CELEX: 52014PC0180
Language: lv
Date: 2014-03-24
Title: Priekšlikums EIROPAS PARLAMENTA UN PADOMES REGULA par bioloģisko ražošanu un bioloģisko produktu marķēšanu un ar ko groza Eiropas Parlamenta un Padomes Regulu (ES) Nr. XXX/XXX [Oficiālo kontroļu regula] un atceļ Padomes Regulu (EK) Nr. 834/2007

|
			
		
		
		52014PC0180
		
			Priekšlikums EIROPAS PARLAMENTA UN PADOMES REGULA par bioloģisko ražošanu un bioloģisko produktu marķēšanu un ar ko groza Eiropas Parlamenta un Padomes Regulu (ES) Nr. XXX/XXX [Oficiālo kontroļu regula] un atceļ Padomes Regulu (EK) Nr. 834/2007 /* COM/2014/0180 final - 2014/0100 (COD) */
			
				
		
		
			
			   	PASKAIDROJUMA RAKSTS
1.           PRIEKŠLIKUMA KONTEKSTS
1.1.        Priekšlikuma pamatojums un
mērķi
Pēdējo 10 gadu
laikā aizvien pieaugošā pieprasījuma dēļ
bioloģisko produktu tirgū ir vērojama dinamiska
attīstība. Bioloģiskās pārtikas pasaules tirgus apmēri
kopš 1999. gada ir četrkāršojušies. Eiropas Savienībā
(“Savienība”) bioloģiskajai ražošanai atvēlētā
platība ir divkāršojusies. Katru gadu 500 000 ha zemes tiek
nodota bioloģiskajai lauksaimniecībai. Tomēr ne iekšzemes
piedāvājums, ne tiesiskais regulējums nav gājis
kopsolī ar šo tirgus paplašināšanos. Ražošanas noteikumos nav
pietiekami ņemtas vērā patērētāju un
iedzīvotāju mainīgās bažas un vēlmes,
marķēšanas noteikumi ir sarežģīti, un kontroles
sistēmā un tirdzniecības režīmā ir konstatētas
nepilnības. Tiesību akti ir sarežģīti un rada ļoti
lielu administratīvo slogu, kas liedz mazajiem lauksaimniekiem
pievienoties Savienības bioloģiskās ražošanas shēmai. Daži
izņēmumi, kas bija vajadzīgi nozares attīstībai, vairs
nešķiet pamatoti.
Priekšlikuma mērķis ir uzlabot tiesību
normas bioloģiskās ražošanas jomā, lai
(1)         
novērstu šķēršļus
bioloģiskās ražošanas ilgtspējīgai attīstībai
Savienībā;
(2)         
garantētu lauksaimnieku un operatoru godīgu
konkurenci un nodrošinātu efektīvāku iekšējā tirgus
darbību;
(3)         
saglabātu vai vairotu patērētāju
uzticēšanos bioloģiskajiem produktiem.
1.2.        Vispārīgais konteksts
Pieņemot Padomes Regulu (EK)
Nr. 834/2007 par bioloģisko ražošanu un bioloģisko produktu
marķēšanu[1],
Padome noteica vairākus jautājumus, par kuriem Komisijai pēc Regulas
(EK) Nr. 834/2007 piemērošanā gūtās pieredzes
izvērtēšanas jāsniedz ziņojums Eiropas Parlamentam un
Padomei.
Padome 2013. gada 13. un 14. maija
sanāksmē par lauksaimniecības un zivsaimniecības
jautājumiem[2]
pieņēma secinājums par Komisijas ziņojumu[3] un aicināja
dalībvalstis un Komisiju plašā mērogā attīstīt
bioloģiskās lauksaimniecības nozari, pārskatot
pašreizējo tiesisko regulējumu, lai uzlabotu tā
izmantojamību, vienlaikus nodrošinot stabilitātes un noteiktības
posmu, lai nodrošinātu turpmāku precizēšanu un vienkāršošanu
un risinātu pašreiz neatrisinātos jautājumus, kuriem
nepieciešama turpmāka izstrāde.
Bioloģiskās ražošanas jomā pieņemto
tiesību aktu pārskatīšana ir daļa no Komisijas
Normatīvās atbilstības un izpildes programmas[4].
Pārskatīšana nodrošina iespēju
īstenošanas pilnvaras, kas Komisijai piešķirtas ar Padomes Regulu
(EK) Nr. 834/2007, salāgot ar deleģēto un īstenošanas
pilnvaru nošķīrumu, kas paredzēts Līguma par Eiropas
Savienības darbību (LESD) 290. un 291. pantā.
1.3.        Spēkā esošie
noteikumi šajā jomā
Pirmais Savienības tiesību akts par
bioloģisko ražošanu tika pieņemts 1991. gadā. Padomes
Regulā (EEK) Nr. 2092/91 bija dota bioloģiskās
ražošanas juridiskā definīcija un ražošanas noteikumi un noteiktas
kontroles un marķēšanas prasības un bioloģisko produktu
importēšanas noteikumi. Tā radīja pamatu
patērētāju un bioloģiskās produkcijas ražotāju
aizsardzībai pret nepatiesu un maldinošu informāciju par
bioloģiskajiem produktiem.
Minētais tiesību akts tika pārskatīts
2007. gada jūnijā, kad tika pieņemta Padomes Regula (EK)
Nr. 834/2007, kurā:
–                        
tika plašāk definēta bioloģiskā
ražošana, aprakstot tās mērķus un principus,
–                        
tika panākta lielāka
bioloģiskās ražošanas noteikumu saskaņotība
Savienībā, pārtraucot valsts noteikumu piemērošanu
dzīvnieku izcelsmes produktiem,
–                        
tika ieviesta iespēja dalībvalstīm
uz savu atbildību paredzēt noteikumos izņēmumus, ievērojot
stingrus ierobežojumus un nepārsniedzot noteiktu laikposmu,
–                        
bioloģiskās kontroles sistēma tika sasaistīta
ar oficiālo pārtikas un barības kontroles sistēmu, kas
paredzēta Regulā (EK) Nr. 882/2004[5], un privāto kontroles
institūciju akreditācija tika noteikta par obligātu,
–                        
tika pārstrukturēts importa režīms:
papildus trešo valstu atzīšanai līdzvērtības pārbaudes
nolūkā Eiropas Savienība atzina kontroles institūcijas, kuras
darbojas trešās valstīs, līdzvērtības vai
atbilstības pārbaudes nolūkā. Iepriekšējā
sistēma, kad dalībvalstis katram sūtījumam
piešķīra atsevišķas atļaujas, pamatregulā netika
iekļauta un tagad tiek pakāpeniski izbeigta.
1.4.        Atbilstība
pārējiem politikas virzieniem
Ar šo iniciatīvu tiek īstenoti
mērķi, kas noteikti Paziņojumā par lietpratīgu
regulējumu Eiropas Savienībā. Viens no pārskatīšanas
mērķiem ir vienkāršot normatīvā regulējuma slogu.
Tas ir saskaņā ar
stratēģijas “Eiropa 2020” vispārējo sistēmu, jo
īpaši attiecībā uz ilgtspējīgas izaugsmes
prioritāti un resursu ziņā efektīvākas, zaļākas
un konkurētspējīgākas ekonomikas veicināšanu.
Tāpat tas ir saskaņā ar
kopējo lauksaimniecības politiku (KLP), kas nosaka kopējo
sistēmu lauksaimniecības attīstībai Savienībā 2014.–2020. gadam[6]. Jauno noteikumu
mērķis ir noturīga konkurētspēja, ar kuru panāk
ekonomiski dzīvotspējīgu pārtikas ražošanas nozari un
Savienības sauszemes dabas resursu ilgtspējīgu
pārvaldību, kurā bioloģiskā ražošana ir noteikta par
vienu no galvenajiem elementiem.
Priekšlikumā ir ņemta vērā
jaunā kopējā zivsaimniecības politika attiecībā
uz akvakultūru, kurai ir būtiska nozīme, lai ilgtermiņā
garantētu ilgtspējīgu nodrošinājumu ar pārtiku,
kā arī izaugsmi un nodarbinātību, vienlaikus mazinot slogu
uz savvaļas zivju krājumiem, kas saistīts ar pasaulē
pieaugošo pieprasījumu pēc pārtikas, kuru iegūst no ūdens
organismiem.
Tas ir saskaņā arī ar Komisijas
priekšlikumu jaunajai Padomes un Parlamenta regulai par oficiālajām
kontrolēm[7],
kuras mērķis ir nostiprināt integrēto pieeju visās
jomās, kas saistītas ar pārtikas ķēdi,
racionalizējot un vienkāršojot vispārējo tiesisko
regulējumu un vienlaikus īstenojot labāka regulējuma mērķi.
Definīcijas ir attiecīgi salāgotas un/vai padarītas
skaidrākas, un ir ierosināts iekļaut vajadzīgos īpašos
kontroles noteikumus vienotā oficiālo kontroļu tiesiskajā
regulējumā.
Visbeidzot, bioloģiskās ražošanas shēma
ir daļa no Savienības lauksaimniecības produktu kvalitātes
shēmām, kurās ietilpst arī ģeogrāfiskās
izcelsmes norādes, garantētās tradicionālās
īpatnības un produkti no tālākajiem Savienības
reģioniem un kalnu apvidiem, kā tas uzsvērts Komisijas
paziņojumā Eiropas Parlamentam un Padomei, Eiropas Ekonomikas un
sociālo lietu komitejai un Reģionu komitejai par lauksaimniecības
produktu kvalitātes politiku un norādīts Eiropas Parlamenta un
Padomes Regulā (ES) Nr. 1151/2012 par kvalitātes
shēmām[8].
2.           APSPRIEŠANĀS AR
IEINTERESĒTAJĀM PERSONĀM UN IETEKMES NOVĒRTĒJUMU
REZULTĀTI
2.1.        Apspriešanās
Pašreizējā situācija tika
rūpīgi analizēta, pamatojoties uz informāciju, kas
savākta vairākās ieinteresēto personu uzklausīšanas
reizēs, uz kurām Komisija bija uzaicinājusi vairāk
nekā 70 speciālistus un akadēmisko aprindu
pārstāvjus, lai rūpīgi diskutētu par
pašreizējām un turpmākajām problēmām, ar
kurām saskaras bioloģiskās ražošanas nozare.
Komisija 2013. gada sākumā
rīkoja apspriešanos tiešsaistē. Uz aptaujas jautājumiem tika
saņemti aptuveni 45 000 atbilžu un gandrīz 1400 atsauksmju
brīvā formā. Lielākā daļa (96 %) atbilžu tika
saņemtas no Eiropas Savienības iedzīvotājiem, bet
atlikusī daļa (4 %) no ieinteresētajām personām.
Turklāt nozares ieinteresētās
personas tika informētas par pārskatīšanu un ar tām
šajā sakarībā apspriedās vairākās
sanāksmēs, ko rīkoja Padomdevēja grupa
bioloģiskās lauksaimniecības jautājumos.
Dalībvalstis kā par tiesību
aktu īstenošanu atbildīgās kompetentās iestādes tika regulāri
informētas un ar tām apspriedās par pārskatīšanas
tehniskajiem aspektiem.
2.2.        Apspriešanās galvenie
rezultāti
Sabiedriskās apspriešanas respondentus
galvenokārt uztrauca vides un kvalitātes jautājumi. Viņi
vēlējās stingrākus Eiropas bioloģiskās ražošanas
noteikumus un visā Savienībā saskaņotus
bioloģiskās ražošanas noteikumus lauksaimniekiem un citiem operatoriem.
Tādējādi lielākā daļa aptaujāto atbalsta to,
lai noteikumos vairs nebūtu izņēmumu. Lielas cerības tika
liktas uz to, ka tiks risināts jautājums par tādu produktu un
vielu atliekām, kuras nav atļauts lietot bioloģiskajā
ražošanā. Eiropas Savienības bioloģiskās produkcijas logotips
tika pielīdzināts valsts logotipiem kā līdzeklis, ar kuru
atzīst bioloģiskos produktus. Lielākā daļa
iedzīvotāju un ieinteresēto personu uzticas
bioloģiskās kontroles sistēmai, bet uzskata, ka to varētu
uzlabot, galvenokārt ieviešot elektronisku sertificēšanu.
Lielākā daļa aptaujāto atbalsta arī mazo lauksaimnieku
grupu sertificēšanu.
Bioloģiskās ražošanas nozarē
tiek plaši atzīts, ka tiesību aktos bioloģiskās ražošanas
jomā ir vajadzīgi uzlabojumi. Valda arī plaša
vienprātība par to, ka bioloģiskajā ražošanā ir
stingri jāievēro tās principi un mērķi un ka noteikumos
vairs nav pieļaujami izņēmumi.
2.3.        Ietekmes
novērtējums
Ietekmes novērtējumā tika salīdzināti
trīs alternatīvi politikas scenāriji:
–                        
uzlabots status quo, kas pamatojas uz
uzlabojumiem pašreizējos tiesību aktos un to labāku
īstenošanu,
–                        
tirgus virzīts risinājums, kura
mērķis ir nodrošināt apstākļus, kas vajadzīgi,
lai dinamiski reaģētu uz turpmāko tirgus attīstību,
ieviešot elastīgākus noteikumus. Ilgstoši pastāvējušos
izņēmuma noteikumus būtu jāiestrādā ražošanas
noteikumos,
–                        
uz principiem pamatots risinājums, kura
mērķis ir no jauna pievērst bioloģisko ražošanu tās
principiem, kas būtu labāk jāatspoguļo ražošanas
noteikumos. Izņēmuma noteikumi vairs nepastāvētu.
Tika novērtēts šo trīs politikas
risinājumu potenciāls sasniegt KLP 2020 mērķus, konkrētus
politikas mērķus un pārskatīšanā izvirzītos darbības
mērķus, un šo risinājumu efektivitāte un lietderība.
Saskaņā ar visiem novērtētajiem kritērijiem uz
principiem pamatotais risinājums uzrāda vislabākos
rezultātus, nākamais ir tirgus virzītais risinājums un tad
seko uzlabotais status quo.
Paredzams, ka uz principiem pamatotā risinājuma
rezultāti būs šādi:
–                        
pozitīvas tirgus perspektīvas, ko rada
lielāka patērētāju uzticēšanās, kas,
iespējams, stabilizēs bioloģisko produktu cenas un
piesaistīs jaunus dalībniekus,
–                        
izņēmumu atcelšana noteikumos
veicinās bioloģisko resursu, jo īpaši sēklu, pilnveidošanu,
–                        
skaidrāki un vienkāršāki ražošanas
noteikumi padarīs nozari pievilcīgāku,
–                        
konkurenci padarīs godīgāku
stingrāka saskaņošana, vienkāršāki un skaidrāki noteikumi
un pāreja no līdzvērtības uz atbilstību
attiecībā uz kontroles institūciju atzīšanu trešās
valstīs,
–                        
uzlabota kontroles sistēma un saskaņoti
ražošanas noteikumi, kuros ņemtas vērā sabiedrības
pieaugošās bažas (vides vadības sistēma
pārstrādātājiem un tirgotājiem, dzīvnieku
labturība), palielinās patērētāju uzticēšanos,
–                        
sagaidāms, ka uz risku pamatota pieeja uzlabos
kontroļu efektivitāti un lietderību un līdz ar
uzticamāku importa režīmu veicinās krāpšanas novēršanu,
–                        
labvēlīga ietekme uz vidi, kas asociējas
ar bioloģisko ražošanu, tiks palielināta, izbeidzot
izņēmuma noteikumu pastāvēšanu,
–                        
atceļot izņēmumus, tiks uzlaboti
dzīvnieku labturības apstākļi.
Ietekmes novērtējumā tika
secināts, ka vēlamais ir uz principiem pamatotais risinājums,
kas papildināts ar ar uzlabotajā status quo ierosinātajiem
uzlabojumiem un dažiem apakšrisinājumiem.
Īpaša uzmanība tika veltīta visa
procesa vienkāršošanai. Vēlamais risinājums:
–                        
precizēs noteikumus par darbības jomu,
ražošanas noteikumiem, marķēšanu un kontrolēm,
–                        
atcels neefektīvos noteikumus,
–                        
ierobežos dalībvalstu iespējas
paredzēt noteikumos izņēmumus,
–                        
vienkāršos importa režīmu,
–                        
vienkāršos prasības mazajiem
lauksaimniekiem, jo īpaši ieviešot grupu sertificēšanu.
Attiecībā uz
administratīvām izmaksām ar šo priekšlikumu tiks svītroti
37 no 135 spēkā esošajiem informēšanas pienākumiem, kas
noteikti bioloģiskās ražošanas operatoriem un administrācijām.
3.           PRIEKŠLIKUMA JURIDISKIE
ASPEKTI
3.1.        Ierosināto pasākumu
kopsavilkums
Bioloģiskajā ražošanā arī
turpmāk jāievēro principu kopums, kas ir cieši saistīts ar
patērētāju vēlmēm.
Īpašie ražošanas noteikumi ir apkopoti ierosinātās
regulas pielikumā, tādējādi atrisinot pārskatāmības
jautājumu.
Ražošanas noteikumi ir pastiprināti un
saskaņoti, atceļot izņēmumus, izņemot gadījumus,
kad ir vajadzīgi pagaidu pasākumi, lai ļautu turpināt vai
atsākt bioloģisko ražošanu katastrofas apstākļos.
Bioloģiskās lauku saimniecības ir jāpārvalda,
pilnībā ievērojot bioloģiskajai ražošanai
piemērojamās prasības, un pārejas perioda
apstiprināšana ar atpakaļejošu spēku principā vairs nav
iespējama. Lauksaimnieciskas izcelsmes sastāvdaļām, kas ir
pārstrādātu bioloģisko produktu sastāvā,
jābūt tikai bioloģiskām sastāvdaļām. Bioloģiskās
ražošanas operatoriem, kas nav lauksaimnieki vai operatori, kuri audzē
jūras aļģes vai akvakultūras dzīvniekus, izņemot
mikrouzņēmumus, ir pienākums izstrādāt sistēmu ekoloģisko
raksturlielumu uzlabošanai.
Ir uzlabota kontroles sistēma, visus ar
kontroli saistītos noteikumus iekļaujot vienā leģislatīvā
aktā saskaņā ar Komisijas priekšlikumu regulai par
oficiālajām kontrolēm un citām oficiālām
darbībām saistībā ar pārtiku un barību.
Tādējādi operatoriem, kompetentajām iestādēm,
kontroles iestādēm un kontroles institūcijām vairs nav
jāpaļaujas uz diviem dažādiem leģislatīviem aktiem
attiecībā uz kontroles noteikumiem.
Precizējot, vienkāršojot un
saskaņojot ražošanas noteikumus un atceļot vairākus
iespējamos izņēmumus minētajos noteikumos, ir
palielināta kontrolējamība.
Šā priekšlikuma mērķis ir
atcelt Regulā (EK) Nr. 834/2007 paredzēto iespēju piemērot
izņēmumus noteikta veida mazumtirdzniecības uzņēmumiem,
kas pieļāva atšķirīgu interpretēšanu un praksi
dalībvalstīs un vēl vairāk sarežģīja pārvaldību,
uzraudzību un kontroli.
Atceļot Regulā (EK)
Nr. 834/2007 noteikto prasību ik gadus veikt visu operatoru
obligātu atbilstības pārbaudi, ir pastiprināta uz risku
pamatota pieeja oficiālajām kontrolēm. Tas dos iespēju
pielāgot kontroļu biežumu, izmantojot deleģētos aktus, kuri
jāpieņem saskaņā ar Regulu (ES) Nr. XX/XXX
(Oficiālo kontroļu regula), tā, lai operatorus ar zemu riska
profilu varētu fiziski inspicēt retāk nekā vienu reizi
gadā un/vai uz tiem attiecinātu mazāk ikgadējo fizisko inspekciju,
vienlaikus pastiprinot to operatoru kontroli, kas saistīti ar lielāku
risku. Tādējādi veidosies taisnīgāks operatoru
kontroles samērs, un tiks mazināts kontroļu slogs operatoriem,
kuru iepriekšējo kontroļu rezultāti liecina par noteikumu ievērošanu,
un kompetentās iestādes, kontroles iestādes un kontroles
institūcijas varēs efektīvāk un lietderīgāk
izmantot resursus.
Ir ieviesti īpaši noteikumi, lai
palielinātu pārredzamību attiecībā uz maksām, kuras
var iekasēt par kontrolēm, un ir pastiprināti noteikumi par operatoru
publiskošanu, ietverot informāciju par to sertifikācijas statusu.
Lai mazinātu inspekcijas un
sertifikācijas izmaksas un ar to saistīto administratīvo slogu,
nostiprinātu vietējos tīklus, uzlabotu noieta tirgus un
nodrošinātu vienlīdzīgus konkurences apstākļus ar operatoriem
no trešām valstīm, Savienībā ir ieviesta mazo lauksaimnieku
grupu sertificēšana.
Lai uzlabotu izsekojamību un novērstu
krāpšanu, ir ieviesti īpaši noteikumi: attiecībā uz
vienām un tām pašām produktu grupām operatorus atšķirīgos
bioloģiskās ražošanas ķēdes posmos nedrīkst
kontrolēt dažādas kontroles iestādes vai kontroles
institūcijas.
Ir ieviesti arī īpaši noteikumi, lai
saskaņotu darbības, kuras jāveic, kad tiek konstatēti
neatļauti produkti vai vielas. Šajā
sakarībā ir iespējami gadījumi, kad lauksaimniekiem netiek
atļauts tirgot to produktus kā bioloģiskus produktus, jo tajos
ir konstatēta neatļautu produktu vai vielu nejauša klātbūtne.
Komisija var atļaut dalībvalstīm piešķirt valsts
maksājumus, ar kuriem kompensē šādos gadījumos radušos
zaudējumus. Turklāt dalībvalstis var izmantot kopējās
lauksaimniecības politikas instrumentus, lai pilnībā vai
daļēji segtu šādus zaudējumus.
Visbeidzot, lai nodrošinātu
vienlīdzīgus konkurences apstākļus operatoriem un pareizu
iekšējā tirgus darbību un saglabātu patērētāju
uzticēšanos, priekšlikumā ir noteiktas darbības, kas veicamas
Savienībā attiecībā uz vienām un tām pašām
neatbilstības kategorijām, neskarot sankciju noteikšanu, kas ir
dalībvalstu kompetencē.
Lai panāktu vienlīdzīgus
konkurences apstākļus bioloģiskās ražošanas operatoriem
Eiropas Savienībā un trešās valstīs un lai sekmīgāk
nodrošinātu patērētāju uzticēšanos, ir pielāgots tirdzniecības
režīms. Tiek saglabāta iespēja slēgt līdzvērtības
nolīgumus ar trešām valstīm, bet tiek pakāpeniski atcelta
vienpusējas līdzvērtības sistēma. Ir ierosināts kontroles
institūciju atzīšanu pakāpeniski nomainīt ar
atbilstības režīmu.
3.2.        Juridiskais pamats 
Līguma par Eiropas Savienības
darbību 42. panta pirmā daļa un 43. panta
2. punkts.
3.3.        Subsidiaritātes un
proporcionalitātes princips
Priekšlikumā pārskatīta
spēkā esošā kvalitātes shēma, kas iestrādāta
KLP. Lauksaimniecības produktu un pārtikas produktu ražošana un
tirdzniecība Eiropas Savienības tirgū un bioloģisko
produktu iekšējā tirgus pareizas darbības nodrošināšana ir
jautājumi, kas ir Savienības un dalībvalstu dalītā
kompetencē.
Lai nodrošinātu vienotā tirgus
netraucētu attīstību, Savienības mēroga
bioloģiskās ražošanas shēma, būdama daļa no KLP, ir
efektīvāka nekā 28 dažādas shēmas. Turklāt
tā ļauj īstenot stingrāku un saskaņotāku
tirdzniecības politiku attiecībā uz pasaules tirdzniecības
partneriem, jo īpaši palielinot Savienības spēju
aizstāvēt savas intereses.
Ar šo priekšlikumu tiek veicināta
turpmāka saskaņošana šādās jomās:
–          ir samazinātas pašreizējās dalībvalstu iespējas
paredzēt noteikumos izņēmumus, kas rada nevienlīdzīgu
konkurenci operatoru starpā, risku zaudēt patērētāju
uzticēšanos, sarežģī tiesību aktus un tirdzniecību
(grūtības nodrošināt atbilstību),
–          tas, ka uz tādu pašu neatbilstību ES tiesību
aktiem bioloģiskās ražošanas jomā dažādās
dalībvalstīs var reaģēt dažādi, ir iemesls
negodīgai konkurencei un neefektīvai vienotā tirgus darbībai.
3.4.        Instrumentu izvēle
Ierosinātais instruments ir regula, jo ir
apliecinājies, ka spēkā esošie noteikumi spēj
nodrošināt piemērotu tiesisko regulējumu dalībvalstīm;
cita veida instruments nebūtu piemērots. Direktīvā
būtu noteikti elastīgāki noteikumi, kas varētu radīt
negodīgu konkurenci starp operatoriem, neskaidrību un patērētāju
maldināšanu. Ar regulu dalībvalstīm tiek nodrošināta
saskaņota pieeja un tiek mazināts administratīvais slogs, jo operatoriem
ir jāievēro vienots noteikumu kopums. Tāds ieteikuma
tiesību instruments kā vadlīnijas ir uzskatāms par
nepiemērotu, lai novērstu atšķirības noteikumu interpretēšanā
un īstenošanā, un starptautiskajā kontekstā.
4.           IETEKME UZ BUDŽETU
Priekšlikumā paredzēts iedalīt
budžetu tehniskās palīdzības pasākumiem. Ietekme uz budžetu
ir sīki izklāstīta tiesību akta priekšlikuma finanšu
pārskatā.
5.           IZVĒLES ELEMENTI: VIENKĀRŠOŠANA
Priekšlikumā paredzēta tiesību
aktu vienkāršošana un saprotamības uzlabošana un novērstas
vairākas nepilnības. Tajā paredzēts svītrot 37 no
135 spēkā esošajiem pienākumiem bioloģiskās
ražošanas tiesību aktos. Priekšlikums ietver būtisku administratīvā
sloga samazināšanu. No priekšlikuma izrietošie deleģētie akti
tiks izstrādāti saskaņā ar vieniem un tiem pašiem
principiem.
Attiecībā uz ražošanas noteikumiem
jānorāda, ka priekšlikums būtiski atvieglos dzīvi operatoriem
un valstu pārvaldēm, jo tiks ierobežotas dalībvalstu iespējas
paredzēt izņēmumus. Ir atcelti vairāki neefektīvi
noteikumi, jo īpaši pastiprinot uz risku balstītu pieeju
kontrolēm. Attiecībā uz importu jāteic, ka kontroles
institūciju atbilstības režīms būs vieglāk
pārvaldāms ražotājiem, kontroles institūcijām un
Komisijai.
Ir ieviests būtisks vienkāršojums
mazajiem lauksaimniekiem – grupu sertificēšana, kas nozīmē
samērīgākas inspekcijas un uzskaites prasības.
Priekšlikuma mērķis ir padarīt tiesību aktus
ērtāk lietojamus. Vispārīgie ražošanas noteikumi ir atstāti
regulas tekstā, bet konkrēti bioloģiskās ražošanas
noteikumi ir ietverti regulas pielikumā.
6.           SALĀGOŠANA
Komisija 2010. gadā
pieņēma dokumentu COM(2010) 759 par Padomes Regulas (EK)
Nr. 834/2007 salāgošanu ar Lisabonas līgumu. Plašās
diskusijas trialogos 2011. un 2012. gadā praktiski apturēja salāgošanas
priekšlikuma ieviešanu. Pašreizējā priekšlikumā ir ietverti
vajadzīgie salāgošanas priekšlikuma elementi, tostarp juridisko noteikumu
sadalījums pamataktā, deleģētajos aktos un īstenošanas
aktos. Tāpēc dokuments COM(2010) 759 tiks anulēts kā
novecojis.
2014/0100 (COD)
Priekšlikums
EIROPAS PARLAMENTA UN PADOMES REGULA
par bioloģisko ražošanu un
bioloģisko produktu marķēšanu un ar ko groza Eiropas Parlamenta
un Padomes Regulu (ES) Nr. XXX/XXX [Oficiālo kontroļu regula] un
atceļ Padomes Regulu (EK) Nr. 834/2007
EIROPAS PARLAMENTS UN EIROPAS
SAVIENĪBAS PADOME,
ņemot vērā Līgumu par
Eiropas Savienības darbību un jo īpaši tā 42. panta
pirmo daļu un 43. panta 2. punktu,
ņemot vērā Eiropas Komisijas
priekšlikumu,
pēc leģislatīvā akta
projekta nosūtīšanas valstu parlamentiem,
ņemot vērā Eiropas Ekonomikas
un sociālo lietu komitejas atzinumu[9],
ņemot vērā Reģionu
komitejas atzinumu[10],
saskaņā ar parasto likumdošanas
procedūru,
tā kā:
(1)       Bioloģiskā ražošana
ir vispusīga lauku saimniecību pārvaldības un pārtikas
ražošanas sistēma, kura apvieno labāko vides un klimata politikas
praksi, lielu bioloģisko daudzveidību, dabas resursu
saglabāšanu, augstus dzīvnieku labturības standartus un ražošanas
standartus, kas atbilst arvien pieaugoša skaita patērētāju
pieprasījumam pēc produktiem, kuru ražošanā izmantotas dabiskas
vielas un procesi. Tāpēc bioloģiskajai ražošanai ir
divējāda nozīme sabiedrībā: no vienas puses, tā
nodrošina īpašu tirgu, kas atbilst patērētāju
pieprasījumam pēc bioloģiskajiem produktiem, un, no otras puses,
tā rada sabiedriskos labumus, sekmējot vides aizsardzību un
dzīvnieku labturību, kā arī lauku attīstību.
(2)       Lai nodrošinātu bioloģisko
produktu augstu kvalitāti, minēto produktu ražošanā ir svarīgi
ievērot augstus veselības, vides un dzīvnieku labturības
standartus. Kā uzsvērts Komisijas paziņojumā Eiropas
Parlamentam un Padomei, Eiropas Ekonomikas un sociālo lietu komitejai un
Reģionu komitejai par lauksaimniecības produktu kvalitātes
politiku[11], bioloģiskā ražošana ir daļa no Savienības lauksaimniecības
produktu kvalitātes shēmām, pie kurām pieder arī
ģeogrāfiskās izcelsmes norādes, garantētas
tradicionālās īpatnības un produkti no tālākajiem
Savienības reģioniem, kā noteikts, attiecīgi, Eiropas
Parlamenta un Padomes Regulā (ES) Nr. 1151/2012[12] un Eiropas Parlamenta un Padomes Regulā (ES) Nr. 228/2013[13]. Šajā ziņā bioloģiskā ražošana tiecas
sasniegt tos pašus kopējās lauksaimniecības politikas (KLP) mērķus,
kas raksturīgi visām Savienības lauksaimniecības produktu
kvalitātes shēmām.
(3)       Bioloģiskās
ražošanas politikas mērķi ir iestrādāti KLP
mērķos, nodrošinot to, ka lauksaimnieki saņem taisnīgu
atlīdzību par bioloģiskās ražošanas noteikumu
ievērošanu. Turklāt pieaugošais patērētāju
pieprasījums pēc bioloģiskiem produktiem rada
apstākļus šo produktu tirgus turpmākai attīstībai un
paplašināšanai un tādējādi palielina bioloģiskajā
ražošanā iesaistīto lauksaimnieku peļņu.
(4)       Turklāt
bioloģiskā ražošana ir sistēma, kas veicina vides aizsardzības
prasību integrēšanu KLP un sekmē ilgtspējīgu
lauksaimniecisko ražošanu. Tas ir iemels, kāpēc KLP ir ieviesti
pasākumi, ar kuriem finansiāli atbalsta bioloģisko ražošanu
(pēdējo reizi ar Eiropas Parlamenta un Padomes Regulu (ES)
Nr. 1307/2013[14]), un tie ir īpaši nostiprināti lauku attīstības
politikas tiesiskā regulējuma jaunākajā reformā, kas
iedzīvināta ar Eiropas Parlamenta un Padomes Regulu (ES)
Nr. 1305/2013[15].
(5)       Bioloģiskā ražošana
palīdz sasniegt arī Savienības vides politikas mērķus,
jo īpaši tos, kuri noteikti Bioloģiskās daudzveidības
stratēģijā 2020. gadam[16],
Paziņojumā par zaļo infrastruktūru[17],
Augsnes aizsardzības tematiskajā stratēģijā[18] un tiesību aktos vides jomā, piemēram, Putnu
direktīvā[19] un Biotopu direktīvā[20],
Nitrātu direktīvā[21],
Ūdens pamatdirektīvā[22],
Direktīvā par valstīm noteikto maksimāli pieļaujamo
emisiju[23] un Pesticīdu ilgtspējīgas lietošanas
direktīvā[24].
(6)       Ņemot vērā
Savienības bioloģiskās ražošanas politikas mērķus, par
šīs politikas īstenošanai izveidotā tiesiskā regulējuma
mērķi būtu jāizvirza godīgas konkurences un
bioloģisko produktu iekšējā tirgus pareizas darbības
nodrošināšana un centieni saglabāt un attaisnot
patērētāju uzticēšanos produktiem, kas marķēti ar
bioloģisko produktu marķējumu. Turklāt būtu
jātiecas nodrošināt apstākļus, kuros šī politika
varētu attīstīties kopsolī ar ražošanas un tirgus
attīstību.
(7)       Stratēģijas
“Eiropa 2020” politikas prioritātes, kas noteiktas Komisijas
paziņojumā “Eiropa 2020 – stratēģija gudrai,
ilgtspējīgai un integrējošai izaugsmei”[25],
ietver mērķus panākt konkurētspējīgu ekonomiku,
kuras pamatā ir zināšanas un inovācija, veicināt ekonomiku
ar augstu nodarbinātības līmeni, kas nodrošina sociālo un
teritoriālo kohēziju, un atbalstīt pāreju uz resursu
ziņā efektīvu mazoglekļa ekonomiku. Tādēļ
bioloģiskās ražošanas politikai būtu jānodrošina operatoriem
pareizie instrumenti, ar kuriem iespējams labāk identificēt un
reklamēt viņu produktus, vienlaikus aizsargājot tos no
negodīgas prakses.
(8)       Ņemot vērā
bioloģiskās ražošanas nozares dinamisko attīstību, Padomes
Regulā (EK) Nr. 834/2007[26] ir
identificēta vajadzība arī turpmāk pārskatīt
Savienības noteikumus par bioloģisko ražošanu, ņemot
vērā minēto noteikumu piemērošanā gūto pieredzi.
Komisijas veiktās pārskatīšanas rezultāti liecina, ka Savienības
tiesiskais regulējums attiecībā uz bioloģisko ražošanu būtu
jāuzlabo, lai paredzētu noteikumus, kuri atbilst
patērētāju augstajām prasībām un garantē
pietiekamu skaidrību tiem, kam šie noteikumi adresēti.
Tāpēc Regula (EK) Nr. 834/2007 būtu jāatceļ
un jāaizstāj ar jaunu regulu.
(9)       Pieredze, kas līdz šim
gūta Regulas (EK) Nr. 834/2007 piemērošanā, liecina,
ka ir skaidri jānosaka, uz kuriem produktiem attiecas šī regula. Tai
būtu jāattiecas galvenokārt uz lauksaimniecības produktiem,
tostarp akvakultūras produktiem, kuri uzskaitīti Līguma par
Eiropas Savienības darbību (“Līgums”) I pielikumā.
Turklāt tai būtu jāattiecas uz pārstrādātiem
lauksaimniecības produktiem, ko izmanto kā pārtiku vai
barību, jo, laižot šos produktus tirgū kā bioloģiskos
produktus, tiek radīts liels lauksaimniecības produktu noiets un
patērētāji pamana to lauksaimniecības produktu
bioloģisko izcelsmi, no kuriem tie ir pārstrādāti.
Tāpat šai regulai būtu jāaptver daži citi produkti, kuri ir
saistīti ar lauksaimniecības produktiem līdzīgi kā
pārstrādātie lauksaimniecības produkti, jo minētie
citi produkti vai nu nodrošina lielu lauksaimniecības produktu noietu, vai
arī ir ražošanas procesa neatņemama daļa. Visbeidzot, šīs regulas
darbības jomā būtu jāiekļauj jūras sāls, jo
to ražo, izmantojot dabiskus ražošanas paņēmienus, un tā
ražošana veicina lauku apvidu attīstību un tādējādi
atbilst šīs regulas mērķiem. Skaidrības labad minētie
citi produkti, kas nav uzskaitīti Līguma I pielikumā,
būtu jāuzskaita šīs regulas pielikumā.
(10)     Saskaņā ar
Līguma 290. pantu būtu jādeleģē Komisijai pilnvaras
pieņemt aktus, lai papildinātu vai grozītu dažus nebūtiskus
šīs regulas elementus. Ir īpaši būtiski, lai Komisija, veicot
sagatavošanas darbus, rīkotu atbilstīgas apspriedes, tostarp ekspertu
līmenī. Komisijai, sagatavojot un izstrādājot
deleģētos aktus, būtu jānodrošina, ka
attiecīgie dokumenti tiek vienlaikus, savlaicīgi un atbilstīgi
nosūtīti Eiropas Parlamentam un Padomei.
(11)     Lai ņemtu vērā
jaunas ražošanas metodes vai materiālus vai starptautiskās
saistības, būtu jādeleģē Komisijai pilnvaras
pieņemt konkrētus aktus par grozījumiem to citu produktu
sarakstā, kuri ietilpst šīs regulas darbības jomā. Būtu
jāparedz, ka minētajā sarakstā drīkst iekļaut
tikai produktus, kas ir cieši saistīti ar lauksaimniecības
produktiem.
(12)     Ņemot
vērā sabiedriskās ēdināšanas vietējo iedabu,
dalībvalstu veiktie pasākumi un privātās shēmas
šajā jomā ir uzskatāmas par pietiekamām, lai
nodrošinātu vienotā tirgus darbību. Tāpēc šai regulai
nebūtu jāattiecas uz pārtiku, kas sagatavota sabiedriskās
ēdināšanas iestādēs. Tāpat šai regulai nebūtu
jāattiecas uz nomedītu un nozvejotu savvaļas dzīvnieku
produktiem, jo to ražošanas procesu nevar pilnībā kontrolēt.
(13)     Pētniecības projekti
ir apliecinājuši, ka bioloģiskās pārtikas tirgū izšķiroša
nozīme ir patērētāju uzticībai. Noteikumi, kuri nav
uzticami, ilgākā laikposmā var apdraudēt sabiedrības
uzticēšanos un radīt tirgus traucējumus. Tāpēc
bioloģiskās ražošanas ilgtspējīgai attīstībai
Savienībā vajadzētu balstīties uz pārdomātiem
ražošanas noteikumiem, kas ir saskaņoti Savienības līmenī.
Turklāt minētajiem ražošanas noteikumiem būtu jāattaisno operatoru
un patērētāju cerības attiecībā uz
bioloģisko produktu kvalitāti un atbilstību šajā
regulā izklāstītajiem principiem un noteikumiem.
(14)     Šī regula būtu jāpiemēro,
neskarot saistītos tiesību aktus, piemēram, par nekaitīgumu
pārtikas ķēdē, dzīvnieku veselību un
labturību, augu veselību, augu reproduktīvo materiālu,
marķēšanu un vidi. Konkrētāk, attiecībā uz atļauju
piešķiršanu produktiem un vielām, ko drīkst lietot
bioloģisko produktu ražošanā, ir jāuzsver, ka minētajiem
produktiem un vielām vispirms ir jāpiešķir atļauja
Savienības līmenī. Tāpēc šī regula būtu
jāpiemēro, neskarot citus īpašos Savienības noteikumus
attiecībā uz šādu produktu un vielu atļaušanu un laišanu
tirgū.
(15)     Šīs regulas
vispārīgajos ražošanas noteikumos principa pēc vajadzētu
iekļaut aizliegumu izmantot jonizējošo starojumu un
ģenētiski modificētus organismus (ĢMO), un produktus, kas
ražoti no ĢMO vai ar ĢMO. Tā kā patērētājus
aizvien vairāk satrauc pārtikas pārstrādes un
pārvadāšanas ietekme uz vidi, būtu jāprasa, lai bioloģiskās
ražošanas operatori, kas nav lauksaimnieki vai operatori, kuri audzē
jūras aļģes vai akvakultūras dzīvniekus,
pārvaldītu ekoloģiskos raksturlielumus, izmantojot
saskaņotu sistēmu. Lai mazinātu regulējuma slogu
mikrouzņēmumiem, kas definēti Komisijas Ieteikumā
2003/361/EK[27] un nodarbojas ar bioloģisko ražošanu, ir lietderīgi tos no šīs
prasības atbrīvot. Lai nodrošinātu vispārīgo ražošanas
noteikumu pareizu piemērošanu, būtu jādeleģē Komisijai
pilnvaras pieņemt konkrētus aktus, ar ko nosaka kritērijus,
kādiem jāatbilst vides vadības sistēmai.
(16)     Uzskata, ka
bioloģiskās ražošanas noteikumu neievērošanas risks ir
lielāks tajās lauku saimniecībās, kurās ir
vienības, kas netiek apsaimniekotas saskaņā ar
bioloģiskās ražošanas noteikumiem. Tāpēc pēc atbilstošā
pārejas perioda beigām visas lauku saimniecības, kuru
mērķis ir kļūt par bioloģiskās ražošanas
saimniecībām, Savienībā būtu jāpārvalda,
pilnībā ievērojot bioloģiskajai ražošanai
piemērojamās prasības. Bioloģiskajām lauku
saimniecībām visās dalībvalstīs būtu
jāievēro vienāds pārejas periods, neatkarīgi no
tā, vai tās iepriekš ir bijušas iesaistītas agrovides
pasākumos, kuri saņēmuši Savienības fondu atbalstu.
Tomēr papuves gadījumā pārejas periods nav vajadzīgs.
Lai nodrošinātu kvalitāti, izsekojamību un atbilstību šai
regulai, un pielāgošanos tehnikas attīstībai, būtu jādeleģē
Komisijai pilnvaras pieņemt konkrētus aktus, ar ko paredz noteikumus,
ar kuriem papildina vispārīgos pārejas noteikumus vai papildina
un groza īpašos pārejas noteikumus.
(17)     Lai nodrošinātu
bioloģiskās ražošanas mērķu un principu saskaņošanu un
ievērošanu, būtu jānosaka īpaši ražošanas noteikumi
attiecībā uz augkopību, lopkopību un akvakultūru,
tostarp noteikumi par savvaļas augu un jūras aļģu
ievākšanu, noteikumi par pārstrādātas pārtikas un
barības ražošanu, kā arī par vīna un rauga ražošanu.
(18)     Ņemot vērā to,
ka bioloģiskās augkopības pamatā ir augu barošanās galvenokārt
no augsnes ekosistēmas, nebūtu jāatļauj hidroponiskā
ražošana. Turklāt bioloģiskajā augkopībā būtu
jāizmanto ražošanas paņēmieni, kas novērš vai līdz
minimumam samazina vides piesārņošanu.
(19)     Attiecībā uz augsnes
apstrādi un mēslošanu būtu jāparedz nosacījumi par
bioloģiskajā augkopībā atļautu kultivēšanas
paņēmienu izmantošanu un par mēslošanas līdzekļu un
augsnes ielabotāju lietošanu.
(20)     Būtu ievērojami
jāierobežo pesticīdu lietošana. Priekšroka būtu jādod
tādu pasākumu piemērošanai, kuri novērš kaitīgo
organismu un nezāļu radīto kaitējumu ar tādiem paņēmieniem,
kas nav saistīti ar augu aizsardzības līdzekļu lietošanu,
piemēram, ar augu seku. Lai izlemtu, vai iejaukšanās ir pamatota no ekonomiskā
un vides aspekta, būtu jāveic kaitīgo organismu un
nezāļu monitorings. Konkrētu augu aizsardzības līdzekļu
lietošana būtu jāatļauj tad, ja minētie paņēmieni
nenodrošina pietiekamu aizsardzību, un tikai tad, ja šie augu
aizsardzības līdzekļi ir atļauti saskaņā ar
Eiropas Parlamenta un Padomes Regulu (EK) Nr. 1107/2009[28] pēc tam, kad ir novērtēta to atbilstība
bioloģiskās ražošanas mērķiem un principiem, tostarp
ierobežojošiem lietošanas nosacījumiem, un tie pēc tam ir atļauti
saskaņā ar šo regulu.
(21)     Lai nodrošinātu
kvalitāti, izsekojamību un atbilstību šai regulai, un
pielāgošanos tehnikas attīstībai, būtu jādeleģē
Komisijai pilnvaras pieņemt konkrētus aktus, ar ko paredz noteikumus,
ar kuriem groza vai papildina īpašus augkopības noteikumus
attiecībā uz kultivēšanas praksi, augsnes apstrādi un
mēslošanu, augu veselību un kaitīgo organismu un
nezāļu apkarošanu, sēņu audzēšanas un citu specifisku
augu un augkopības sistēmu pārvaldību, augu
reproduktīvā materiāla izcelsmi un savvaļas augu
ievākšanu.
(22)     Ņemot vērā to,
ka lopkopība ir dabiski saistīta ar tādas lauksaimniecības
zemes apsaimniekošanu, kurā kultūraugu mēslošanai tiek izmantoti
kūtsmēsli, būtu jāaizliedz bezzemes lopkopība.
Izvēloties šķirnes, būtu jāņem vērā to
spēja pielāgoties vietējiem apstākļiem, to dzīvotspēja
un izturība pret slimībām un būtu jārosina plaša
bioloģiskā daudzveidība.
(23)     Bioloģiskajā
lopkopībā un akvakultūrā dzīvnieku novietnēm, attiecīgā
gadījumā arī ūdens videi, būtu jāapmierina
dzīvnieku etoloģiskās vajadzības. Būtu jānosaka konkrēti
turēšanas apstākļi un dzīvnieku audzēšanas prakse
attiecībā uz konkrētiem dzīvniekiem, tostarp bitēm.
Minētajiem nosacījumiem un paņēmieniem būtu
jānodrošina augsts dzīvnieku labturības līmenis, kuram
dažos aspektos vajadzētu būt augstākam par Savienības
dzīvnieku labturības standartiem, ko piemēro lopkopībā
kopumā. Vairumā gadījumu lauksaimniecības dzīvniekiem vajadzētu
būt pastāvīgai pieejai āra ganību platībām,
un šādas āra platības būtu jāierīko saskaņā
ar atbilstošu aprites sistēmu.
(24)     Lai nepieļautu dabas
resursu, piemēram, augsnes un ūdens, piesārņošanu ar
barības vielām, būtu jānosaka maksimālā
kūtsmēslu lietošanas norma uz hektāru un lauksaimniecības
dzīvnieku turēšanas norma uz hektāru. Minētajai normai vajadzētu
būt saistītai ar slāpekļa saturu kūtsmēslos.
(25)     Būtu jāaizliedz
dzīvnieku sakropļošana, kas dzīvniekiem rada stresu,
kaitējumu, slimību vai ciešanas.
(26)     Lauksaimniecības dzīvnieku
ēdināšanā būtu jāizmanto barības sastāvdaļas,
kas ražotas saskaņā ar bioloģiskās ražošanas noteikumiem,
dodot priekšroku pašā saimniecībā ražotai barībai un
ņemot vērā šo dzīvnieku fizioloģiskās
vajadzības. Turklāt, lai nodrošinātu lauksaimniecības dzīvnieku
uztura pamatvajadzības, varētu rasties nepieciešamība izmantot
konkrētas minerālvielas, mikroelementus un vitamīnus,
ievērojot skaidri definētus nosacījumus.
(27)     Dzīvnieku veselība
būtu jānodrošina, galvenokārt gādājot par slimību
profilaksi. Papildus būtu jāveic konkrēti tīrīšanas un
dezinfekcijas pasākumi. Būtu jāaizliedz ķīmiski
sintezētu alopātisko zāļu profilaktiska izmantošana bioloģiskajā
ražošanā, izņemot dzīvnieka saslimšanas vai ievainošanas
gadījumus, kuros nepieciešama tūlītēja ārstēšana,
un šo zāļu lietošana būtu jāsamazina līdz minimālajam
daudzumam, kas vajadzīgs dzīvnieka atveseļošanai. Lai
patērētājiem garantētu bioloģiskās ražošanas
integritāti, būtu jāparedz iespēja šādos
gadījumos veikt ierobežojošus pasākumus, piemēram,
divkāršot Savienības tiesību aktos noteikto oficiālo
izdalīšanās laiku pēc šādu zāļu lietošanas. Ir
jāparedz īpaši slimību profilakses un veterinārās ārstēšanas
noteikumi biškopībā.
(28)     Lai nodrošinātu
kvalitāti, izsekojamību un atbilstību šai regulai, un
pielāgošanos tehnikas attīstībai, būtu jādeleģē
Komisijai pilnvaras pieņemt konkrētus aktus, ar ko paredz noteikumus,
ar kuriem groza vai papildina īpašos lopkopības noteikumus attiecībā
uz dzīvnieku izcelsmi, lauksaimniecības dzīvnieku
novietnēm, tostarp minimālo iekštelpu un āra platību
lielumu un maksimālo dzīvnieku skaitu uz hektāru,
lopkopības praksi, ciltsdarbu, barību un ēdināšanu,
slimību profilaksi un veterināro ārstēšanu.
(29)     Šajā regulā ir atspoguļoti
jaunās kopējās zivsaimniecības politikas mērķi
attiecībā uz akvakultūru, kurai ir būtiska nozīme, lai
ilgtermiņā garantētu ilgtspējīgu pārtikas
nodrošinājumu, kā arī izaugsmi un nodarbinātību,
vienlaikus mazinot slogu uz savvaļas zivju krājumiem, kas ir saistīts
ar pasaulē pieaugošo pieprasījumu pēc pārtikas, kuru
iegūst no ūdens organismiem. Komisijas 2013. gada
paziņojumā Padomei un Eiropas Parlamentam
“Stratēģiskās vadlīnijas Eiropas akvakultūras
ilgtspējīgai attīstībai”[29]
ir uzsvērtas Savienības akvakultūras galvenās
problēmas un tās izaugsmes potenciāls. Minētajā
paziņojumā bioloģiskā akvakultūra ir noteikta par
īpaši daudzsološu nozari un ir uzsvērtas bioloģiskās
sertifikācijas sagādātās konkurences priekšrocības.
(30)     Salīdzinājumā
ar bioloģisko lauksaimniecību, kurā saimniecības ir
uzkrājušas lielu pieredzi, bioloģiskā akvakultūra ir
relatīvi jauna bioloģiskās ražošanas joma. Ņemot vērā
patērētāju pieaugošo interesi par bioloģiskās akvakultūras
produktiem, ir paredzams, ka arvien vairāk akvakultūras ražošanas
vienību pāries uz bioloģisko ražošanu. Tas veicinās
pieredzes uzkrāšanu, tehniskās zināšanas un tehnikas attīstību,
kas bioloģiskajā akvakultūrā ienesīs uzlabojumus, kuri
būtu jāatspoguļo ražošanas noteikumos.
(31)     Lai nodrošinātu vienotu
izpratni, novērstu neskaidrības un nodrošinātu noteikumu par
akvakultūras dzīvnieku un jūras aļģu bioloģisko audzēšanu
vienādu piemērošanu, minētie ražošanas noteikumi būtu
jāpapildina ar konkrētām definīcijām, kas
saistītas ar akvakultūru.
(32)     Lai nodrošinātu
kvalitāti, izsekojamību un atbilstību šai regulai, un
pielāgošanos tehnikas attīstībai, būtu jādeleģē
Komisijai pilnvaras pieņemt konkrētus aktus, ar ko paredz noteikumus,
ar kuriem groza vai papildina īpašos jūras aļģu audzēšanas
noteikumus attiecībā uz ūdens vides piemērotību un
ilgtspējīgas pārvaldības plānu, savvaļas
jūras aļģu ieguvi, jūras aļģu kultivēšanu un
pretapaugšanas pasākumiem un ražošanas aprīkojuma un iekārtu
tīrīšanu, un paredz noteikumus, ar kuriem papildina īpašos akvakultūras
dzīvniekiem audzēšanas noteikumus attiecībā uz ūdens
vides piemērotību un ilgtspējīgas pārvaldības
plānu, akvakultūras dzīvnieku izcelsmi, akvakultūras
dzīvnieku turēšanu, tostarp akvakultūras dzīvnieku turēšanas
sistēmām, ražošanas sistēmām un maksimālo ielaiduma blīvumu,
pavairošanu un pārvaldību, barību un barošanu, slimību
profilaksi un veterināro ārstēšanu.
(33)     Operatoriem, kuri ražo bioloģisko
pārtiku vai barību, būtu jāievēro atbilstošas
procedūras, kuru pamatā ir kritisko pārstrādes posmu
sistemātiska identificēšana ar mērķi nodrošināt to, ka
pārstrādātie produkti atbilst bioloģiskās ražošanas
noteikumiem. Pārstrādātiem bioloģiskajiem produktiem
vajadzētu būt ražotiem, izmantojot ražošanas metodes, kuras
garantē, ka visos bioloģiskās ražošanas posmos tiek
saglabāta produktu bioloģiskā integritāte un
būtiskās īpašības.
(34)     Būtu jāparedz noteikumi
attiecībā uz pārstrādātas bioloģiskās
pārtikas sastāvu. Konkrēti, šāda pārtika būtu jāražo
galvenokārt no bioloģiskām lauksaimnieciskas izcelsmes
sastāvdaļām, un būtu jāparedz ierobežota iespēja
izmantot konkrētas šajā regulā norādītas
lauksaimnieciskas izcelsmes sastāvdaļas, kas nav bioloģiskas.
Turklāt pārstrādātas bioloģiskās pārtikas
ražošanā vajadzētu ļaut izmantot tikai konkrētas vielas, kas
ir atļautas saskaņā ar šo regulu.
(35)     Pārstrādāta
pārtika būtu jāmarķē kā bioloģiska
vienīgi tad, ja visas vai gandrīz visas lauksaimnieciskas izcelsmes
sastāvdaļas ir iegūtas bioloģiskajā ražošanā.
Tomēr būtu jānosaka īpaši marķēšanas noteikumi
pārstrādātai pārtikai, kuras sastāvā ir
tādas lauksaimnieciskas izcelsmes sastāvdaļas, kuras nevar
iegūt bioloģiskajā ražošanā, piemēram, medījuma un
zvejas produkti. Turklāt, lai veicinātu patērētāju
informēšanu un tirgus pārredzamību un sekmētu bioloģisko
sastāvdaļu izmantošanu, būtu jānodrošina iespēja saskaņā
ar konkrētiem nosacījumiem arī sastāvdaļu
sarakstā atsaukties uz bioloģisko ražošanu.
(36)     Būtu jāparedz
noteikumi par bioloģiski pārstrādātas barības
sastāvu un konkrētu vielu un paņēmienu izmantošanu
šādas barības ražošanā.
(37)     Lai nodrošinātu
kvalitāti, izsekojamību un atbilstību šai regulai, un
pielāgošanos tehnikas attīstībai, būtu jādeleģē
Komisijai pilnvaras pieņemt konkrētus aktus, ar ko paredz noteikumus,
ar kuriem groza vai papildina īpašos pārstrādātas
pārtikas un barības ražošanas noteikumus attiecībā uz
procedūrām, kas jāievēro, veicamajiem profilaktiskajiem
pasākumiem, pārstrādātas pārtikas un barības
sastāvu, tīrīšanas pasākumiem, pārstrādātu
produktu laišanu tirgū, tostarp to marķēšanu un
identifikāciju, bioloģisko produktu, lauksaimnieciskas izcelsmes
sastāvdaļu un barības sastāvdaļu nošķiršanu no
nebioloģiskiem produktiem, lauksaimnieciskas izcelsmes
sastāvdaļām un barības sastāvdaļām, to
lauksaimnieciskas izcelsmes sastāvdaļu sarakstu, kuras nav ražotas bioloģiski
un kuras izņēmuma kārtā drīkst izmantot
pārstrādātas bioloģiskās pārtikas ražošanā,
lauksaimnieciskas izcelsmes sastāvdaļu īpatsvara
aprēķināšanu un pārtikas vai barības pārstrādē
izmantotajiem paņēmieniem.
(38)     Bioloģiskais vīns būtu
jāražo tikai no bioloģiskām izejvielām, un būtu jāatļauj
tam pievienot tikai konkrētas vielas, kas atļautas saskaņā
ar šo regulu. Bioloģiskā vīna ražošanā būtu
jāaizliedz konkrētas vīndarbības metodes, procesi un apstrāde.
Citas metodes, procesus un apstrādi būtu jāatļauj izmantot ar
skaidri definētiem nosacījumiem.
(39)     Lai nodrošinātu
kvalitāti, izsekojamību un atbilstību šai regulai, un pielāgošanos
tehnikas attīstībai, būtu jādeleģē Komisijai
pilnvaras pieņemt konkrētus aktus, ar ko paredz noteikumus, ar kuriem
groza vai papildina īpašos vīna ražošanas noteikumus
attiecībā uz vīndarbības metodēm un ierobežojumiem.
(40)     Sākotnēji raugs
netika uzskatīts par lauksaimnieciskas izcelsmes sastāvdaļu
saskaņā ar Regulu (EK) Nr. 834/2007, un tāpēc to neņēma
vērā, nosakot bioloģisko produktu lauksaimnieciskas izcelsmes
sastāvu. Tomēr ar Komisijas Regulu (EK) 889/2008[30] tika noteikts, ka, veicot obligātos aprēķinus
bioloģiskās ražošanas vajadzībām, raugu un rauga produktus no
2013. gada 31. decembra uzskata par lauksaimnieciskas izcelsmes
sastāvdaļām, un tas deva nozarei pietiekami daudz laika, lai
pielāgotos minētajam noteikumam. Attiecīgi bioloģiskā
rauga ražošanā būtu jāizmanto tikai bioloģiski ražoti
substrāti, un rauga, tā izstrādājumu un preparātu
ražošanā būtu jāatļauj izmantot tikai konkrētas
vielas. Turklāt bioloģiskās pārtikas vai barības
sastāvā nevajadzētu vienlaikus izmantot bioloģisko raugu un
nebioloģisko raugu.
(41)     Lai nodrošinātu
kvalitāti, izsekojamību un atbilstību šai regulai, un pielāgošanos
tehnikas attīstībai, būtu jādeleģē Komisijai
pilnvaras pieņemt konkrētus aktus, ar ko paredz noteikumus, ar kuriem
groza vai papildina īpašos bioloģiskā rauga ražošanas noteikumus
attiecībā uz pārstrādi un substrātiem, ko izmanto tā
ražošanā.
(42)     Lai ņemtu vērā
to, ka nākotnē būs vajadzīgi īpaši ražošanas noteikumi
attiecībā uz produktiem, kuru ražošana neietilpst nevienā no īpašo
ražošanas noteikumu kategorijām, kas noteiktas šajā regulā,
kā arī lai nodrošinātu kvalitāti, izsekojamību un
atbilstību šai regulai, un tātad arī pielāgošanos tehnikas attīstībai,
būtu jādeleģē Komisijai pilnvaras pieņemt
konkrētus aktus, ar ko paredz īpašus šādu produktu ražošanas noteikumus,
tostarp groza vai papildina tos.
(43)     Regulā (EK)
Nr. 834/2007 ir paredzēti dažādi izņēmumi no
bioloģiskās ražošanas noteikumiem. Šo noteikumu piemērošanā
gūtā pieredze liecina, ka šādi izņēmumi negatīvi
ietekmē bioloģisko ražošanu. Jo īpaši ir atklājies, ka
šādi izņēmumi paši par sevi kavē izejvielu ražošanu
bioloģiskā veidā un ka netiek nodrošināts augsts
dzīvnieku labturības līmenis, ar ko asociējas
bioloģiskā ražošana. Turklāt izņēmumu
pārvaldība un kontrole rada būtisku administratīvu slogu
gan valstu pārvaldēm, gan operatoriem. Visbeidzot, izņēmumu
dēļ ir radušies konkurenci kropļojoši apstākļi un
draud mazināties patērētāju uzticēšanās. Tāpēc
vēl vairāk būtu jāierobežo iespēja, kas ļauj paredzēt
izņēmumus bioloģiskās ražošanas noteikumos, un izņēmumi
būtu jāatļauj tikai katastrofas apstākļos.
(44)     Lai katastrofas gadījumos
varētu turpināt vai atsākt bioloģisko ražošanu, būtu
jādeleģē Komisijai pilnvaras pieņemt konkrētus aktus,
ar ko nosaka kritērijus, pēc kuriem gadījumus atzīst par
katastrofas apstākļiem, un paredz konkrētus noteikumus par
rīcību šādos gadījumos, par vajadzīgo uzraudzību
un par ziņošanas prasībām.
(45)     Konkrētos
apstākļos bioloģiskos un nebioloģiskos produktus var
savākt un pārvadāt vienlaicīgi. Būtu jāparedz
īpaši noteikumi, lai dažādu manipulāciju laikā
bioloģiskos produktus pienācīgi nodalītu no
nebioloģiskiem produktiem un nepieļautu to sajaukšanos.
(46)     Lai nodrošinātu
bioloģiskās ražošanas integritāti un pielāgošanos tehnikas attīstībai,
būtu jādeleģē Komisijai pilnvaras pieņemt konkrētus
aktus, ar ko paredz noteikumus, ar kuriem groza vai papildina īpašos noteikumus
par bioloģisko produktu savākšanu, iepakošanu, pārvadāšanu
un uzglabāšanu.
(47)     Bioloģiskajā
ražošanā būtu līdz minimumam un saskaņā ar šīs
regulas īpašajiem noteikumiem jāierobežo tādu produktu un vielu
izmantošana kā augu aizsardzības līdzekļi, mēslošanas
līdzekļi, augsnes ielabotāji, barības vielas,
dzīvnieku barības sastāvdaļas, barības un
pārtikas piedevas, pārstrādes palīglīdzekļi un
tīrīšanas un dezinfekcijas līdzekļi. Tāda pati pieeja
būtu jāievēro attiecībā uz tādu produktu un vielu
izmantošanu pārstrādātas bioloģiskās pārtikas
ražošanā kā pārtikas piedevas un pārstrādes
palīglīdzekļi. Tāpēc būtu jāparedz
noteikumi, ar ko reglamentē šādu produktu un vielu iespējamo
izmantošanu bioloģiskajā ražošanā kopumā un jo īpaši
bioloģiski pārstrādātas pārtikas ražošanā,
ievērojot šajā regulā noteiktos principus un konkrētus
kritērijus.
(48)     Lai nodrošinātu
kvalitāti, izsekojamību un atbilstību šai regulai
attiecībā uz bioloģisko ražošanu kopumā un jo īpaši uz
bioloģiski pārstrādātas pārtikas ražošanu, un
pielāgošanos tehnikas attīstībai, būtu jādeleģē
Komisijai pilnvaras pieņemt konkrētus aktus, ar ko nosaka papildu
kritērijus, saskaņā ar kuriem piešķir vai atsauc atļaujas
produktu un vielu izmantošanai bioloģiskajā ražošanā kopumā
un jo īpaši pārstrādātas bioloģiskās
pārtikas ražošanā, un citas prasības šādu atļautu
produktu un vielu izmantošanai.
(49)     Ņemot vērā to,
ka nav īpašu Savienības noteikumu par pasākumiem, kas veicami gadījumos,
kad bioloģiskajos produktos ir konstatēta neatļautu vielu vai
produktu klātbūtne, Savienībā ir izstrādātas un
ieviestas dažādas pieejas. Šāda situācija rada neskaidrības
operatoriem, kontroles iestādēm un kontroles institūcijām.
Tā var ietvert dažādu attieksmi pret operatoriem Savienībā
un ietekmēt patērētāju uzticēšanos bioloģiskajiem
produktiem. Tāpēc ir lietderīgi noteikt skaidrus un vienotus
noteikumus, lai tādus produktus, kuru sastāvā neatļautu
produktu vai vielu daudzums pārsniedz noteiktos līmeņus, aizliegtu
tirgot kā bioloģiskos produktus. Minētie līmeņi
būtu jānosaka, jo īpaši ņemot vērā Komisijas
Direktīvu 2006/125/EK[31] par apstrādātu graudaugu pārtiku un bērnu
pārtiku zīdaiņiem un maziem bērniem.
(50)     Lai nodrošinātu
bioloģiskās ražošanas un marķēšanas sistēmas
efektivitāti, lietderīgumu un pārredzamību, būtu
jādeleģē Komisijai pilnvaras pieņemt konkrētus aktus
attiecībā uz īpašiem kritērijiem un nosacījumiem, saskaņā
ar kuriem nosaka un piemēro neatļauto produktu un vielu
līmeņus, kuru pārsniegšanas gadījumā produktus
nedrīkst tirgot kā bioloģiskus produktus, un attiecībā
uz minēto līmeņu noteikšanu un to pielāgošanu tehnikas attīstībai.
(51)     Bioloģiskās
ražošanas pamatā ir vispārīgs princips par ārējo
resursu izmantošanas ierobežošanu. Lauksaimniekiem ir jāveic
pasākumi, lai novērstu piesārņošanas ar neatļautiem
produktiem vai vielām risku. Neraugoties uz šādiem pasākumiem,
ir iespējami gadījumi, kad lauksaimniekiem netiek atļauts tirgot
to lauksaimniecības produktus kā bioloģiskus produktus, jo tajos
konstatēta neatļautu produktu vai vielu nejauša klātbūtne.
Tāpēc ir lietderīgi paredzēt iespēju, ka Komisija
saskaņā ar Līguma 42. pantu var atļaut
dalībvalstīm piešķirt valsts maksājumus, ar kuriem
kompensē šādos gadījumos radušos zaudējumus.
Dalībvalstis var izmantot arī kopējās lauksaimniecības
politikas instrumentus, lai pilnībā vai daļēji segtu
šādus zaudējumus.
(52)     Lauksaimniecības produktu
un pārtikas produktu marķēšanai būtu jāpiemēro
Eiropas Parlamenta un Padomes Regulas (ES) Nr. 1169/2011[32] vispārīgie noteikumi un jo īpaši noteikumi, kuru
mērķis ir nepieļaut marķējumu, kas var radīt
neskaidrības patērētājiem vai tos maldināt.
Turklāt šajā regulā būtu jānosaka īpaši noteikumi
par bioloģisko produktu marķēšanu. Tiem būtu
jāaizsargā operatoru intereses, nodrošinot, ka to produkti ir pareizi
identificēti tirgū un operatori var darboties godīgas
konkurences apstākļos, un patērētāju intereses,
ļaujot tiem izdarīt apzinātu izvēli.
(53)     Tāpēc termini, ko
izmanto bioloģisko produktu apzīmēšanai, būtu
jāaizsargā tā, lai tos nevarētu izmantot nebioloģisku
produktu marķējumā visā Savienībā un
neatkarīgi no lietotās valodas. Aizsardzībai būtu
jāattiecas arī uz šo terminu parastajiem atvasinājumiem vai
deminutīviem, neatkarīgi no tā, vai tos lieto atsevišķi vai
saistīti.
(54)     Lai radītu skaidrību
patērētājiem visā Savienības tirgū, Eiropas
Savienības bioloģiskās produkcijas logotipa izmantošanai vajadzētu
būt obligātai attiecībā uz visu Savienībā ražoto
fasēto bioloģisko pārtiku. Vajadzētu būt arī
iespējai brīvprātīgi izmantot šo logotipu Savienībā
ražotiem nefasētiem bioloģiskajiem produktiem vai jebkādiem no
trešām valstīm importētiem bioloģiskajiem produktiem.
Šajā regulā būtu jāiekļauj Eiropas Savienības
bioloģiskās produkcijas logotipa paraugs.
(55)     Tomēr, lai
nemaldinātu patērētājus par produkta bioloģisko
izcelsmi kopumā, tiek uzskatīts par lietderīgu šo logotipu
izmantot tikai tiem produktiem, kuri satur vienīgi vai gandrīz
vienīgi bioloģiskas sastāvdaļas. Tāpēc šo
logotipu nevajadzētu atļaut izmantot tādu pārejas produktu
vai pārstrādātu produktu marķējumā, kuri satur
mazāk nekā 95 % lauksaimnieciskas izcelsmes
sastāvdaļu, kas iegūtas bioloģiskajā ražošanā.
(56)     Lai gadījumos, kad tiek
lietots Eiropas Savienības bioloģiskās produkcijas logotips, patērētāju
vidū nerastos iespējamas neskaidrības par to, vai produkta izcelsme
ir Savienībā vai ārpus Savienības, patērētāji
būtu jāinformē par vietu, kurā audzētas produkta
sastāvā esošās lauksaimnieciskas izcelsmes izejvielas. Šajā
saistībā būtu jāatļauj bioloģiskās
akvakultūras izcelsmes produktu marķējumā izmantot atsauci
uz akvakultūru, nevis uz lauksaimniecību.
(57)     Lai nodrošinātu
patērētājiem skaidrību un to, ka tie saņem atbilstošu informāciju,
būtu jādeleģē Komisijai pilnvaras pieņemt
konkrētus aktus, ar kuriem pielāgo šajā regulā noteikto
bioloģiskās ražošanas terminu sarakstu, nosaka konkrētas
marķēšanas un sastāva prasības, kas piemērojamas barībai
un tās sastāvdaļām, paredz papildu noteikumus par marķēšanu
un tādu norāžu izmantošanu, kas nav šajā regulā norādītais
Eiropas Savienības bioloģiskās produkcijas logotips, un groza
Eiropas Savienības bioloģiskās produkcijas logotipu un ar to
saistītos noteikumus.
(58)     Bioloģiskajai ražošanai
var uzticēties tikai tad, ja visos ražošanas, pārstrādes un
izplatīšanas posmos tiek veiktas faktiskas pārbaudes un kontroles. Lai
pārbaudītu atbilstību noteikumiem par bioloģisko ražošanu
un bioloģisko produktu marķēšanu, bioloģiskā ražošana būtu
jāpakļauj oficiālām kontrolēm vai citām oficiālām
darbībām, ko veic saskaņā ar Eiropas Parlamenta un Padomes
Regulu (ES) Nr. (XXX/XXXX)[33].
(59)     Būtu jānosaka
īpašas prasības, ar kurām nodrošina bioloģiskās
ražošanas noteikumu ievērošanu. Jo īpaši būtu jāparedz
noteikumi par operatoru darbību paziņošanu un par sertifikācijas
sistēmu, ar kuru identificē operatorus, kas ievēro noteikumus, kuri
reglamentē bioloģisko ražošanu un bioloģisko produktu
marķēšanu. Minētie noteikumi būtu jāpiemēro
arī visiem attiecīgo operatoru apakšuzņēmējiem.
Būtu jānodrošina sertifikācijas sistēmas
pārredzamība, pieprasot, lai dalībvalstis publicē to operatoru
sarakstu, kuri ir paziņojuši savas darbības, un maksas, ko var
iekasēt par kontrolēm, kurās pārbauda atbilstību
bioloģiskās ražošanas noteikumiem.
(60)     Mazie lauksaimnieki
Savienībā saskaras ar relatīvi augstām inspekcijas izmaksām
un administratīvo slogu, kas saistīts ar bioloģiskās
ražošanas sertifikāciju. Lai mazinātu inspekcijas un
sertifikācijas izmaksas un saistīto administratīvo slogu,
nostiprinātu vietējos tīklus, uzlabotu noieta tirgus un
nodrošinātu vienlīdzīgus konkurences apstākļus ar operatoriem
trešās valstīs, būtu jāatļauj grupu sertificēšana.
Šajā nolūkā būtu jāievieš un jādefinē
jēdziens “operatoru grupa”.
(61)     Lai nodrošinātu
bioloģiskās ražošanas un marķēšanas sistēmas
efektivitāti, lietderīgumu un pārredzamību, būtu
jādeleģē Komisijai pilnvaras pieņemt konkrētus aktus
attiecībā uz prasībām par uzskaiti, kas jākārto operatoriem
vai operatoru grupām, attiecībā uz prasībām par operatoru
saraksta publicēšanu, attiecībā uz prasībām un
procedūrām, kuras piemēro saistībā ar to maksu
publicēšanu, ko var iekasēt par kontrolēm, kurās pārbauda
atbilstību bioloģiskās ražošanas noteikumiem, un attiecībā
uz minēto maksu piemērošanas uzraudzību, ko veic
kompetentās iestādes, kā arī par kritērijiem to
produktu grupu definēšanai, attiecībā uz kuriem operatori
būtu tiesīgi saņemt tikai vienu bioloģiskās ražošanas
sertifikātu, ko izdevusi attiecīgā kontroles iestāde vai kontroles
institūcija.
(62)     Lai nodrošinātu to, ka operatoru
grupu sertificēšana tiek veikta efektīvi un lietderīgi,
būtu jādeleģē Komisijai pilnvaras pieņemt konkrētus
aktus attiecībā uz operatoru grupas atsevišķu locekļu
pienākumiem, šīs grupas sastāvu un apmēru, operatoru grupas
ražoto produktu kategorijām, nosacījumiem dalībai grupā un
grupas iekšējo kontroļu sistēmas struktūru un darbību,
tostarp veicamo kontroļu tvērumu, saturu un biežumu.
(63)     Pieredze, kas gūta
saistībā ar Regulā (EK) Nr. 834/2007 paredzēto kārtību,
kādā bioloģiskos produktus importē Savienībā, liecina,
ka minētā kārtība ir jāpārskata, lai tā
attaisnotu patērētāju cerības, ka importēti
bioloģiskie produkti atbilst tikpat stingriem noteikumiem kā
Savienības noteikumi, kā arī labāk nodrošinātu
Savienības bioloģisko produktu piekļuvi starptautiskajam tirgum.
Turklāt ir jānodrošina skaidrība attiecībā uz noteikumiem,
ko piemēro bioloģisko produktu eksportam, jo īpaši, ieviešot
eksporta sertifikātu un nosakot noteikumus par eksportu uz trešām
valstīm, kas saskaņā ar Regulu (EK) Nr. 834/2007 ir atzītas
par tādām, kas nodrošina līdzvērtību.
(64)     Būtu vēl vairāk
jāpastiprina noteikumi par tādu produktu importu, kuri atbilst
Savienības ražošanas un marķēšanas noteikumiem un attiecībā
uz kuriem operatorus ir kontrolējušas kontroles iestādes un kontroles
institūcijas, ko Komisija ir atzinusi par kompetentām bioloģiskās
ražošanas kontrolēšanai un sertificēšanai trešās valstīs. Lai
nodrošinātu vienlīdzīgus konkurences apstākļus attiecībā
uz kontroles institūciju uzraudzību, ko veic Komisija, jo īpaši būtu
jānosaka prasības attiecībā uz akreditācijas institūcijām,
kuras akreditē kontroles institūcijas prasībām atbilstošu
bioloģisko produktu importēšanai Savienībā. Turklāt, lai
padarītu efektīvāku, attiecīgi, kontroles iestāžu un kontroles
institūciju uzraudzību, ir jānodrošina Komisijai iespēja tieši
sazināties ar akreditācijas institūcijām un kompetentajām
iestādēm trešās valstīs.
(65)     Būtu jāsaglabā
iespēja, ka piekļuve Savienības tirgum tiek dota
bioloģiskajiem produktiem, kas neatbilst Savienības noteikumiem par
bioloģisko ražošanu, bet tiek importēti no trešām valstīm,
kuru bioloģiskās ražošanas un kontroles sistēmas ir atzītas
par līdzvērtīgām Savienības sistēmām.
Tomēr trešo valstu līdzvērtības atzīšana, kas paredzēta
Regulā (EK) Nr. 834/2007, būtu jāīsteno tikai ar
starptautisku vienošanos starp Savienību un tām trešām
valstīm, kurās arī Savienībai tiek nodrošināta
savstarpēja līdzvērtības atzīšana.
(66)     Trešās valstis, kuras
līdzvērtības nolūkā ir atzītas saskaņā
ar Regulu (EK) Nr. 834/2007, būtu jāatzīst par
līdzvērtīgām arī saskaņā ar šo regulu uz
ierobežotu laiku, kas vajadzīgs, lai nodrošinātu vienmērīgu
pāreju uz atzīšanas shēmu, kuru īsteno ar starptautisku vienošanos,
ar nosacījumu, ka tās turpina nodrošināt savu
bioloģiskās ražošanas un kontroles noteikumu
līdzvērtību attiecīgajiem spēkā esošajiem
Savienības noteikumiem un izpilda visas prasības attiecībā
uz to atzīšanas uzraudzību, ko veic Komisija. Minētajai
uzraudzībai būtu jābalstās galvenokārt uz ikgadējiem
ziņojumiem, ko trešās valstis nosūta Komisijai.
(67)     Pieredze ar to kontroles
iestāžu un kontroles institūciju shēmu, kuras atzītas par
kompetentām veikt kontroles un izdot sertifikātus trešās
valstīs tādu produktu importēšanai, kam ir
līdzvērtīgas garantijas, liecina, ka noteikumi, ko piemēro minētās
iestādes un institūcijas, atšķiras un varētu būt grūti
tos uzskatīt par līdzvērtīgiem attiecīgajiem
Savienības noteikumiem. Turklāt kontroles iestāžu un kontroles
institūciju standartu skaita palielināšanās liedz Komisijai
veikt pienācīgu uzraudzību. Tāpēc minētā
līdzvērtības atzīšanas shēma būtu
jāatceļ. Tomēr būtu jādod minētajām
kontroles iestādēm un kontroles institūcijām pietiekami
ilgs laiks, lai tās varētu sagatavoties atzīšanas iegūšanai
attiecībā uz tādu produktu importu, kuri atbilst Savienības
noteikumiem.
(68)     Lai bioloģiskos
produktus, kuri importēti Savienībā saskaņā ar
kādu no šajā regulā paredzētajām importa procedūrām,
varētu laist tirgū kā bioloģiskos produktus, par tiem
vajadzētu būt pieejamai informācijai, kas nepieciešama, lai
nodrošinātu produkta izsekojamību pārtikas ķēdē.
(69)     Lai nodrošinātu
godīgu konkurenci operatoru starpā, to importēto produktu
izsekojamību, kurus paredzēts laist Savienības tirgū
kā bioloģiskus produktus, vai kontroles iestāžu un kontroles
institūciju atzīšanas un uzraudzības procedūras
pārredzamību saistībā ar prasībām atbilstošu
bioloģisko produktu importu, un lai nodrošinātu to trešo valstu
saraksta pārvaldību, kuras saskaņā ar Regulu (EK)
Nr. 834/2007 ir atzītas par tādām, kas nodrošina līdzvērtību,
būtu jādeleģē Komisijai pilnvaras pieņemt
konkrētus aktus attiecībā uz dokumentiem, kuri paredzēti trešo
valstu muitas iestādēm, jo īpaši attiecībā uz bioloģisko
produktu eksporta sertifikātu, ko izdod elektroniskā
formātā, kad vien tas iespējams, attiecībā uz dokumentiem,
kas vajadzīgi importēšanai un ko izdod elektroniskā
formātā, kad vien tas iespējams, attiecībā uz kritērijiem
kontroles iestāžu un kontroles institūciju atzīšanai vai
atzīšanas atsaukšanai saistībā ar prasībām atbilstošu bioloģisko
produktu importu, attiecībā uz informāciju, ko nosūta saskaņā
ar minēto regulu atzītas trešās valstis un kas vajadzīga to
atzīšanas uzraudzībai, un attiecībā uz minēto
uzraudzību, tostarp pārbaudēm uz vietas, ko veic Komisija.
(70)     Būtu jāparedz
noteikumi, lai nodrošinātu, ka tādu bioloģisko produktu apriti,
kuri ir kontrolēti vienā dalībvalstī un atbilst šai
regulai, nevar ierobežot citā dalībvalstī. Lai nodrošinātu
vienotā tirgus pareizu darbību un tirdzniecību dalībvalstu
starpā, būtu jādeleģē Komisijai pilnvaras pieņemt
konkrētus aktus, ar ko paredz noteikumus attiecībā uz
bioloģisko produktu brīvu apriti.
(71)     Lai iegūtu ticamu
informāciju, kas vajadzīga šīs regulas īstenošanai,
dalībvalstīm katru gadu būtu jāsniedz Komisijai
vajadzīgā informācija. Skaidrības un
pārredzamības labad dalībvalstīm būtu jāatjaunina
kompetento iestāžu, kontroles iestāžu un kontroles institūciju
saraksti. Dalībvalstīm kontroles iestāžu un kontroles
institūciju saraksti būtu jādara publiski pieejami, un Komisijai
tie būtu katru gadu jāpublicē.
(72)     Ir jāparedz
pasākumi, ar kuriem nodrošina vienmērīgu pāreju uz
dažām izmaiņām, kas ar šo regulu ieviestas tiesiskajā
regulējumā attiecībā uz bioloģisko produktu
importēšanu Savienībā. Lai nodrošinātu vienmērīgu
pāreju no iepriekšējā tiesiskā regulējuma uz jauno
tiesisko regulējumu, būtu jādeleģē Komisijai pilnvaras
pieņemt konkrētus aktus attiecībā uz noteikumiem par
pārejas periodiem, kuri sākušies saskaņā ar Regulu (EK)
Nr. 834/2007, atkāpjoties no vispārīgā noteikuma, ka iepriekšējos
periodus nevar ar atpakaļejošu spēku atzīt par pārejas
perioda daļu.
(73)     Turklāt būtu
jānosaka termiņš, kad beidzas kontroles iestāžu un kontroles
institūciju atzīšana līdzvērtības pārbaudes
nolūkā, un noteikumi par rīcību laikposmā līdz to
atzīšanas termiņa beigām. Būtu jānosaka arī
noteikumi par trešo valstu līdzvērtības atzīšanas pieteikumiem,
kuri iesniegti saskaņā ar Regulu (EK) Nr. 834/2007 un šīs
regulas spēkā stāšanās dienā vēl nav
izskatīti.
(74)     Lai nodrošinātu to
kontroles iestāžu un kontroles institūciju saraksta
pārvaldību, kuras saskaņā ar Regulu (EK) Nr. 834/2007
ir atzītas par tādām, kas nodrošina līdzvērtību,
un lai būtu vieglāk pabeigt to trešo valstu iesniegto
līdzvērtības atzīšanas pieteikumu izskatīšanu, kuri
šīs regulas spēkā stāšanās dienā vēl nav
izskatīti, būtu jādeleģē Komisijai pilnvaras
pieņemt konkrētus aktus attiecībā uz informāciju, ko
nosūta minētās kontroles iestādes un kontroles
institūcijas un kas vajadzīga to atzīšanas uzraudzībai, un attiecībā
uz minēto uzraudzību, kuru veic Komisija, kā arī
attiecībā uz visiem procedūras noteikumiem, kas vajadzīgi,
lai izskatītu visus vēl neizskatītos trešo valstu pieteikumus.
(75)     Lai nodrošinātu
vienādus nosacījumus šīs regulas īstenošanai, būtu
jāpiešķir Komisijai īstenošanas pilnvaras attiecībā uz
tehniskām norādēm par tādas datubāzes izveidi,
kurā uzskaitītas šķirnes, no kurām ir pieejams augu reproduktīvais
materiāls, kas iegūts ar bioloģiskās ražošanas metodi;
attiecībā uz atļaujas piešķiršanu vai atsaukšanu produktiem
un vielām, ko drīkst izmantot bioloģiskajā ražošanā
kopumā un jo īpaši pārstrādātas bioloģiskās
pārtikas ražošanā, tostarp attiecībā uz
procedūrām, kas jāievēro saistībā ar atļaujām,
minēto produktu un vielu sarakstu un, vajadzības gadījumā,
to aprakstu, sastāvam piemērojamajām prasībām un
lietošanas nosacījumiem; attiecībā uz īpašo un praktisko
kārtību saistībā ar to norāžu noformējumu, saturu
un izmēru, kas attiecas uz kontroles iestāžu un kontroles
institūciju kodiem un kas attiecas uz lauksaimniecības izejvielu audzēšanas
vietu, attiecībā uz kodu piešķiršanu kontroles
iestādēm un kontroles institūcijām un lauksaimniecības
izejvielu audzēšanas vietas norādi; attiecībā uz norādēm
un specifikācijām par to paziņojumu saturu, formu un
paziņošanas veidu, kurus operatori un operatoru grupas sniedz
kompetentajām iestādēm par savu darbību, un par veidu,
kādā publiskojamas maksas, ko var iekasēt par kontrolēm;
attiecībā uz informācijas apmaiņu starp operatoru
grupām un kompetentajām iestādēm, kontroles
iestādēm un kontroles institūcijām un starp
dalībvalstīm un Komisiju; attiecībā uz to kontroles
iestāžu un kontroles institūciju atzīšanu vai atzīšanas
atsaukšanu, kuras ir kompetentas veikt kontroles trešās valstīs, minēto
kontroles iestāžu un kontroles institūciju saraksta izveidi un
noteikumiem par pasākumu veikšanu neatbilstības gadījumos vai
gadījumos, kad ir radušās aizdomas par neatbilstību, kas
ietekmē importētu bioloģisko produktu integritāti;
attiecībā uz to trešo valstu saraksta izveidi, kuras ir atzītas
saskaņā ar Regulas (EK) 834/2007 33. panta 2. punktu, un
par minētā saraksta grozīšanu, kā arī attiecībā
uz noteikumiem pasākumu veikšanai neatbilstības gadījumos vai
gadījumos, kad ir radušās aizdomas par neatbilstību, kas
ietekmē no minētajām valstīm importēto bioloģisko
produktu integritāti; attiecībā uz sistēmu, kas jāizmanto,
lai nosūtītu šīs regulas īstenošanai un uzraudzībai
vajadzīgo informāciju; attiecībā uz to kontroles
iestāžu un kontroles institūciju sarakstu, kuras atzītas
saskaņā ar Regulas (EK) Nr. 834/2007 33. panta
3. punktu, un par minētā saraksta grozīšanu.
Minētās pilnvaras būtu jāīsteno saskaņā ar
Eiropas Parlamenta un Padomes Regulu (ES) Nr. 182/2011[34].
(76)     Būtu jāpiešķir
Komisijai pilnvaras pieņemt tūlītēji piemērojamus
īstenošanas aktus, lai pienācīgi pamatotos gadījumos, kas saistīti
ar aizsardzību pret negodīgu praksi vai tādu praksi, kas nav
savienojama ar bioloģiskās ražošanas principiem un noteikumiem,
patērētāju uzticības saglabāšanu vai godīgas
konkurences nodrošināšanu starp operatoriem, nenovēršamu un steidzamu
iemeslu dēļ nodrošinātu to, ka tiek piemēroti pasākumi
attiecībā uz neatbilstības gadījumiem vai gadījumiem,
kad radušās aizdomas par neatbilstību, kas ietekmē to
importēto bioloģisko produktu integritāti, kurus kontrolē
atzītas kontroles iestādes vai kontroles institūcijas.
(77)     Lai nodrošinātu vienmērīgu
pāreju no Regulā (EK) Nr. 834/2007 paredzētajiem
noteikumiem par augu reproduktīvā materiāla bioloģisko
izcelsmi un par vaislas dzīvniekiem un saskaņā ar minētās
regulas 22. pantu pieņemtajiem izņēmumiem ražošanas
noteikumos, no vienas puses, uz šajā regulā paredzētajiem
jaunajiem ražošanas noteikumiem par augiem un augu produktiem un
lauksaimniecības dzīvniekiem, no otras puses, būtu jādeleģē
Komisijai pilnvaras pieņemt konkrētus aktus attiecībā uz
izņēmumu piešķiršanu, ja izņēmumus uzskata par nepieciešamiem,
lai nodrošinātu piekļuvi augu reproduktīvajam materiālam un
vaislas dzīvniekiem, ko var izmantot bioloģiskajā ražošanā.
Tā kā minētie akti pēc būtības ir pārejas
noteikumi, tie būtu jāpiemēro ierobežotā laikposmā.
(78)     Komisijai būtu jāizvērtē
situācija saistībā ar bioloģiskā augu
reproduktīvā materiāla un vaislas dzīvnieku pieejamību
un šajā saistībā 2021. gadā jāsniedz
ziņojums Eiropas Parlamentam un Padomei.
(79)     Būtu jāparedz
noteikumi, ar ko atļauj izlietot to produktu krājumus, kuri saražoti
saskaņā ar Regulu (EK) Nr. 834/2007 un laisti tirgū, pirms sākta
šīs regulas piemērošana.
(80)     Pārskatot tiesisko
regulējumu par bioloģisko ražošanu un bioloģisko produktu
marķēšanu, pierādījās, ka īpašajām
vajadzībām, kas saistītas ar oficiālajām kontrolēm
un citām oficiālām darbībām, kuras veic
saskaņā ar Regulu (ES) Nr. XXX/XXX (Oficiālo
kontroļu regula), ir nepieciešami noteikumi, lai labāk reaģētu
neatbilstības gadījumos. Turklāt Regulas (ES) Nr. XXX/XXX
[Oficiālo kontroļu regula] noteikumi par kompetento iestāžu
uzdevumiem un pienākumiem, deleģēto institūciju
apstiprināšanu un uzraudzību, oficiālo sertifikāciju,
ziņošanas pienākumiem un administratīvo palīdzību
būtu jāpielāgo bioloģiskās ražošanas nozares
īpašajām vajadzībām. Tāpēc būtu
attiecīgi jāgroza Regula (ES) Nr. XXX/XXX [Oficiālo
kontroļu regula].
(81)     Ņemot vērā to,
ka šīs regulas mērķus, proti, godīgu konkurenci un
bioloģisko produktu iekšējā tirgus pareizu darbību, kā
arī patērētāju uzticēšanos šiem produktiem un Eiropas
Savienības bioloģiskās produkcijas logotipam, nevar pietiekami
labi sasniegt atsevišķās dalībvalstīs, un to, ka
bioloģiskās ražošanas noteikumu nepieciešamās saskaņošanas
dēļ tos var labāk sasniegt Savienības līmenī,
Savienība var pieņemt pasākumus saskaņā ar Līguma
par Eiropas Savienību 5. pantā noteikto subsidiaritātes
principu. Saskaņā ar minētajā pantā noteikto
proporcionalitātes principu šajā regulā paredz vienīgi tos
pasākumus, kas ir vajadzīgi šo mērķu sasniegšanai.
(82)     Ir lietderīgi noteikt
šīs regulas piemērošanas datumu, kas dotu operatoriem iespēju
pielāgoties jaunieviestajām prasībām,
IR PIEŅĒMUŠI ŠO REGULU.
I nodaļa
Priekšmets, darbības joma un
definīcijas
1. pants
Priekšmets
Šajā regulā nosaka
bioloģiskās ražošanas principus un paredz noteikumus par
bioloģisko ražošanu un ar to saistīto norāžu izmantošanu
marķējumā un reklāmā.
2. pants
Darbības
joma
1.           Šo regulu piemēro
lauksaimniecības produktiem, kas uzskaitīti Līguma par Eiropas
Savienības darbību (“Līgums”) I pielikumā, un dažiem
citiem produktiem, kas uzskaitīti šīs regulas I pielikumā,
ciktāl minētos lauksaimniecības produktus un minētos citus
produktus paredzēts ražot, sagatavot, izplatīt, laist tirgū,
importēt vai eksportēt kā bioloģiskus produktus.
Nomedītu un nozvejotu savvaļas
dzīvnieku produktus neuzskata par bioloģiskiem produktiem.
2.           Šo regulu piemēro visiem
operatoriem, kuri jebkurā ražošanas, sagatavošanas un izplatīšanas
posmā ir iesaistīti darbībās, kas saistītas ar
1. punktā minētajiem produktiem.
Šī regula neattiecas uz sabiedriskās
ēdināšanas darbībām, kuras veic ēdināšanas
iestāde, kas definēta Eiropas Parlamenta un Padomes Regulas (ES)
Nr. 1169/2011[35]
2. panta 2. punkta d) apakšpunktā.
Attiecībā uz sabiedriskās
ēdināšanas darbībās iegūtu produktu
marķēšanu un kontroli dalībvalstis var piemērot valsts
noteikumus vai – ja tādu nav – privātus standartus.
3.           Šo regulu piemēro,
neskarot saistītos Savienības tiesību aktus cita starpā tādās
jomās kā nekaitīgums pārtikas ķēdē,
dzīvnieku veselība un labturība, augu veselība un augu
reproduktīvais materiāls, un jo īpaši Eiropas Parlamenta un
Padomes Regulu (ES) Nr. XX/XXX[36]
(augu reproduktīvais materiāls) un Eiropas Parlamenta un Padomes
Regulu (ES) Nr. XX/XXX[37]
(aizsardzības pasākumi pret augiem kaitīgajiem organismiem).
4.           Šo
regulu piemēro, neskarot citus īpašus Savienības noteikumus, kas
saistīti ar produktu laišanu tirgū, un jo īpaši Eiropas
Parlamenta un Padomes Regulu (ES) Nr. 1308/2013[38]
un Regulu (ES) Nr. 1169/2011.
5.           Lai ņemtu vērā
informāciju par jaunām ražošanas metodēm vai materiāliem
vai starptautiskās saistības, Komisija ir pilnvarota saskaņā
ar 36. pantu pieņemt deleģētos aktus, ar ko groza I pielikumā
iekļauto produktu sarakstu. Minētajā sarakstā drīkst
iekļaut tikai produktus, kas ir cieši saistīti ar
lauksaimniecības produktiem.
3. pants
Definīcijas
Šajā regulā piemēro šādas
definīcijas:
(1)                   
“bioloģiskā ražošana” ir šīs regulas
prasībām atbilstošu ražošanas metožu izmantošana visos ražošanas, sagatavošanas
un izplatīšanas posmos;
(2)                   
“bioloģisks” ir tāds, kas iegūts
bioloģiskajā ražošanā vai saistīts ar to;
(3)                   
“lauksaimniecības izejviela” ir
lauksaimniecības produkts, ar kuru nav veiktas saglabāšanas vai
pārstrādes darbības;
(4)                   
“profilakses pasākumi” ir pasākumi, kas jāveic,
lai nodrošinātu augsnes kvalitāti, kā arī kaitīgo
organismu un nezāļu profilaksi un apkarošanu, un lai nepieļautu
piesārņojumu ar produktiem vai vielām, kuras nav atļautas saskaņā
ar šo regulu;
(5)                   
“pāreja” ir pārkārtošanās no
nebioloģiskās ražošanas uz bioloģisko ražošanu noteiktā
laika periodā;
(6)                   
“operators” ir fiziska vai juridiska persona, kas atbild
par to, lai atbilstība šai regulai būtu nodrošināta visos ražošanas,
sagatavošanas un izplatīšanas posmos, kuri ir tās kontrolē;
(7)                   
“operatoru grupa” ir grupa, kurā katrs operators
ir lauksaimnieks, kura saimniecībā ir līdz 5 hektāriem
lauksaimniecībā izmantojamās zemes un kurš papildus
pārtikas vai barības ražošanai var nodarboties ar pārtikas vai
barības pārstrādi;
(8)                   
“lauksaimnieks” ir fiziska vai juridiska persona
vai fizisku vai juridisku personu grupa, kura veic lauksaimniecisku
darbību, neatkarīgi no juridiskā statusa, kas šādai grupai
un tās locekļiem piešķirts valsts tiesību aktos;
(9)                   
“lauksaimniecības zeme” ir
lauksaimniecības zeme saskaņā ar definīciju Regulas (ES)
Nr. 1307/2013 4. panta 1. punkta e) apakšpunktā;
(10)               
“augi” ir augi saskaņā ar definīciju
Regulas (EK) Nr. 1107/2009 3. panta 5. punktā;
(11)               
“augkopība” ir lauksaimniecības
kultūraugu audzēšana, tostarp savvaļas augu produktu
ievākšana, ko vei komerciālos nolūkos;
(12)               
“augu produkti” ir augu produkti saskaņā
ar definīciju Regulas (EK) Nr. 1107/2009 3. panta
6. punktā;
(13)               
“kaitīgais organisms” ir kaitīgais
organisms saskaņā ar definīciju Regulas (ES) Nr. XX/XXXX (aizsardzības
pasākumiem pret augiem kaitīgajiem organismiem)
1. panta 1. punktā;
(14)               
“augu aizsardzības līdzekļi” ir līdzekļi,
kas minēti Regulas (EK) Nr. 1107/2009 2. pantā;
(15)               
“lopkopība” ir mājdzīvnieku vai domesticētu
sauszemes dzīvnieku, tostarp kukaiņu, audzēšana;
(16)               
“lievenis” ir lauksaimniecības dzīvnieku
novietnes ārpusē uzcelta neizolēta papildu piebūve ar jumtu,
kuras garākā mala parasti ir aprīkota ar stiepļu žogu vai
sietu un kurā ir āra apstākļi, dabiskais un
mākslīgais apgaismojums un pakaišiem klāta grīda;
(17)               
“akvakultūra” ir akvakultūra saskaņā ar definīciju Eiropas
Parlamenta un Padomes Regulas (ES) Nr. 1380/2013[39] 4. panta
1. punkta 25) apakšpunktā;
(18)               
“veterinārā ārstēšana” ir visi
ārstnieciskie vai profilaktiskie kursi konkrētas slimības
gadījumā;
(19)               
“veterinārās zāles” ir
veterinārās zāles saskaņā
ar definīciju Eiropas Parlamenta un Padomes Direktīvas 2001/82/EK[40] 1. panta 2. punktā;
(20)               
“sagatavošana” ir bioloģisko produktu
saglabāšanas vai apstrādes darbības, arī kaušana un
izciršana lopkopības produktu gadījumā, iepakošana,
marķēšana vai izmaiņas marķējumā saistībā
ar bioloģisko ražošanu;
(21)               
“pārtika” ir pārtika
saskaņā ar definīciju Eiropas Parlamenta un
Padomes Regulas (EK) Nr. 178/2002[41]
2. pantā;
(22)               
“barība” ir barība saskaņā ar definīciju Regulas (EK)
Nr. 178/2002 3. panta 4. punktā;
(23)               
“barības sastāvdaļas” ir
barības sastāvdaļas saskaņā
ar definīciju Eiropas Parlamenta un Padomes Regulas (EK) Nr. 767/2009[42] 3. panta
2. punkta g) apakšpunktā;
(24)               
“pārejas barība” ir barība, kas saražota
pārejas periodā, izņemot ražu, kas novākta
12 mēnešos pēc pārejas perioda sākuma;
(25)               
“laišana tirgū” ir laišana tirgū saskaņā ar definīciju Regulas (EK)
Nr. 178/2002 3. panta 8. punktā;
(26)               
“izsekojamība” ir izsekojamība saskaņā ar definīciju Regulas (EK)
Nr. 178/2002 3. panta 15. punktā;
(27)               
“ražošanas, sagatavošanas un izplatīšanas
posmi” ir visi posmi no bioloģiskā produkta primārās
ražošanas, to ieskaitot, līdz tā uzglabāšanai, pārstrādei,
pārvadāšanai, pārdošanai vai piegādei
galapatērētājam, tās ieskaitot, un attiecīgā
gadījumā arī marķēšana, reklāma, imports,
eksports un ar līgumiem nodotas darbības;
(28)               
“katastrofas apstākļi” ir apstākļi,
kas izriet no “nelabvēlīgiem klimatiskajiem apstākļiem”,
“vides incidenta”, “dabas katastrofas” vai “katastrofāla notikuma”, kuri
definēti, attiecīgi, Regulas (ES) Nr. 1305/2013
2. panta 1. punkta h), j), k) un l) apakšpunktā;
(29)               
“sastāvdaļa” ir sastāvdaļa saskaņā ar definīciju Regulas (ES)
Nr. 1169/2011 2. panta 2. punkta f) apakšpunktā;
(30)               
“marķējums” ir marķējums saskaņā ar definīciju Regulas (ES)
Nr. 1169/2011 2. panta 2. punkta j) apakšpunktā;
(31)               
“reklāma” ir jebkāda sabiedrībai
sniegta informācija par bioloģiskajiem produktiem, kura nav
marķējums un kuras mērķis vai iespējamās sekas ir
attieksmes, pārliecības un uzvedības ietekmēšana un
veidošana, lai tieši vai netieši veicinātu bioloģisko produktu
pārdošanu;
(32)               
“kompetentās iestādes” ir
kompetentās iestādes saskaņā
ar definīciju Regulas (ES) Nr. XXX/XXXX [Oficiālo
kontroļu regula] 2. panta 5. punktā;
(33)               
“kontroles iestāde” ir bioloģiskās
ražošanas un bioloģisko produktu marķēšanas kontroles
iestāde saskaņā ar definīciju Regulas (ES)
Nr. XXX/XXXX [Oficiālo kontroļu regula] 2. panta
39. punktā;
(34)               
“kontroles institūcija” ir deleģētā
institūcija saskaņā ar definīciju Regulas (ES)
Nr. XXX/XXXX [Oficiālo kontroļu regula] 2. panta
38. punktā, kā arī institūcija, kuru Komisija vai
Komisijas atzīta trešā valsts ir atzinusi kontroļu veikšanai
trešās valstīs attiecībā uz bioloģisko produktu
importēšanu Savienībā;
(35)               
“neatbilstība” ir neatbilstība šai
regulai;
(36)               
“ģenētiski modificēts organisms” ir
ģenētiski modificēts organisms, kas definēts Eiropas
Parlamenta un Padomes Direktīvas 2001/18/EK[43] 2. panta
2. punktā un kas nav iegūts, izmantojot minētās
direktīvas I.B pielikumā minētās
ģenētiskās modifikācijas metodes (turpmāk “ĢMO”);
(37)               
“ražots no ĢMO” ir tāds, kas
pilnībā vai daļēji iegūts no ĢMO, bet nesatur
ĢMO vai nesastāv no tiem; 
(38)               
“ražots ar ĢMO” ir tāds, kas iegūts,
izmantojot ĢMO kā pēdējo dzīvo organismu ražošanas
procesā, bet nesatur ĢMO, nesastāv no ĢMO un nav ražots no
ĢMO;
(39)               
“pārtikas piedeva” ir pārtikas piedeva saskaņā ar definīciju Eiropas
Parlamenta un Padomes Regulas (EK) Nr. 1333/2008[44] 3. panta
2. punkta a) apakšpunktā;
(40)               
“barības piedeva” ir barības piedeva
saskaņā ar definīciju Eiropas Parlamenta un Padomes Regulas (EK)
Nr. 1831/2003[45]
2. panta 2. punkta a) apakšpunktā;
(41)               
“līdzvērtība” ir atbilstība
tiem pašiem mērķiem un principiem, kuru panāk, piemērojot
noteikumus, kas nodrošina tādu pašu atbilstības apliecināšanas
pakāpi; “pārstrādes palīglīdzeklis” ir
pārstrādes palīglīdzeklis saskaņā ar definīciju Regulas (EK)
Nr. 1333/2008 3. panta 2. punkta b) apakšpunktā;
(42)               
“pārtikas ferments” ir pārtikas ferments saskaņā ar definīciju Eiropas
Parlamenta un Padomes Regulas (EK) Nr. 1332/2008[46] 3. panta
2. punkta a) apakšpunktā;
(43)               
“jonizējošais starojums” ir jonizējošais
starojums saskaņā ar
definīciju Padomes Direktīvas 96/29/Euratom[47] 1. pantā.
II nodaļa
Bioloģiskās ražošanas principi
4. pants
Vispārīgie
principi
Bioloģiskā ražošana ir
lauksaimniecības ilgtspējīgas pārvaldības
sistēma, kuras pamatā ir šādi vispārīgie principi:
(a)                   
respektēt dabas sistēmas un ciklus,
saglabāt un uzlabot augsnes, ūdeņu un gaisa stāvokli,
bioloģisko daudzveidību, augu un dzīvnieku veselību un to
savstarpējo līdzsvaru;
(b)                   
sekmēt augstu bioloģiskās
daudzveidības pakāpi;
(c)                   
atbildīgi izmantot tādus enerģijas
un dabas resursus kā ūdens, augsne, organiskā viela un gaiss;
(d)                  
ievērot augstus dzīvnieku labturības
standartus un jo īpaši apmierināt dzīvnieku sugu specifiskās
etoloģiskās vajadzības;
(e)                   
pienācīgi izstrādāt un
pārvaldīt bioloģiskos procesus, kuru pamatā ir
ekoloģiskās sistēmas, kas izmanto pašā sistēmā
atrodamos iekšējos dabas resursus, lietojot metodes, kuras:
(i)      izmanto dzīvus organismus un
mehāniskas ražošanas metodes,
(ii)     nodrošina ar zemi saistītu
kultūraugu audzēšanu un lopkopību vai nodrošina
akvakultūru, kas atbilst zivsaimniecību ilgtspējīgas
izmantošanas principam,
(iii)    neizmanto ĢMO vai produktus, kas
ražoti no ĢMO vai ar ĢMO, izņemot veterinārās
zāles,
(iv)    attiecīgā gadījumā balstās
uz profilaktisku pasākumu izmantošanu;
(f)                    
ierobežot ārēju resursu izmantošanu. Ja
ir vajadzīgi ārējie resursi vai ja nepastāv
e) apakšpunktā minētās piemērotās
pārvaldības prakses un metodes, izmanto vienīgi šādus
ārējos resursus:
(i)      bioloģiskā ražošanā
iegūtus resursus,
(ii)     dabiskas vai dabiski iegūtas
vielas,
(iii)    vāji šķīstošus
minerālmēslus;
(g)                   
vajadzības gadījumā un
atbilstīgi šai regulai pielāgot ražošanas procesu, ņemot
vērā sanitāro stāvokli, ekoloģiskā
līdzsvara, klimata un vietējo apstākļu
reģionālās atšķirības, attīstības
pakāpi un īpašu lauksaimniecības praksi.
5. pants
Īpašie
principi, kas piemērojami lauksaimniecības darbībās un
akvakultūrā
Saistībā ar lauksaimniecības darbībām
un akvakultūru bioloģiskās ražošanas pamatā
galvenokārt ir šādi īpašie principi:
(a)                   
uzturēt un veicināt dzīvos
organismus augsnē un augsnes dabisko auglību, augsnes
stabilitāti, augsnes ūdensietilpību un augsnes bioloģisko
daudzveidību, novēršot un ierobežojot augsnes organiskās viela
zudumu, augsnes sablietēšanos un augsnes eroziju, un barot augus,
galvenokārt izmantojot augsnes ekosistēmu;
(b)                   
līdz minimumam samazināt neatjaunojamo
resursu un ārējo resursu izmantošanu;
(c)                   
augu un dzīvnieku izcelsmes atkritumus un
blakusproduktus otrreizēji izmantot par resursiem augkopībā un
lopkopībā;
(d)                  
uzturēt augu veselību ar profilaktisku
pasākumu palīdzību, piemēram, izvēloties
piemērotas sugas, šķirnes vai heterogēnu materiālu, kas ir
izturīgs pret kaitīgajiem organismiem un slimībām, izvēloties
piemērotu augu seku, mehāniskas un fiziskas metodes un kaitīgo
organismu dabisko ienaidnieku aizsardzību;
(e)                   
izvēlēties šķirnes, ņemot
vērā dzīvnieku spēju pielāgoties vietējiem
apstākļiem, to dzīvotspēju un izturību pret
slimībām vai veselības problēmām; nodarboties ar
lopkopību, kas piemērota konkrētajai vietai un saistīta ar
zemi; izmatot tādus lopkopības paņēmienus, kas uzlabo
dzīvnieku imūnsistēmu un stiprina dabisko aizsardzību pret
slimībām, jo īpaši ietverot regulāru kustību brīvību
un iespēju piemērotos gadījumos uzturēties ārpus
telpām un ganībās;
(f)                    
ievērot augstus dzīvnieku labturības
standartus, ņemot vērā katras sugas specifiskās
vajadzības;
(g)                   
lauksaimniecības dzīvnieku ēdināšanā
izmantot bioloģisko barību, kas sastāv no bioloģiski ražotām
lauksaimnieciskas izcelsmes sastāvdaļām un dabiskām nelauksaimnieciskas
izcelsmes vielām;
(h)                   
aizliegt visā bioloģiskās
pārtikas ķēdē izmantot gēnu inženieriju, dzīvnieku
klonēšanu, mākslīgi inducētu poliploīdiju un
jonizējošo starojumu;
(i)                     
saglabāt ūdens vides veselību un
apkārtējo ūdens un sauszemes ekosistēmu kvalitāti; 
(j)                     
ūdens organismu barošanā izmantot
barību no ilgtspējīgi izmantotām zvejniecībām,
kā noteikts Regulā (ES) Nr. 1380/2013, vai bioloģisko
barību, kas sastāv no lauksaimnieciskas izcelsmes
sastāvdaļām, kuras iegūtas bioloģiskajā ražošanā,
tostarp bioloģiskajā akvakultūrā, un no dabiskām nelauksaimnieciskas
izcelsmes vielām.
6. pants
Īpašie
principi, kas piemērojami bioloģiskās pārtikas un
barības pārstrādē
Pārstrādātas
bioloģiskās pārtikas un barības ražošanas pamatā
galvenokārt ir šādi īpašie principi:
(a)                   
ražot bioloģisko pārtiku no bioloģiski
ražotām lauksaimnieciskas izcelsmes sastāvdaļām;
(b)                   
ražot bioloģisko barību no bioloģiskām
barības sastāvdaļām;
(c)                   
ierobežoti izmantot pārtikas piedevas,
nebioloģiskas sastāvdaļas, kam ir galvenokārt
tehnoloģiskas un sensoras funkcijas, un mikrouzturvielas un
pārstrādes palīglīdzekļus, proti, izmantot tos minimāli
un vienīgi gadījumos, kad pastāv būtiskas tehnoloģiskas
vajadzības vai īpašas uztura vajadzības;
(d)                  
pēc iespējas samazināt barības
piedevu un pārstrādes palīglīdzekļu izmantošanu un tos
izmantot vienīgi gadījumos, kad pastāv būtiskas
tehnoloģiskas vai zootehniskas vajadzības vai īpašas uztura
vajadzības;
(e)                   
neizmantot vielas un pārstrādes metodes,
kas varētu būt maldinošas attiecībā uz produkta patieso iedabu;
(f)                    
pārtiku vai barību pārstrādāt
uzmanīgi, vēlams, izmantojot bioloģiskas, mehāniskas un
fiziskas metodes.
III nodaļa
Ražošanas noteikumi
7. pants
Vispārīgie
ražošanas noteikumi
1.           Operatori ievēro šādus
vispārīgus ražošanas noteikumus:
(a)         
visu lauku saimniecības vai akvakultūras
darbību pārvalda saskaņā ar prasībām, kas
piemērojamas bioloģiskajai ražošanai;
(b)         
ja vien II pielikuma IV daļas
2.2. punktā un VI daļas 1.3. punktā nav
paredzēts citādi, bioloģiskajā lauksaimniecībā un
akvakultūrā drīkst izmantot tikai tādus produktus un
vielas, kas ir atļautas saskaņā ar 19. pantu, ar
nosacījumu, ka attiecīgo produktu vai vielu ir atļauts izmantot
lauksaimniecībā un akvakultūrā saskaņā ar attiecīgajiem
Savienības tiesību aktu noteikumiem un – vajadzības
gadījumā attiecīgajās dalībvalstīs –
saskaņā ar valsts noteikumiem, kas pamatojas uz Savienības
tiesību aktiem;
(c)         
bioloģiskās pārtikas vai
barības apstrādē vai bioloģiskās pārtikas vai
barības ražošanā izmantotu izejvielu apstrādē ir aizliegts
izmantot jonizējošo starojumu;
(d)        
bioloģiskās ražošanas operatori, kas nav
mikrouzņēmumi, lauksaimnieki un operatori, kuri audzē jūras
aļģes vai akvakultūras dzīvniekus, ievieš vides vadības
sistēmu ar mērķi uzlabot ekoloģiskos raksturlielumus.
2.           Lai nodrošinātu
vispārīgo ražošanas noteikumu pareizu piemērošanu, Komisija ir
pilnvarota saskaņā ar 36. pantu pieņemt deleģētos
aktus, ar ko nosaka kritērijus, kādiem jāatbilst 1. punkta
d) apakšpunktā minētajai vides vadības sistēmai. Nosakot
minētos kritērijus, ņem vērā mazo un vidējo
uzņēmumu specifiku.
8. pants
Pāreja
1.           Lauksaimnieki un operatori,
kuri audzē jūras aļģes vai akvakultūras
dzīvniekus, ievēro pārejas periodu. Visā pārejas periodā
tie piemēro bioloģiskās ražošanas noteikumus, kas izklāstīti
šajā regulā, un jo īpaši II pielikumā izklāstītos
īpašos noteikumus par pāreju.
2.           Pārejas periods
sākas ne agrāk kā tad, kad lauksaimnieks vai operators, kurš
audzē jūras aļģes vai akvakultūras dzīvniekus, saskaņā
ar šo regulu ir paziņojis kompetentajām iestādēm par savu
darbību.
2.a Atkāpjoties no 2. punkta, gadījumos,
kad zeme pirms 24. panta 1. punktā minētās paziņošanas
ir bijusi atstāta papuvē vismaz uz pārejai nepieciešamo laiku, un
ar nosacījumu, ka ir izpildītas citas vajadzīgās prasības,
pārejas periods šai papuvei nav nepieciešams.
3.           Nevienu iepriekšēju periodu
nevar ar atpakaļejošu spēku atzīt par pārejas perioda
daļu.
4.           Pārejas periodā
ražotus produktus nelaiž tirgū kā bioloģiskos produktus.
5.           Atkāpjoties no
7. panta 1. punkta a) apakšpunkta, pārejas periodā
lauku saimniecību var sadalīt skaidri nošķirtās
vienībās, no kurām ne visas apsaimnieko ar bioloģiskās
ražošanas metodēm. Attiecībā uz lauksaimniecības
dzīvniekiem pārejas periodā bioloģiskajā ražošanā
izmanto citas sugas. Attiecībā uz akvakultūru var izmantot
tās pašas sugas ar nosacījumu, ka ražošanas vienības ir
pienācīgi nošķirtas. Attiecībā uz augiem pārejas
periodā bioloģiskajā ražošanā izmanto citas šķirnes,
kas ir viegli atšķiramas.
6.           Lai nodrošinātu
kvalitāti, izsekojamību un atbilstību šai regulai
attiecībā uz bioloģisko ražošanu, un pielāgošanos tehnikas attīstībai,
Komisija ir pilnvarota saskaņā ar 36. pantu pieņemt
deleģētos aktus, ar kuriem papildina šajā pantā
izklāstītos noteikumus vai papildina un groza II pielikumā
izklāstītos noteikumus par pāreju.
9. pants
ĢMO
izmantošanas aizliegums
1.           ĢMO un produktus, kas
ražoti no ĢMO vai ar ĢMO, nelieto pārtikā vai
barībā vai par pārtiku, barību, pārstrādes
palīglīdzekļiem, augu aizsardzības līdzekļiem,
mēslošanas līdzekļiem, augsnes ielabotājiem, augu reproduktīvo
materiālu, mikroorganismiem un dzīvniekiem bioloģiskajā
ražošanā.
2.           Lai piemērotu
1. punktu, attiecībā uz pārtikai un barībai
paredzētiem ĢMO vai produktiem, kas ražoti no ĢMO vai ar
ĢMO, operatori drīkst paļauties uz produkta marķējumu
vai jebkādu citu pavaddokumentu, kas pievienots vai iesniegts
saskaņā ar Direktīvu 2001/18/EK, Eiropas Parlamenta un Padomes
Regulu (EK) Nr. 1829/2003[48] vai Eiropas Parlamenta un Padomes Regulu (EK) Nr. 1830/2003[49].
3.           Operatori drīkst pieņemt,
ka pirktas pārtikas vai barības ražošanā nav izmantoti ĢMO
vai produkti, kas ražoti no ĢMO vai ar ĢMO, ja šāda pārtika
vai barība nav marķēta vai tai nav pievienots dokuments
saskaņā ar 2. punktā minētajām regulām, izņemot
gadījumus, kad operatori ir ieguvuši citu informāciju, kas liecina,
ka attiecīgās pārtikas vai barības marķējums
neatbilst minētajām regulām.
10. pants
Ražošanas
noteikumi augkopībā
1.           Operatori, kuri audzē
augus vai ražo augu produktus, jo īpaši ievēro II pielikuma I daļā
izklāstītos īpašos ražošanas noteikumus.
2.           Katra dalībvalsts
nodrošina to, ka tiek izveidota elektroniska datubāze, kurā
saskaņā ar Regulu (ES) Nr. XX/XXX (Augu reproduktīvā
materiāla tiesību akts) iekļauj šķirnes un heterogēno
materiālu, pie kuriem piederošu augu reproduktīvais materiāls,
kas iegūts ar bioloģiskās ražošanas metodi, ir pieejams tās
teritorijā.
3.           Lai nodrošinātu
kvalitāti, izsekojamību un atbilstību šai regulai
attiecībā uz bioloģisko augkopību, un pielāgošanos tehnikas
attīstībai, Komisija ir pilnvarota saskaņā ar
36. pantu pieņemt deleģētos aktus, ar ko groza vai
papildina īpašos augkopībā piemērojamos ražošanas noteikumus
attiecībā uz:
(a)          
kultivēšanas praksi;
(b)         
augsnes apstrādi un mēslošanu;
(c)          
augu veselību un kaitīgo organismu un
nezāļu apkarošanu;
(d)         
sēņu audzēšanas un citu specifisku
augu audzēšanas un augkopības sistēmu pārvaldību;
(e)          
augu reproduktīvā materiāla
izcelsmi;
(f)          
savvaļas augu ievākšanu.
4.           Komisija pieņem
īstenošanas aktus, ar kuriem nosaka tehnisko norādes par
2. punktā minētās datubāzes izveidi. Minētos
īstenošanas aktus pieņem saskaņā ar 37. panta
2. punktā minēto pārbaudes procedūru.
11. pants
Ražošanas
noteikumi lopkopībā
1.           Operatori, kas nodarbojas ar
lopkopību, jo īpaši ievēro II pielikuma
II daļā izklāstītos īpašos ražošanas noteikumus.
2.           Lai nodrošinātu
kvalitāti, izsekojamību un atbilstību šai regulai
attiecībā uz bioloģisko lopkopību, un pielāgošanos tehnikas
attīstībai, Komisija ir pilnvarota saskaņā ar
36. pantu pieņemt deleģētos aktus, ar ko groza vai
papildina īpašos lopkopībā piemērojamos ražošanas
noteikumus attiecībā uz:
(a)          
dzīvnieku izcelsmi;
(b)         
lauksaimniecības dzīvnieku
novietnēm, tostarp par minimālajām iekštelpu un āra
platībām un maksimālo dzīvnieku skaitu uz hektāru;
(c)          
lopkopības praksi;
(d)         
ciltsdarbu;
(e)          
barību un ēdināšanu;
(f)          
slimību profilaksi un veterināro ārstēšanu.
12. pants
Ražošanas
noteikumi attiecībā uz jūras aļģēm un
akvakultūras dzīvniekiem
1.           Operatori, kuri audzē jūras
aļģes un akvakultūras dzīvniekus, jo īpaši ievēro
II pielikuma III daļā izklāstītos īpašos
ražošanas noteikumus.
2.           Lai nodrošinātu
kvalitāti, izsekojamību un atbilstību šai regulai
attiecībā uz jūras aļģu bioloģisko audzēšanu,
un pielāgošanos tehnikas attīstībai, Komisija ir pilnvarota saskaņā
ar 36. pantu pieņemt deleģētos aktus, ar ko groza vai
papildina īpašos jūras aļģu audzēšanas noteikumus
attiecībā uz:
(a)          
ūdens vides piemērotību un
ilgtspējīgas pārvaldības plānu;
(b)         
savvaļas jūras aļģu ieguvi;
(c)          
jūras aļģu kultivēšanu;
(d)         
pretapaugšanas pasākumiem un ražošanas aprīkojuma
un iekārtu tīrīšanu.
3.           Lai nodrošinātu
kvalitāti, izsekojamību un atbilstību šai regulai
attiecībā uz bioloģiskās akvakultūras dzīvnieku
audzēšanu, un pielāgošanos tehnikas attīstībai, Komisija ir
pilnvarota saskaņā ar 36. pantu pieņemt deleģētos
aktus, ar ko groza vai papildina īpašos akvakultūras dzīvnieku
audzēšanas noteikumus attiecībā uz:
(a)          
ūdens vides piemērotību un
ilgtspējīgas pārvaldības plānu;
(b)         
akvakultūras dzīvnieku izcelsmi;
(c)          
akvakultūras dzīvnieku turēšanu,
tostarp akvakultūras dzīvnieku turēšanas sistēmām,
maksimālo ielaiduma blīvumu un attiecīgā gadījumā
minimālo ielaiduma blīvumu;
(d)         
reprodukciju;
(e)          
akvakultūras dzīvnieku
pārvaldību;
(f)          
barību un barošanu;
(g)         
slimību profilaksi un veterināro ārstēšanu.
13. pants
Pārstrādātas
pārtikas un barības ražošanas noteikumi
1.           Operatori, kas ražo pārstrādātu
pārtiku vai barību, jo īpaši ievēro II pielikuma
IV daļā izklāstītos īpašos ražošanas noteikumus.
2.           Lai nodrošinātu
kvalitāti, izsekojamību un atbilstību šai regulai
attiecībā uz pārstrādātas bioloģiskās
pārtikas un barības ražošanu, un pielāgošanos tehnikas attīstībai,
Komisija ir pilnvarota saskaņā ar 36. pantu pieņemt
deleģētos aktus, ar ko groza vai papildina īpašos
pārstrādātas pārtikas un barības ražošanas noteikumus
attiecībā uz:
(a)          
procedūrām, kas jāievēro;
(b)         
veicamajiem profilaktiskajiem pasākumiem;
(c)          
pārstrādātas pārtikas un
barības, arī izmantošanai pārstrādātā
pārtikā un barībā atļauto produktu un vielu,
sastāvu un izmantošanas nosacījumiem;
(d)         
tīrīšanas pasākumiem;
(e)          
pārstrādātu produktu laišanu
tirgū, tostarp to marķēšanu un identificēšanu;
(f)          
bioloģisko produktu, lauksaimnieciskas
izcelsmes sastāvdaļu un barības sastāvdaļu
nošķiršanu no nebioloģiskiem produktiem, lauksaimnieciskas izcelsmes
sastāvdaļām un barības sastāvdaļām;
(g)         
to lauksaimnieciskas izcelsmes sastāvdaļu
sarakstu, kuras nav ražotas bioloģiski un kuras izņēmuma
kārtā drīkst izmantot pārstrādātas
bioloģiskās pārtikas ražošanā;
(h)         
to lauksaimnieciskas izcelsmes sastāvdaļu
īpatsvara aprēķināšanu, kas minētas 21. panta
3. punkta a) apakšpunkta ii) punktā un
b) apakšpunktā;
(i)           
pārtikas vai barības pārstrādē
izmantotajiem paņēmieniem.
14. pants
Vīna
ražošanas noteikumi
1.           Operatori, kas ražo vīna
nozares produktus, jo īpaši ievēro II pielikuma V daļā
izklāstītos īpašos ražošanas noteikumus.
2.           Lai nodrošinātu
kvalitāti, izsekojamību un atbilstību šai regulai
attiecībā uz bioloģiskā vīna ražošanu, un
pielāgošanos tehnikas attīstībai, Komisija ir pilnvarota saskaņā
ar 36. pantu pieņemt deleģētos aktus, ar ko groza vai
papildina īpašos vīna ražošanas noteikumus attiecībā uz
vīndarbības metodēm un ierobežojumiem.
15. pants
Ražošanas
noteikumi attiecībā uz raugu, ko izmanto pārtikā vai
barībā
1.           Operatori, kas ražo pārtikā
vai barībā izmantojamu raugu, jo īpaši ievēro
II pielikuma VI daļā izklāstītos īpašos
ražošanas noteikumus.
2.           Lai nodrošinātu
kvalitāti, izsekojamību un atbilstību šai regulai
attiecībā uz bioloģiskā rauga ražošanu, un
pielāgošanos tehnikas attīstībai, Komisija ir pilnvarota saskaņā
ar 36. pantu pieņemt deleģētos aktus, ar ko groza vai
papildina īpašos rauga ražošanas noteikumus attiecībā uz
pārstrādi un izmantotajiem substrātiem.
16. pants
Ražošanas
noteikumi attiecībā uz citiem produktiem
Lai ņemtu vērā to, ka
nākotnē, iespējams, būs vajadzīgi īpaši ražošanas
noteikumi attiecībā uz produktiem, kas nav minēti 10.–15. pantā,
un lai nodrošinātu kvalitāti, izsekojamību un atbilstību
šai regulai attiecībā uz minēto citu produktu bioloģisko
ražošanu, un pielāgošanos tehnikas attīstībai, Komisija ir
pilnvarota saskaņā ar 36. pantu pieņemt deleģētos
aktus, ar ko groza vai papildina II pielikumu attiecībā uz
minēto produktu īpašajiem ražošanas noteikumiem.
17. pants
Ražošanas
izņēmuma noteikumu pieņemšana
Lai katastrofas apstākļos varētu
turpināt vai atsākt bioloģisko ražošanu un ievērojot
II nodaļā noteiktos principus, Komisija ir pilnvarota saskaņā
ar 36. pantu pieņemt deleģētos aktus, ar ko nosaka
kritērijus, pēc kuriem šādas situācijas atzīst par
katastrofas apstākļiem, un paredz konkrētus noteikumus par
rīcību šādos gadījumos, par uzraudzību un par
ziņošanas prasībām.
18. pants
Savākšana,
iepakošana, pārvadāšana un uzglabāšana
1. Bioloģiskos produktus savāc,
iepako, pārvadā un uzglabā saskaņā ar noteikumiem, kas
izklāstīti III pielikumā.
2. Lai nodrošinātu bioloģiskās
ražošanas integritāti un pielāgošanos tehnikas attīstībai,
Komisija ir pilnvarota saskaņā ar 36. pantu pieņemt
deleģētos aktus, ar ko groza vai papildina III pielikumā izklāstītos
noteikumus.
19. pants
Atļaujas
produktiem un vielām, ko izmanto bioloģiskajā ražošanā
1.           Komisija var atļaut konkrētus
produktus un vielas izmantot bioloģiskajā ražošanā un
iekļaut tos izsmeļošos sarakstos izmantošanai šādiem nolūkiem:
(a)          
par augu aizsardzības līdzekļiem;
(b)         
par mēslošanas līdzekļiem, augsnes
ielabotājiem un barības vielām;
(c)          
par barības sastāvdaļām;
(d)         
par barības piedevām un
pārstrādes palīglīdzekļiem;
(e)          
par dzīvnieku audzēšanai paredzēto
dīķu, sprostu, baseinu, kanālu, ēku un iekārtu
tīrīšanas un dezinfekcijas līdzekļiem;
(f)          
par augkopībai, tostarp uzglabāšanai lauku
saimniecībā, izmantoto ēku un iekārtu tīrīšanas
un dezinfekcijas līdzekļiem.
Komisija jo īpaši var atļaut konkrētus produktus un vielas
izmantot pārstrādātas bioloģiskās pārtikas
ražošanā un iekļaut tos izsmeļošos sarakstos izmantošanai šādiem
nolūkiem:
(a)          
par pārtikas piedevām, pārtikas
fermentiem un pārstrādes palīglīdzekļiem;
(b)         
par pārstrādes palīglīdzekļiem
rauga un rauga produktu ražošanā.
2.           Šā panta 1. punkta
pirmajā daļā minētos produktus un vielas atļauj
izmantot bioloģiskajā ražošanā ar nosacījumu, ka ir
ievēroti II nodaļā izklāstītie principi un
turpmāk norādītie kritēriji, ko novērtē
kopumā:
(a)          
tos izmanto ilgtspējīgas ražošanas
nolūkā un to izmantošana ir būtiska paredzētajam
lietojumam;
(b)         
visi produkti un vielas ir augu, dzīvnieku,
mikroorganiskas vai minerālas izcelsmes produkti vai vielas, izņemot
gadījumus, kad šādas izcelsmes produkti vai vielas nav pieejamas
pietiekamos daudzumos vai pieņemamā kvalitātē vai nav
pieejamas alternatīvas;
(c)          
produktiem, kas minēti 1. punkta
pirmās daļas a) apakšpunktā, piemēro šādus
noteikumus:
(i)      to
izmantošana ir būtiska, lai ierobežotu kaitīgu organismu,
attiecībā uz kuru nav pieejamas citas bioloģiskas, fiziskas vai
pavairošanas alternatīvas vai kultivēšanas prakses, vai citas
efektīvas pārvaldības prakses,
(ii)     ja produkti
nav augu, dzīvnieku, mikroorganiskas vai minerālas izcelsmes produkti
un ja tie nav identiski savai dabiskajai formai, tos var atļaut
vienīgi tad, ja izmantošanas apstākļi nepieļauj tiešu
saskari ar kultūraugu ēdamajām daļām;
(d)         
attiecībā uz produktiem, kas minēti
1. punkta pirmās daļas b) apakšpunktā, – to
izmantošana ir būtiska, lai iegūtu vai uzturētu augsnes
auglību vai lai tā atbilstu konkrētām kultūraugu
barošanas vajadzībām, vai konkrētiem mērķiem
saistībā ar augsnes ielabošanu;
(e)          
produktiem, kas minēti 1. punkta
pirmās daļas c) un d) apakšpunktā, piemēro šādus
noteikumus:
(i)      to
izmantošana ir vajadzīga, lai uzturētu dzīvnieku veselību,
dzīvnieku labturību un vitalitāti un palīdzētu
nodrošināt piemērotu uzturu, kas atbilst attiecīgo sugu
fizioloģiskajām un etoloģiskajām vajadzībām, vai
arī to izmantošana ir vajadzīga barības ražošanai vai
saglabāšanai, jo barības ražošana vai saglabāšana bez šādu
vielu izmantošanas nav iespējama,
(ii)     minerālas
izcelsmes barībai, mikroelementiem, vitamīniem vai provitamīniem
ir dabiska izcelsme, izņemot gadījumus, kad šādas izcelsmes
produkti vai vielas nav pieejamas pietiekamā daudzumā vai
pieņemamā kvalitātē vai nav pieejamas alternatīvas.
Produktus un vielas, kas minēti 1. punkta otrajā
daļā, atļauj izmantot pārstrādātas
bioloģiskās pārtikas ražošanā, ja ir ievēroti
II nodaļā izklāstītie principi un turpmāk
norādītie kritēriji, ko novērtē kopumā:
(a)          
nav pieejamas alternatīvas, kas atļautas
saskaņā ar šo pantu;
(b)         
bez minēto produktu un vielu izmantošanas
būtu neiespējami ražot vai saglabāt pārtiku vai
izpildīt konkrētas uztura vajadzības, kas noteiktas,
pamatojoties uz Savienības tiesību aktiem;
(c)          
minētie produkti un vielas ir sastopamas
dabā un var būt apstrādātas vienīgi
mehāniskā, fiziskā, bioloģiskā, fermentatīvā
vai mikrobioloģiskā procesā, izņemot gadījumus, kad
šādi produkti un vielas no minētajiem avotiem nav pieejamas
pietiekamā daudzumā vai pieņemamā kvalitātē.
Ķīmiski sintezētu produktu vai vielu izmantošana ir
atļauta tikai tajos gadījumos, kad 4. panta f) punktā
minēto ārējo resursu izmantošana radītu nepieņemamu
ietekmi uz vidi.
3.           Lai nodrošinātu
kvalitāti, izsekojamību un atbilstību šai regulai
attiecībā uz bioloģisko ražošanu kopumā un jo īpaši uz
pārstrādātas bioloģiskās pārtikas ražošanu, un
pielāgošanos tehnikas attīstībai, Komisija ir pilnvarota saskaņā
ar 36. pantu pieņemt deleģētos aktus, ar ko nosaka papildu
kritērijus, saskaņā ar kuriem piešķir vai atsauc atļaujas
1. punktā minēto produktu un vielu izmantošanai
bioloģiskajā ražošanā kopumā un jo īpaši
pārstrādātas bioloģiskās pārtikas ražošanā,
un citas prasības un nosacījumus šādu atļautu produktu un
vielu izmantošanai.
4.           Ja dalībvalsts uzskata,
ka produkts vai viela būtu jāpievieno 1. punktā
minētajos atļauto produktu un vielu sarakstos vai jāsvītro
no tiem vai ka būtu jāgroza ražošanas noteikumos minētās
lietošanas specifikācijas, attiecīgā dalībvalsts nodrošina
to, ka dokumentāciju, kurā norādīti šādas iekļaušanas,
svītrošanas vai grozīšanas iemesli, oficiāli nosūta
Komisijai un citām dalībvalstīm.
Dalībvalstis publicē grozīšanas vai svītrošanas
pieprasījumus.
5.           Komisija pieņem
īstenošanas aktus, ar ko piešķir vai atsauc atļauju produktiem
un vielām, kuras drīkst izmantot bioloģiskajā ražošanā
kopumā, un produktiem un vielām, kuras drīkst izmantot
pārstrādātas bioloģiskās pārtikas ražošanā,
un nosaka procedūras, kas jāievēro attiecībā uz atļaujām,
minēto produktu un vielu sarakstus un, vajadzības gadījumā,
to aprakstu, sastāvam piemērojamās prasības un lietošanas
nosacījumus. Minētos īstenošanas aktus pieņem
saskaņā ar 37. panta 2. punktā minēto pārbaudes
procedūru.
20. pants
Neatļautu
produktu vai vielu klātbūtne
1.           Produktus, kuros
konstatēts, ka produkti vai vielas, kas nav atļautas
saskaņā ar 19. pantu, pārsniedz līmeņus, kuri
noteikti, jo īpaši ņemot vērā Direktīvu 2006/125/EK,
nelaiž tirgū kā bioloģiskus produktus.
2.           Lai nodrošinātu
bioloģiskās ražošanas un marķēšanas sistēmas
efektivitāti, lietderīgumu un pārredzamību, Komisija ir
pilnvarota saskaņā ar 36. pantu pieņemt deleģētos
aktus attiecībā uz īpašiem 1. punktā minēto
līmeņu piemērošanas kritērijiem un nosacījumiem un attiecībā
uz minēto līmeņu noteikšanu un to pielāgošanu tehnikas attīstībai.
3.           Atkāpjoties no
Regulas (ES) Nr. 1308/2013 211. panta 1. punkta un
ievērojot Komisijas atļauju, kas pieņemta bez šīs regulas 37. panta
2. vai 3. punktā minētās procedūras piemērošanas,
dalībvalstis var piešķirt valsts maksājumus, ar kuriem
lauksaimniekiem kompensē zaudējumus, kas tiem radušies
tāpēc, ka to lauksaimniecības produkti ir piesārņoti
ar neatļautiem produktiem vai vielām un šā iemesla dēļ
viņiem nav iespējams tirgot minētos produktus kā
bioloģiskus produktus, ar nosacījumu, ka lauksaimnieki ir veikuši
visus atbilstošos pasākumus, lai novērstu šādas piesārņošanas
risku. Dalībvalstis var izmantot arī kopējās lauksaimniecības
politikas instrumentus, lai pilnībā vai daļēji segtu
šādus zaudējumus.
IV nodaļa
Marķēšana
21. pants
Tādu
terminu lietošana, kuri norāda uz bioloģisko ražošanu
1.           Šīs regulas
piemērošanas vajadzībām produktu uzskata par tādu, kura
apzīmēšanai izmantotie termini norāda uz bioloģisko
ražošanu, ja marķējumā, reklāmas materiālos vai
tirdzniecības dokumentos šāds produkts, tā sastāvdaļas
vai barības sastāvdaļas ir apzīmētas ar terminiem, kuri
patērētājam liek domāt, ka produkts, tā
sastāvdaļas vai barības sastāvdaļas ir iegūtas
saskaņā ar šo regulu. Šīs regulas prasībām atbilstošu
produktu marķējumā un reklāmā visā
Savienībā un jebkurā valodā, kas minēta IV pielikumā,
atsevišķi vai saistīti var lietot minētajā pielikumā
norādītos terminus, to atvasinājumus vai deminutīvus,
piemēram, “bio” un “eko”.
2.           Attiecībā uz
2. panta 1. punktā minētajiem produktiem terminus, kas
minēti šā panta 1. punktā, Savienībā nevienā
no IV pielikumā minētajām valodām neizmanto šīs
regulas prasībām neatbilstošu produktu marķējumā,
reklāmā un tirdzniecības dokumentos.
Turklāt neizmanto terminus, tostarp preču zīmēs
lietotus terminus, vai marķēšanas vai reklamēšanas praksi, kas
var maldināt patērētāju vai lietotāju, liekot
domāt, ka produkts vai tā sastāvdaļas atbilst šai regulai.
3.           Attiecībā uz
pārstrādātu pārtiku 1. punktā minētos
terminus var lietot:
(a)         
tirdzniecības nosaukumā ar
nosacījumu, ka:
(i)      pārstrādātā
pārtika atbilst ražošanas noteikumiem, kas izklāstīti
II pielikuma IV daļā,
(ii)     vismaz 95 % (no svara) no tās
lauksaimnieciskās izcelsmes sastāvdaļām ir iegūtas
bioloģiskajā ražošanā;
(b)         
vienīgi sastāvdaļu sarakstā, ja
mazāk nekā 95 % lauksaimnieciskas izcelsmes sastāvdaļu
ir iegūtas bioloģiskajā ražošanā un ja minētās
sastāvdaļas atbilst šajā regulā izklāstītajiem
ražošanas noteikumiem.
Pirmās daļas b) apakšpunktā minētajā
sastāvdaļu sarakstā norāda, kuras sastāvdaļas ir
bioloģiskas. Atsauces uz bioloģisko ražošanu drīkst
norādīt tikai attiecībā uz bioloģiskajām
sastāvdaļām. Minētajā sastāvdaļu
sarakstā iekļauj norādi par bioloģisko sastāvdaļu
kopējo procentuālo daļu no lauksaimnieciskas izcelsmes
sastāvdaļu kopējā daudzuma.
Termini, kas minēti 1. punktā, un īpatsvara
norāde, kas minēta šā punkta pirmās daļas
b) apakšpunktā, ir tādas pašas krāsas, izmēra un stila
burtiem kā pārējās norādes sastāvdaļu
sarakstā.
4.           Lai nodrošinātu
patērētājiem skaidrību un to, ka tie saņem atbilstošu
informāciju, Komisija ir pilnvarota saskaņā ar 36. pantu pieņemt
deleģētos aktus, ar kuriem pielāgo IV pielikumā
minēto terminu sarakstu, ņemot vērā ar valodu
saistītas pārmaiņas dalībvalstīs, un nosaka konkrētas
marķēšanas un sastāva prasības, kas piemērojamas
barībai un tās sastāvdaļām.
22. pants
Obligātās
norādes
1.           Ja izmanto 21. panta
1. punktā minētos terminus:
(a)         
marķējumā norāda arī
tās kontroles iestādes vai kontroles institūcijas kodu, kura
kontrolē operatoru, kas ir veicis pēdējo ražošanas vai sagatavošanas
darbību;
(b)         
attiecībā uz fasētu pārtiku,
kas definēta Regulas (ES) Nr. 1169/2011 2. panta
2. punkta e) apakšpunktā, uz iepakojuma norāda arī
23. pantā minēto Eiropas Savienības bioloģiskās produkcijas
logotipu.
2.           Ja izmanto Eiropas
Savienības bioloģiskās produkcijas logotipu, tajā pašā
vizuālajā laukā, kurā redzams logotips, ir arī
norāde par vietu, kurā ražotas produkta sastāvā esošās
lauksaimniecības izejvielas, un minētā norāde ir,
attiecīgi, vienā no šādiem veidiem:
(a)         
“Lauksaimniecība ES”, ja lauksaimniecības
izejvielas ir audzētas Savienībā;
(b)         
“Lauksaimniecība ārpus ES”, ja
lauksaimniecības izejvielas ir audzētas trešās valstīs;
(c)         
“Lauksaimniecība ES/ārpus ES”, ja
daļa lauksaimniecības izejvielu ir audzēta Savienībā
un daļa – trešā valstī.
Attiecīgā gadījumā terminu “lauksaimniecība”
var aizstāt ar terminu “akvakultūra”.
Norādi “ES” vai “ārpus ES” var aizstāt vai
papildināt ar valsts nosaukumu, ja visas lauksaimniecības izejvielas,
kas ir produkta sastāvā, ir audzētas minētajā
valstī.
Saistībā ar norādi “ES” vai “ārpus ES” var
neņemt vērā svara ziņā nelielus sastāvdaļu
daudzumus, ja kopējais vērā neņemto sastāvdaļu
daudzums nepārsniedz 5 % (no svara) no lauksaimnieciskas izcelsmes
izejvielu kopējā daudzuma.
Norāde “ES” vai “ārpus ES” nav tādas krāsas,
izmēra un stila burtiem, kas ir vairāk pamanāmi nekā pārtikas
nosaukums.
3.           Norādes, kas
minētas šā panta 1. un 2. punktā un 23. panta
3. punktā, izvieto labi redzamā vietā tā, lai tās
būtu viegli pamanāmas, skaidri salasāmas un neizdzēšamas.
4.           Lai nodrošinātu
patērētājiem skaidrību un to, ka tie saņem atbilstošu
informāciju, Komisija ir pilnvarota saskaņā ar 36. pantu pieņemt
deleģētos aktus, ar kuriem paredz papildu noteikumus par
marķēšanu un šā panta 1. punkta a) apakšpunktā un
2. punktā un 23. panta 3. punktā minēto
norāžu izmantošanu.
5.           Komisija pieņem
īstenošanas aktus attiecībā uz:
(a)         
konkrētus un praktiskus nosacījumus par
šā panta 1. punkta a) apakšpunktā un 2. punktā un
23. panta 3. punktā minēto norāžu noformējumu,
saturu un izmēru;
(b)         
kodu piešķiršanu kontroles iestādēm
un kontroles institūcijām;
(c)         
lauksaimniecības izejvielu audzēšanas
vietas norādēm saskaņā ar šā panta 2. punktu un
232. panta 3. punktu.
Minētos īstenošanas aktus pieņem saskaņā ar 37. panta
2. punktā minēto pārbaudes procedūru.
23. pants
Eiropas
Savienības bioloģiskās produkcijas logotips
1.           Lai marķētu,
noformētu un reklamētu šai regulai atbilstošus produktus, var
izmantot Eiropas Savienības bioloģiskās produkcijas logotipu.
2.           Eiropas Savienības
bioloģiskās produkcijas logotips ir oficiāls apliecinājums
saskaņā ar Regulas (ES) Nr. XXX/XXXX [Oficiālo
kontroļu regula] 85. un 90. pantu.
3.           Attiecībā uz
produktiem, kas ir importēti no trešām valstīm, Eiropas
Savienības bioloģiskās produkcijas logotipa izmantošana nav
obligāta. Turklāt, ja minētais logotips ir
marķējumā, tad marķējumā iekļauj arī
22. panta 2. punktā minēto norādi.
4.           Eiropas Savienības
bioloģiskās produkcijas logotips atbilst V pielikumā
norādītajam paraugam un minētajā pielikumā
izklāstītajiem noteikumiem.
5.           Lai marķētu,
noformētu un reklamētu šai regulai atbilstošus produktus, var
izmantot nacionālus un privātus logotipus.
6.           Lai nodrošinātu
patērētājiem skaidrību un to, ka tie saņem atbilstošu
informāciju, Komisija ir pilnvarota saskaņā ar 36. pantu pieņemt
deleģētos aktus, ar kuriem groza Eiropas Savienības
bioloģiskās produkcijas logotipu un ar to saistītos noteikumus,
kas izklāstīti V pielikumā.
V nodaļa
Bioloģiskās ražošanas sertifikācija
24. pants
Bioloģiskās
ražošanas sertifikācijas sistēma
1.           Operatori vai operatoru
grupas, kas ražo, sagatavo vai uzglabā bioloģiskos produktus,
importē šādus produktus no trešās valsts vai eksportē
šādus produktus uz trešo valsti, vai laiž šos produktus tirgū, pirms šādi
produkti tiek laisti tirgū kā bioloģiski produkti vai pirms
notiek pāreja, paziņo savu darbību tās dalībvalsts vai
dalībvalstu iestādēm, kurās attiecīgā darbība
tiek veikta.
2.           Ja operatori vai operatoru
grupas ar apakšuzņēmuma līgumu nodod kādu no savām
darbībām trešai personai, gan operatori un operatoru grupas, gan
trešā persona, kurai nodotas darbības, izpilda 1. punkta
noteikumus.
3.           Operatori un operatoru grupas
kārto uzskaites žurnālu par dažādajām darbībām,
kuras tie veic saskaņā ar šo regulu.
4.           Kompetentās
iestādes uztur atjauninātu sarakstu ar to operatoru vai operatoru
grupu nosaukumiem un adresēm, kuri ir paziņojuši savas darbības
saskaņā ar 1. punktu, un publisko minēto sarakstu un
informāciju par to bioloģiskās ražošanas sertifikātiem, kas
minēti 25. panta 1. punktā. Kompetentās iestādes
ievēro Eiropas Parlamenta un Padomes Direktīvā 95/46/EK[50] noteiktās prasības par personas datu aizsardzību.
5.           Dalībvalstis nodrošina
to, ka tiek publiskotas maksas, kuras kompetentās iestādes, kontroles
iestādes vai kontroles institūcijas var iekasēt saskaņā
ar Regulas (ES) Nr. XX/XXXX (Oficiālo kontroļu regula)
76. pantu.
6.           Lai nodrošinātu
bioloģiskās ražošanas un marķēšanas sistēmas
efektivitāti, lietderīgumu un pārredzamību, Komisija ir
pilnvarota saskaņā ar 36. pantu pieņemt deleģētos
aktus attiecībā uz prasībām par uzskaiti,
prasībām par šā panta 4. punktā minētā
saraksta publicēšanu un prasībām un procedūrām, kuras
piemēro saistībā ar šā panta 5. punktā
minēto maksu publicēšanu, un minēto maksu piemērošanas
uzraudzību, ko veic kompetentās iestādes.
7.           Komisija var pieņemt
īstenošanas aktus, kuros paredz norādes un specifikācijas par
1. punktā minētā paziņojuma saturu, formu un
paziņošanas veidu un 5. punktā minēto maksu publiskošanas
veidu. Minētos īstenošanas aktus pieņem saskaņā ar 37. panta
2. punktā minēto pārbaudes procedūru.
25. pants
Bioloģiskās
ražošanas sertifikāts
1.           Operatori un operatoru
grupas, kas paziņojušas savu darbību saskaņā ar
24. panta 1. punktu un atbilst šīs regulas noteikumiem, ir
tiesīgas saņemt bioloģiskās ražošanas sertifikātu.
Bioloģiskās ražošanas sertifikātā, ko izdod
elektroniskā formātā, kad vien tas iespējams, ir
norādīta vismaz operatora vai operatoru grupas identifikācija, to
produktu veids vai klāsts, uz ko attiecas sertifikāts, un tā
derīguma termiņš.
2.           Bioloģiskās
ražošanas sertifikāts ir oficiāls sertifikāts Regulas (ES)
Nr. XXX/XXX (Oficiālo kontroļu regula) 85. un 86. panta nozīmē.
3.           Operatori un operatoru grupas
nav tiesīgas saņemt dažādu kontroles iestāžu vai kontroles
institūciju izdotus bioloģiskās ražošanas sertifikātus
attiecībā uz vienu un to pašu produktu grupu, arī tad, ja operatori
un operatoru grupas ir iesaistītas dažādos ražošanas, sagatavošanas
un izplatīšanas posmos.
4.           Operatoru grupas locekļi
nav tiesīgi saņemt atsevišķu bioloģiskās ražošanas
sertifikātu par jebkādām darbībām, uz kurām
attiecas grupas sertifikāts.
5.           Operatori sistemātiski
pārbauda savu piegādātāju bioloģiskās ražošanas
sertifikātu.
6.           Lai nodrošinātu
bioloģiskās ražošanas un marķēšanas sistēmas
efektivitāti, lietderīgumu un pārredzamību, Komisija ir
pilnvarota saskaņā ar 36. pantu pieņemt deleģētos
aktus par 3. punktā minēto produktu grupu definēšanas kritērijiem.
26. pants
Operatoru
grupa
1.           Katra operatoru grupa izveido
iekšējo kontroļu sistēmu. Minēto sistēmu veido dokumentēts
kontroles darbību un procedūru kopums, saskaņā ar kuru noteikta
persona vai institūcija ir atbildīga par to, ka tiek
pārbaudīta katra grupas locekļa atbilstība šai regulai.
2.           Nepilnības 1. punktā
minētās iekšējo kontroļu sistēmas izveidē vai darbībā, jo īpaši
nespēja konstatēt vai novērst operatoru
grupas atsevišķu locekļu neatbilstību, kas ietekmē bioloģisko produktu
integritāti, var būtu par iemeslu tam, ka bioloģiskās ražošanas
sertifikāts tiek anulēts visai grupai.
3.           Lai nodrošinātu operatoru
grupu sertificēšanas efektīvu un lietpratīgu darbību,
Komisija ir pilnvarota saskaņā ar 36. pantu pieņemt
deleģētos aktus attiecībā uz operatoru grupas
atsevišķu locekļu pienākumiem, šīs grupas sastāvu un
apmēru, operatoru grupas ražoto produktu kategorijām, nosacījumiem
dalībai operatoru grupā un grupas iekšējo kontroļu
sistēmas struktūru un darbību, tostarp veicamo kontroļu tvērumu,
saturu un biežumu.
4.           Komisija var pieņemt
īstenošanas aktus par informācijas apmaiņu starp operatoru grupu
un kompetento iestādi vai iestādēm, kontroles iestādēm
vai kontroles institūcijām, un starp dalībvalstīm un
Komisiju. Minētos īstenošanas aktus pieņem saskaņā ar 37. panta
2. punktā minēto pārbaudes procedūru.
VI nodaļa
Tirdzniecība ar trešām
valstīm
27. pants
Bioloģisko
produktu eksports
1.           Produktu var eksportēt
no Savienības kā bioloģisku produktu un uz tā izvietot
Eiropas Savienības bioloģiskās produkcijas logotipu, ja
minētais produkts atbilst šai regulai.
Tomēr produktu, ko paredzēts
eksportēt kā bioloģisku produktu uz trešo valsti, kura ir
atzīta saskaņā ar 31. pantu, uz minēto trešo valsti drīkst
eksportēt tad, ja tas atbilst minētās trešās valsts
prasībām, kas jāizpilda, lai attiecīgo produktu laistu minētās
trešās valsts tirgū kā bioloģisku produktu.
2.           Lai nepieļautu to, ka
operatoriem tiek radīti nevienlīdzīgi apstākļi eksportēšanā
uz trešām valstīm, Komisija ir pilnvarota saskaņā ar
36. pantu pieņemt deleģētos aktus attiecībā uz
īpašiem noteikumiem par bioloģisko produktu eksportu uz trešo valsti,
kas ir atzīta saskaņā ar 31. pantu.
3.           Lai nodrošinātu
godīgu konkurenci operatoru starpā, Komisija ir pilnvarota saskaņā
ar 36. pantu pieņemt deleģētos aktus attiecībā uz
dokumentiem, kuri paredzēti trešo valstu muitas iestādēm, jo
īpaši attiecībā uz bioloģisko produktu eksporta
sertifikātu, ko izdod elektroniskā formātā, kad vien tas
iespējams, un kuri apliecina, ka eksportētie bioloģiskie
produkti atbilst šai regulai.
28. pants
Bioloģisko
produktu imports
1.           Produktu var importēt no
trešās valsts, lai to laistu Savienības tirgū kā
bioloģisku produktu, ja ir izpildīti šādi nosacījumi:
(a)         
produkts ir bioloģisks produkts
saskaņā ar 2. panta 1. punktu;
(b)         
produkts:
(i)      atbilst II, III un IV nodaļas
prasībām, un visus operatorus, tostarp eksportētājus
attiecīgajās trešās valstīs, kontrolē kontroles
iestādes vai kontroles institūcijas, kuras atzītas
saskaņā ar 29. pantu, vai
(ii)     ir ražots trešā valstī, kura
ir atzīta saskaņā ar:
–              
30. pantu vai
–              
31. pantu;
(c)         
operatori trešās valstīs spēj
jebkurā laikā sniegt importētājiem vai valsts
iestādēm informāciju, kas ļauj identificēt operatoru,
kurš veicis pēdējo darbību, ar mērķi nodrošināt
bioloģiskā produkta izsekojamību.
2.           Lai nodrošinātu to
importēto produktu izsekojamību, kurus paredzēts laist
Savienības tirgū kā bioloģiskos produktus, Komisija ir
pilnvarota saskaņā ar 36. pantu pieņemt deleģētos
aktus par dokumentiem, ko izdod elektroniskā formātā, kad vien tas
iespējams, un kas vajadzīgi importēšanai.
3.           Bioloģisko produktu
importēšanas nosacījumu un pasākumu ievērošanu
Savienībā pārbauda robežkontroles punktos saskaņā ar
Regulas (ES) Nr. XXX/XXX (Oficiālo kontroļu regula)
45. panta 1. punktu. Tās pašas regulas 47. panta
3. punktā minēto fizisko kontrolpārbaužu biežums ir
atkarīgs no šīs regulas neievērošanas riska.
29. pants
Kontroles
iestāžu un kontroles institūciju atzīšana
1.           Komisija var pieņemt
īstenošanas aktus, ar kuriem piešķir vai atsauc to kontroles
iestāžu vai kontroles institūciju atzīšanu, kas atbilst saskaņā
ar 7. punktu pieņemtā deleģētajā aktā
noteiktiem kritērijiem un ir kompetentas veikt kontroles trešās
valstīs, un izveido minēto kontroles iestāžu un kontroles
institūciju sarakstu. Minētos īstenošanas aktus pieņem
saskaņā ar 37. panta 2. punktā minēto
pārbaudes procedūru.
2.           Kontroles institūcijas
tiek akreditētas atbilstīgi attiecīgajam saskaņotajam
standartam “Atbilstības novērtēšana. Prasības institūcijām,
kas sertificē produktus, procesus un pakalpojumus”, atsauce uz kuru ir
publicēta Eiropas Savienības Oficiālajā
Vēstnesī.
3.           Šā panta
2. punktā minēto akreditāciju var piešķirt tikai:
(a)         
valsts akreditācijas iestāde, kas
Savienībā darbojas saskaņā ar Eiropas Parlamenta un Padomes
Regulu (EK) Nr. 765/2008[51],
vai
(b)         
akreditācijas iestāde ārpus
Savienības, kas parakstījusi daudzpusēju atzīšanas vienošanos
Starptautiskā akreditācijas foruma aizbildnībā.
4.           Izskatot atzīšanas
pieprasījumus, Komisija aicina kontroles iestādi vai kontroles
institūciju sniegt visu vajadzīgo informāciju.
Atzītās kontroles institūcijas vai
kontroles iestādes iesniedz vai nu akreditācijas iestādes izdotu
sertifikātu, vai arī kompetentās iestādes sagatavotu
novērtējuma ziņojumu un, attiecīgā gadījumā,
ziņojumus par regulāru novērtēšanu uz vietas,
uzraudzību un to darbības atkārtotu daudzgadu
novērtēšanu.
5.           Pamatojoties uz 4. punktā
minēto informāciju, Komisija nodrošina atzīto kontroles iestāžu
un kontroles institūciju pienācīgu uzraudzību,
regulāri pārskatot to atzīšanu. Lai īstenotu minēto
uzraudzību, Komisija var pieprasīt papildu informāciju no akreditācijas
iestādēm vai, attiecīgā gadījumā,
kompetentajām iestādēm.
6.           Uzraudzības
būtību nosaka, pamatojoties uz neatbilstības riska
novērtējumu.
7.           Lai nodrošinātu
atzīšanas un uzraudzības procedūru pārredzamību,
Komisija ir pilnvarota saskaņā ar 36. pantu pieņemt
deleģētos aktus attiecībā uz kritērijiem, kas jāpiemēro
1. punktā minēto kontroles iestāžu vai kontroles
institūciju atzīšanai vai atzīšanas atsaukšanai, kā
arī attiecībā uz uzraudzību, tostarp pārbaudēm uz
vietas, ko veic Komisija.
8.           Komisija var pieņemt
īstenošanas aktus, lai nodrošinātu to, ka tiek piemēroti
pasākumi gadījumos, kad ir konstatēta neatbilstība, kas
ietekmē to bioloģisko produktu integritāti, kuri importēti
saskaņā ar šajā pantā paredzēto atzīšanu, vai ir
aizdomas par šādiem gadījumiem. Šādi pasākumi jo īpaši
var būt bioloģisko produktu integritātes pārbaude pirms to
laišanas Savienības tirgū un, vajadzības gadījumā,
pasākumi, ar kuriem uz laiku aptur atļauju laist šādus produktus
Savienības tirgū kā bioloģiskus produktus. Minētos
īstenošanas aktus pieņem saskaņā ar 37. panta
2. punktā minēto pārbaudes procedūru.
9.           Pienācīgi
pamatotos, nenovēršamos steidzamos gadījumos, kas saistīti ar
aizsardzību pret negodīgu praksi vai tādu praksi, kas nav
savienojama ar bioloģiskās ražošanas principiem un noteikumiem,
patērētāju uzticības saglabāšanu vai godīgas
konkurences nodrošināšanu starp operatoriem, Komisija saskaņā ar
37. panta 3. punktā minēto procedūru pieņem
tūlītēji piemērojamus īstenošanas aktus, lai veiktu šā
panta 8. punktā minētos pasākumus vai lemtu par
atzīšanas atsaukšanu šā panta 1. punktā minētajām
kontroles iestādēm un kontroles institūcijām.
30. pants
Līdzvērtība
saskaņā ar tirdzniecības nolīgumu
Atzīta trešā valsts, kas minēta
28. panta 1. punkta b) apakšpunkta ii) punkta pirmajā
ievilkumā, ir trešā valsts, kuru Savienība saskaņā ar
tirdzniecības nolīgumu ir atzinusi par tādu, kuras ražošanas
sistēma atbilst tiem pašiem mērķiem un principiem, jo tiek piemēroti
noteikumi, kas nodrošina tādu pašu atbilstības apliecināšanas pakāpi
kā Savienības noteikumi.
31. pants
Līdzvērtība
saskaņā ar Regulu (EK) Nr. 834/2007
1.           Atzīta trešā
valsts, kas minēta 28. panta 1. punkta b) apakšpunkta
ii) punkta otrajā ievilkumā, ir trešā valsts, kura saskaņā
ar Regulas (EK) Nr. 834/2007 33. panta 2. punktu ir atzīta
līdzvērtības nodrošināšanas nolūkā, tostarp
tās valstis, kas ir atzītas saskaņā ar 40. pantā paredzēto
pārejas pasākumu.
Pirmajā daļā minēto trešo
valstu atzīšanas termiņš beidzas [ievietot datumu, kas ir 5 gadus
pēc datuma, kad sākta šīs regulas piemērošana].
2.           Pamatojoties uz gada ziņojumiem,
kurus 1. punktā minētās trešās valstis katru gadu
līdz 31. martam nosūta Komisijai par to noteikto kontroles
pasākumu īstenošanu un izpildi, Komisija, kurai palīdz
dalībvalstis, nodrošina atzīto trešo valstu pienācīgu
uzraudzību, regulāri pārskatot šo valstu atzīšanu.
Uzraudzības būtību nosaka, pamatojoties uz neatbilstības
riska novērtējumu.
3.           Kontroles institūcijas,
kuras veic kontroles 1. punktā minētajās trešās
valstīs, tiek akreditētas atbilstīgi attiecīgajam
saskaņotajam standartam “Atbilstības novērtēšana. Prasības
institūcijām, kas sertificē produktus, procesus un pakalpojumus”,
atsauce uz kuru ir publicēta Eiropas Savienības
Oficiālajā Vēstnesī. Ja akreditāciju nav
piešķīrusi valsts akreditācijas iestāde Savienībā
saskaņā ar Regulu (EK) Nr. 765/2008, to var piešķirt tikai
akreditācijas iestāde ārpus Savienības, kas ir parakstījusi
daudzpusēju atzīšanas vienošanos Starptautiskā akreditācijas
foruma aizbildnībā.
4.           Komisija ar īstenošanas
aktu izveido 1. punktā minēto trešo valstu sarakstu un ar
īstenošanas aktiem var grozīt minēto sarakstu. Minētos
īstenošanas aktus pieņem saskaņā ar 37. panta
2. punktā minēto pārbaudes procedūru.
5.           Lai nodrošinātu
4. punktā minēto trešo valstu saraksta pārvaldību,
Komisija ir pilnvarota saskaņā ar 36. pantu pieņemt
deleģētos aktus attiecībā uz informāciju, ko
nosūta minētās trešās valstis un kas vajadzīga, lai
Komisija varētu veikt to atzīšanas uzraudzību, kā arī attiecībā
uz šo uzraudzību, tostarp pārbaudēm uz vietas, ko veic Komisija.
6.           Komisija var pieņemt
īstenošanas aktus, lai nodrošinātu to, ka tiek piemēroti
pasākumi gadījumos, kad ir konstatēta neatbilstība, kas
ietekmē to bioloģisko produktu integritāti, kuri importēti no
šajā pantā minētām trešām valstīm, vai ir
aizdomas par šādiem gadījumiem. Šādi pasākumi jo īpaši
var būt bioloģisko produktu integritātes pārbaude pirms to
laišanas Savienības tirgū un, vajadzības gadījumā,
pasākumi, ar kuriem uz laiku aptur atļauju laist šādus produktus
Savienības tirgū kā bioloģiskus produktus. Minētos
īstenošanas aktus pieņem saskaņā ar 37. panta
2. punktā minēto pārbaudes procedūru.
VII nodaļa
Vispārīgie noteikumi
1. iedaļa
Bioloģisko produktu brīva aprite
32. pants
Bioloģisko
produktu tirdzniecības neaizliegšana un neierobežošana
1.           Kompetentās
iestādes, kontroles iestādes un kontroles institūcijas
nedrīkst ar produktu ražošanu, marķēšanu vai noformēšanu
saistītu iemeslu dēļ aizliegt vai ierobežot tādu
bioloģisko produktu tirdzniecību, kurus kontrolē cita
kompetentā iestāde, kontroles iestāde vai kontroles
institūcija, kas atrodas citā dalībvalstī, ja minētie
produkti atbilst šai regulai. Jo īpaši nedrīkst veikt oficiālas
kontroles un citas oficiālus darbības, kas nav minētas
Regulā (ES) Nr. XXX/XXXX (Oficiālo kontroļu regula), un
nedrīkst iekasēt maksas par oficiālām kontrolēm un
citām oficiālām darbībām, kuras nav
norādītas minētās regulas 76. pantā. 
2.           Lai nodrošinātu
iekšējā tirgus pareizu darbību un tirdzniecību starp
dalībvalstīm, Komisija ir pilnvarota saskaņā ar
36. pantu pieņemt deleģētos aktus, ar kuriem šā panta
1. punkta piemērošanas vajadzībām paredz noteikumus par
bioloģisko produktu brīvu apriti.
2. iedaļa
Informācija un ziņošana
33. pants
Informācija
par bioloģiskās ražošanas nozari un tirdzniecību
1.           Katru gadu dalībvalstis
nosūta Komisijai informāciju, kas vajadzīga šīs regulas
īstenošanai un tās piemērošanas uzraudzībai.
2.           Komisija pieņem
īstenošanas aktus attiecībā uz sistēmu, kas jāizmanto
1. punktā minētās informācijas nosūtīšanai,
nosūtāmās informācijas saturu un informācijas nosūtīšanas
termiņu. Minētos īstenošanas aktus pieņem saskaņā
ar 37. panta 2. punktā minēto pārbaudes
procedūru.
34. pants
Informācija
par kompetentajām iestādēm, kontroles iestādēm un kontroles
institūcijām
1.           Dalībvalstis
sistemātiski atjaunina sarakstu, kurā norādīts:
(a)         
kompetento iestāžu nosaukums un adrese;
(b)         
kontroles iestāžu un kontroles institūciju
nosaukums un adrese, un kods.
Dalībvalstis pirmās daļas
b) apakšpunktā minēto sarakstu dara publiski pieejamu.
2.           Komisija 1. punkta
b) apakšpunktā minēto kontroles iestāžu un kontroles
institūciju sarakstu katru gadu publicē internetā.
35. pants
Ziņojums
Komisija līdz 2021. gada
31. decembrim sniedz Eiropas Parlamentam un Padomei ziņojumu par
bioloģiska augu reproduktīvā materiāla un bioloģiski
audzētu vaislas dzīvnieku pieejamību.
VIII nodaļa
Procedūras, pārejas un nobeiguma
noteikumi
1. iedaļa
Procedūras noteikumi
36. pants
Deleģēšanas īstenošana
1.           Pilnvaras
pieņemt deleģētos aktus Komisijai piešķir, ievērojot
šajā pantā izklāstītos nosacījumus.
2.           Eiropas
Parlaments vai Padome jebkurā laikā var atsaukt [……….] minēto pilnvaru
deleģēšanu. Ar lēmumu par atsaukšanu izbeidz tajā
norādīto pilnvaru deleģēšanu. Lēmums stājas
spēkā nākamajā dienā pēc tā publicēšanas
Eiropas Savienības Oficiālajā Vēstnesī vai
vēlākā dienā, kas tajā norādīta. Tas neskar
jau spēkā esošos deleģētos aktus.
3.           Tiklīdz tā pieņem
deleģētu aktu, Komisija par to paziņo vienlaikus Eiropas
Parlamentam un Padomei.
4.           Saskaņā
ar […..] pieņemts deleģētais akts stājas spēkā
tikai tad, ja divos mēnešos no dienas, kad minētais akts
paziņots Eiropas Parlamentam un Padomei, ne Eiropas Parlaments, ne Padome
nav izteikuši iebildumus vai ja pirms minētā laikposma beigām
gan Eiropas Parlaments, gan Padome ir informējuši Komisiju par savu nodomu
neizteikt iebildumus. Pēc Eiropas Parlamenta vai Padomes iniciatīvas
šo laikposmu pagarina par diviem mēnešiem.
37. pants
Komiteju procedūra
1.           Komisijai palīdz komiteja ar
nosaukumu “Bioloģiskās ražošanas komiteja”. Minētā komiteja
ir komiteja Regulas (ES) Nr. 182/2011 nozīmē.
2.           Ja ir atsauce uz šo punktu,
piemēro Regulas (ES) Nr. 182/2011 5. pantu.
3.           Ja ir atsauce uz šo punktu,
piemēro Regulas (ES) Nr. 182/2011 8. pantu saistībā ar
tās 5. pantu.
2. iedaļa
Atcelšana, grozījumi, pārejas un
nobeiguma noteikumi
38. pants
Atcelšana
Ar šo atceļ Regulu (EK)
Nr. 834/2007.
Tomēr Regulu (EK) Nr. 834/2007
turpina piemērot, lai pabeigtu izskatīt vēl neizskatītus trešo
valstu pieteikumus, kā paredzēts šīs regulas 42. pantā.
39. pants
Pārejas
pasākumi attiecībā uz pāreju uz bioloģisko
lauksaimniecību
Lai nodrošinātu vienmērīgu
pāreju no iepriekšējā tiesiskā regulējuma uz jauno
tiesisko regulējumu, Komisija ir pilnvarota saskaņā ar
36. pantu pieņemt deleģētos aktus attiecībā uz
noteikumiem, ar kuriem piešķir atkāpi no 8. panta 3. punkta
attiecībā uz pārejas periodiem lauksaimniekiem, kuri sāk
pāreju pirms šīs regulas stāšanās spēkā.
40. pants
Pārejas
pasākumi attiecībā uz augu reproduktīvā materiāla,
vaislas dzīvnieku un jaunu akvakultūras dzīvnieku izcelsmi
Lai nodrošinātu vienmērīgu
pāreju no Regulas (EK) Nr. 834/2007 12. panta 1. punkta
i) apakšpunktā paredzētajiem noteikumiem par augu
reproduktīvā materiāla bioloģisko izcelsmi,
minētās regulas 14. panta 1. punkta a) apakšpunkta ii) punktā
paredzētajiem noteikumiem par vaislas dzīvnieku bioloģisko
izcelsmi un minētās regulas 15. panta 1. punkta
a) apakšpunkta ii) punktā paredzētajiem noteikumiem par
jauniem akvakultūras dzīvniekiem, un izņēmumiem ražošanas
noteikumos, kurus Komisija pieņēmusi saskaņā ar Regulas
(EK) Nr. 834/2007 22. pantu, uz jaunajiem ražošanas noteikumiem, kas attiecībā
uz augiem un augu produktiem, lauksaimniecības dzīvniekiem un
jūras aļģēm un akvakultūras dzīvniekiem paredzēti,
attiecīgi, šīs regulas 10. panta 1. punktā un
11. panta 1. punktā, Komisija ir pilnvarota saskaņā ar
36. pantu pieņemt deleģētos aktus, ar kuriem paredz
izņēmumus gadījumos, kad izņēmumu piešķiršanu
uzskata par vajadzīgu, lai nodrošinātu piekļuvi augu
reproduktīvajam materiālam, vaislas dzīvniekiem un jauniem
akvakultūras dzīvniekiem, ko var izmantot bioloģiskajā
ražošanā. Saskaņā ar šo pantu pieņemtos deleģētos
aktus piemēro līdz 2021. gada 31. decembrim.
41. pants
Pārejas
pasākumi attiecībā uz kontroles iestādēm un kontroles
institūcijām, kuras atzītas saskaņā ar Regulas (EK)
Nr. 834/2007 33. panta 3. punktu
1.           Atzīšana, kas kontroles
iestādēm un kontroles institūcijām piešķirta saskaņā
ar Regulas (EK) 834/2007 33. panta 3. punktu, zaudē spēku vēlākais
[2018. gada 31. decembrī].
2.           Komisija ar īstenošanas
aktu izveido saskaņā ar Regulas (EK) Nr. 834/2007 33. panta
3. punktu atzīto kontroles iestāžu un kontroles institūciju
sarakstu un ar īstenošanas aktiem var grozīt minēto sarakstu.
Minētos īstenošanas aktus pieņem saskaņā ar 37. panta
2. punktā minēto pārbaudes procedūru.
3.           Lai nodrošinātu
2. punktā minētā kontroles iestāžu un kontroles
institūciju saraksta pārvaldību, Komisija ir pilnvarota saskaņā
ar 36. pantu pieņemt deleģētos aktus attiecībā uz
informāciju, kas minētajām kontroles iestādēm un kontroles
institūcijām jānosūta, lai Komisija varētu veikt to
atzīšanas uzraudzību, kā arī attiecībā uz šo
uzraudzību, tostarp pārbaudēm uz vietas, ko veic Komisija.
42. pants
Pārejas
pasākumi attiecībā uz trešo valstu pieteikumiem, kas iesniegti
saskaņā ar Regulas (EK) Nr. 834/2007 33. panta
2. punktu
1.           Komisija pabeidz
izskatīt trešo valstu pieteikumus, kas iesniegti saskaņā ar
Regulas (EK) Nr. 834/2007 33. panta 2. punktu un šīs regulas
spēkā stāšanās dienā vēl nav izskatīti.
Minēto pieteikumu izskatīšanai piemēro Regulu (EK)
Nr. 834/2007.
2.           Lai atvieglotu
1. punktā minēto pieteikumu izskatīšanas pabeigšanu,
Komisija ir pilnvarota saskaņā ar 36. pantu pieņemt
deleģētos aktus attiecībā uz izskatīšanai
nepieciešamajiem procedūras noteikumiem un informāciju, kas jāiesniedz
trešām valstīm.
43. pants
Pārejas
pasākumi attiecībā uz to bioloģisko produktu
krājumiem, kuri saražoti saskaņā ar Regulas (EK)
Nr. 834/2007 
Produktus, kuri saražoti saskaņā ar
Regulu (EK) Nr. 834/2007 un laisti tirgū pirms 2017. gada
1. jūlija, pēc minētā datuma var turpināt tirgot,
līdz ir beigušies to krājumi.
44. pants
Grozījumi
Regulā (ES) Nr. […][par
oficiālajām kontrolēm]
Regulu (ES)
Nr. XXX/XXXX (Oficiālo kontroļu regula) groza šādi:
1.           regulas 2. panta 38. un
39. punktu aizstāj ar šādiem:
“38. “deleģētā institūcija” ir
trešā persona, kurai kompetentās iestādes deleģējušas konkrētus
oficiālās kontroles uzdevumus vai citas oficiālas darbības;
39. “bioloģiskās ražošanas un
bioloģisko produktu marķēšanas kontroles iestāde” ir
dalībvalsts publiska administratīva organizācija, kurai
kompetentās iestādes ir pilnīgi vai daļēji
uzticējušas savu kompetenci attiecībā uz Savienības
tiesību aktu piemērošanu 1. panta 2. punkta
j) apakšpunktā minētajā jomā, attiecīgā
gadījumā arī attiecīgā trešās valsts iestāde
vai iestāde, kas darbojas trešā valstī;”
2.           regulas 3. pantu groza
šādi:
a)       panta 3. punktu aizstāj ar
šādu:
“3. Kompetentās iestādes, kuru
pienākums ir pārbaudīt atbilstību 1. panta
2. punkta j) apakšpunktā minētajiem noteikumiem, var
uzticēt oficiālās kontroles pienākumus vai citas
oficiālas darbības vienai vai vairākām bioloģiskās
ražošanas un bioloģisko produktu marķēšanas kontroles
iestādēm. Tādos gadījumos tās piešķir koda numuru
katrai no šādām iestādēm.”;
b)       panta 4. punkta c) apakšpunktu
aizstāj ar šādu:
“c) bioloģiskās ražošanas un
bioloģisko produktu marķēšanas kontroles iestādes, kas
minētas 3. punktā;”
3.           regulas 23. pantu
aizstāj ar šādu:
“23. pants
Konkrēti noteikumi par
oficiālajām kontrolēm un darbībām, kas
kompetentajām iestādēm jāveic sakarā ar
bioloģiskajiem produktiem un aizsargātiem cilmes vietas nosaukumiem,
aizsargātām ģeogrāfiskās izcelsmes norādēm
un garantētām tradicionālajām īpatnībām
1. Attiecībā uz 1. panta
2. punkta j) apakšpunktā minētajiem noteikumiem
kompetentās iestādes:
a) tādas neatbilstības
gadījumā, kas kādā no ražošanas, sagatavošanas un
izplatīšanas, un eksportēšanas posmiem ietekmē bioloģisko
produktu integritāti jo īpaši tāpēc, ka izmantotas aizliegtas
vai neatļautas vielas un paņēmieni vai notikusi sajaukšanās
ar nebioloģiskiem produktiem, nodrošina to, ka visas attiecīgās
produktu partijas vai sērijas marķējumā vai
reklāmā netiek iekļauta atsauce uz bioloģisko ražošanu;
b) atkārtotas vai ilgstošas
neatbilstības gadījumā nodrošina, ka attiecīgajiem operatoriem
vai operatoru grupām, kas definētas Eiropas Parlamenta un Padomes
Regulas (ES) Nr. [bioloģiskā ražošana]* 3. panta 6. un
7. punktā, papildus šā punkta a) apakšpunktā
minētajiem pasākumiem aizliedz tirgot produktus, kuriem ir atsauce uz
bioloģisko ražošanu, un ka to bioloģiskās ražošanas
sertifikāts tiek attiecīgi apturēts vai anulēts.
2. Komisija ir pilnvarota saskaņā ar
139. pantu pieņemt deleģētos aktus par noteikumiem
tādu oficiālo kontroļu un citu oficiālo darbību veikšanai,
kurās pārbauda atbilstību 1. panta 2. punkta j) un
k) apakšpunktā minētajiem noteikumiem, un par
darbībām, kuras kompetentajām iestādēm jāveic
pēc šādām oficiālajām kontrolēm un citām
oficiālajām darbībām.
3. Attiecībā uz 1. panta
2. punkta j) apakšpunktā minētajiem noteikumiem
2. punktā minētajos deleģētajos aktos paredz
noteikumus par:
a) kompetento iestāžu konkrētajiem
pienākumiem un uzdevumiem papildus tiem, kas paredzēti 4., 8. un
9. pantā, 10. panta 1. punktā, 11.–13. pantā,
34. panta 1. un 2. punktā un 36. pantā, un papildus
25., 26., 28., 29., 30. un 32. pantam attiecībā uz deleģēto
institūciju apstiprināšanu un uzraudzību un 85.–90. pantam attiecībā
uz oficiālo sertifikāciju;
b) prasībām papildus tām, kas
paredzētas 8. panta 1. punktā, attiecībā uz riska
novērtējumu un oficiālo kontroļu biežuma noteikšanu, un,
attiecīgā gadījumā, paraugu ņemšanu, ņemot
vērā neatbilstības rašanās risku;
c) oficiālo kontroļu biežumu attiecībā
uz operatoriem un par to, kādos gadījumos un ar kādiem nosacījumiem
noteiktus operatorus var atbrīvot no konkrētām
oficiālām kontrolēm;
d) oficiālo kontroļu metodēm un
paņēmieniem papildus tiem, kas minēti 13. pantā un
33. panta 1.–5. punktā, un konkrētām
prasībām tādu oficiālo kontroļu veikšanai, kuru
mērķis ir visos ražošanas, sagatavošanas un izplatīšanas posmos
nodrošināt bioloģisko produktu izsekojamību un garantēt
atbilstību 1. panta 2. punkta j) apakšpunktā
minētajiem noteikumiem;
e) darbībām un pasākumiem, kas
papildus 134. panta 2. un 3. punktā paredzētajiem veicami
gadījumos, kad pastāv aizdomas par neatbilstību, par
kritērijiem, kas izvirzīti papildus tiem, kuri minēti
135. panta 1. punkta otrajā daļā, un par
kritērijiem un pasākumiem papildus tiem, kas attiecībā uz
neatbilstības gadījumu paredzēti 135. panta
2. punktā un šā panta 1. punktā;
f) prasībām papildus tām, kas
paredzētas 4. panta 1. punkta f) apakšpunktā,
attiecībā uz kompleksiem un aprīkojumu, kas nepieciešams oficiālo
kontroļu veikšanai, un nosacījumiem un pienākumiem papildus
tiem, kas norādīti 25., 26., 28., 29. un 30.–32. pantā,
attiecībā uz oficiālās kontroles uzdevumu un citu
oficiālo darbību deleģēšanu deleģētajām institūcijām;
g) par oficiālajām kontrolēm un citām
oficiālajām darbībām atbildīgo kompetento
iestāžu, kontroles iestāžu un deleģēto institūciju
ziņošanas pienākumiem papildus tiem, kas norādīti 12., 28.
un 31. pantā;
h) konkrētiem kritērijiem un
nosacījumiem IV sadaļā paredzēto
administratīvās palīdzības mehānismu
aktivizēšanai un darbībai, tostarp kompetento iestāžu, kontroles
institūciju un deleģēto institūciju veiktai apmaiņai
ar informāciju par neatbilstības gadījumiem vai iespējamu neatbilstību.
4. Attiecībā uz 1. panta
2. punkta k) apakšpunktā minētajiem noteikumiem šā
panta 3. punktā norādītajos deleģētajos aktos
paredz noteikumus par:
a) prasībām, metodēm un
paņēmieniem papildus tiem, kas minēti 11. un
13. pantā, attiecībā uz oficiālajām
kontrolēm, kuras veic, lai pārbaudītu atbilstību produktu
specifikācijām un marķēšanas prasībām;
b) metodēm un paņēmieniem papildus
tiem, kas minēti 13. pantā, attiecībā uz tādu
oficiālo kontroļu veikšanu, kuru mērķis ir visos ražošanas,
sagatavošanas un izplatīšanas posmos nodrošināt to produktu
izsekojamību, uz kuriem attiecas 1. panta 2. punkta
k) apakšpunktā minēto noteikumu tvērums, un garantēt
atbilstību minētajiem noteikumiem;
c) konkrētiem kritērijiem un
konkrētu saturu papildus tiem, kas paredzēti 108. pantā,
attiecībā uz 107. panta 1. punktā paredzētā
valsts kontroles daudzgadu plāna attiecīgo daļu sagatavošanu un
par 112. pantā paredzētā ziņojuma konkrētu
papildu saturu;
d) konkrētiem kritērijiem un
nosacījumiem IV sadaļā paredzēto
administratīvās palīdzības mehānismu
aktivizēšanai;
e) konkrētiem pasākumiem, kas papildus
135. panta 2. punktā norādītajiem pasākumiem
jāveic neatbilstības un būtiskas vai atkārtotas
neatbilstības gadījumā.
5. Attiecīgā gadījumā 3. un
4. punktā minētajos deleģētajos aktos pieļauj
atkāpes no norādītajos punktos minētajām šīs
regulas normām.
* OV L […], [...], […]. lpp.”;
4.           regulas 128. panta
1. punktu aizstāj ar šādu:
“1.
Jomās, ko reglamentē 1. panta 2. punktā minētie
noteikumi, izņemot 1. panta 2. punkta d), e), g), h) un
j) apakšpunktu, Komisija var ar īstenošanas aktiem atzīt, ka trešā
valstī vai tās reģionos piemērotie pasākumi ir
līdzvērtīgi šajos noteikumos paredzētajām
prasībām, pamatojoties uz:
a) tās informācijas un datu
rūpīgu pārbaudi, kurus attiecīgā trešā valsts
iesniegusi atbilstīgi 124. panta 1. punktam;
b) attiecīgā gadījumā – saskaņā
ar 119. panta 1. punktu veiktas kontroles apmierinošajiem
rezultātiem.
Minētos
īstenošanas aktus pieņem saskaņā ar 141. panta
2. punktā minēto pārbaudes procedūru.”;
5.           regulas 141. panta
1. punktu aizstāj ar šādu:
“1. Komisijai palīdz Augu, dzīvnieku,
pārtikas un barības pastāvīgā komiteja, kas izveidota
ar Regulas (EK) Nr. 178/2002 58. panta 1. punktu.
Minētā komiteja ir komiteja Regulas (ES) Nr. 182/2011 izpratnē.
Saistībā ar pasākumiem šīs regulas 1. panta
2. punkta j) apakšpunktā minētajā jomā Komisijai
palīdz Bioloģiskās ražošanas komiteja, kas izveidota ar Regulas
(ES) Nr. [bioloģiskā ražošana] 37. panta 1. punktu.”
45. pants
Stāšanās
spēkā un piemērošana
Šī regula stājas spēkā
trešajā dienā pēc tās publicēšanas Eiropas
Savienības Oficiālajā Vēstnesī.
To piemēro no
2017. gada 1. jūlija[52].
Šī regula uzliek saistības
kopumā un ir tieši piemērojama visās dalībvalstīs.
Briselē,
Eiropas Parlamenta vārdā –                         Padomes
vārdā –
priekšsēdētājs                                                 priekšsēdētājs
[…]                                                                […]
Tiesību akta priekšlikuma finanšu
pārskats
1.           PRIEKŠLIKUMA/INICIATĪVAS
KONTEKSTS
              1.1.    Priekšlikuma/iniciatīvas nosaukums
              1.2.    Attiecīgās
politikas jomas ABM/ABB struktūrā
              1.3.    Priekšlikuma/iniciatīvas
būtība
              1.4.    Mērķi(-s)
              1.5.    Priekšlikuma/iniciatīvas
pamatojums
              1.6.    Ilgums
un finansiālā ietekme
              1.7.    Paredzētie
pārvaldības veidi
2.           PĀRVALDĪBAS
PASĀKUMI
              2.1.    Uzraudzības
un ziņošanas noteikumi
              2.2.    Pārvaldības
un kontroles sistēma
              2.3.    Krāpšanas
un pārkāpumu novēršanas pasākumi
3.           PRIEKŠLIKUMA/INICIATĪVAS
PAREDZAMĀ FINANSIĀLĀ IETEKME
              3.1.    Attiecīgās
daudzgadu finanšu shēmas izdevumu kategorijas un budžeta izdevumu
pozīcijas
              3.2.    Paredzamā
ietekme uz izdevumiem
              3.2.1. Kopsavilkums par paredzamo ietekmi uz
izdevumiem
              3.2.2. Paredzamā
ietekme uz darbības apropriācijām
              3.2.3. Paredzamā
ietekme uz administratīvo izmaksu apropriācijām
              3.2.4. Saderība
ar kārtējo daudzgadu finanšu shēmu
              3.2.5. Trešo
personu iemaksas
              3.3.    Paredzamā ietekme uz
ieņēmumiem
TIESĪBU
AKTA PRIEKŠLIKUMA FINANŠU
PĀRSKATS
1.           PRIEKŠLIKUMA/INICIATĪVAS
KONTEKSTS
1.1.        Priekšlikuma/iniciatīvas
nosaukums
Eiropas Parlamenta un Padomes regula par bioloģisko
ražošanu un bioloģisko produktu marķēšanu, ar ko groza Eiropas
Parlamenta un Padomes Regulu (ES) Nr. XXX/XXX [Oficiālo kontroļu
regula] un atceļ Padomes Regulu (EK) Nr. 834/2007
1.2.        Attiecīgās
politikas jomas ABM/ABB struktūrā[53]
1.3.        Priekšlikuma/iniciatīvas
būtība
¨ Priekšlikums/iniciatīva attiecas uz jaunu
darbību
¨ Priekšlikums/iniciatīva attiecas uz jaunu darbību,
pamatojoties uz izmēģinājuma projektu/sagatavošanas darbību[54]
¨ Priekšlikums/iniciatīva attiecas uz esošas darbības
pagarināšanu
X Priekšlikums/iniciatīva
attiecas uz darbību, kas pārveidota jaunā darbībā
1.4.        Mērķi(-s)
1.4.1.     Komisijas daudzgadu
stratēģiskie mērķi, kurus plānots sasniegt ar
priekšlikumu/iniciatīvu
Priekšlikuma
mērķis ir panākt, lai bioloģiskās ražošanas noteikumi palīdzētu
sasniegt gudrai, ilgtspējīgai un integrējošai izaugsmei
izstrādātās stratēģijas “Eiropa 2020” politiskās
prioritātes, jo īpaši panākt konkurētspējīgu
ekonomiku, kuras pamatā ir zināšanas un inovācija, veicināt
augstu nodarbinātības līmeni, nodrošinot sociālo un
teritoriālo kohēziju, un atbalstīt pāreju uz resursu
ziņā efektīvāku mazoglekļa ekonomiku. Konkrētie
mērķi un attiecīgās ABM/ABB darbības.
Priekšlikuma konkrētie mērķi ir:
–
novērst šķēršļus bioloģiskās ražošanas
ilgtspējīgai attīstībai Savienībā,
–
nodrošināt godīgu konkurenci lauksaimniekiem un operatoriem un
uzlabot iekšējā tirgus darbību,
–
saglabāt un uzlabot patērētāju uzticēšanos
bioloģiskajiem produktiem.
Saskaņā
ar kopējās lauksaimniecības politikas (KLP)
2014.–2020. gada kopīgo uzraudzības un novērtēšanas
sistēmu[55]
ar šo priekšlikumu tiek veicināta šādu vispārīgu mērķu
sasniegšana: “dabas resursu ilgtspējīga apsaimniekošana un klimata
politika”, sniedzot sabiedriskos labumus (galvenokārt vides jomā) un
īstenojot “klimata pārmaiņu mazināšanu un pielāgošanos
klimata pārmaiņām”, “dzīvotspējīga pārtikas
ražošana”, “apmierinot patērētāju vēlmes” un “uzlabojot
lauksaimniecības nozares konkurētspēju un palielinot tās
daļu pārtikas ķēdē”, saskaņā ar KLP pirmo
pīlāru.
Turklāt
ar priekšlikumu tiek veicināta “dabas resursu ilgtspējīgas
apsaimniekošanas un klimata politikas” vispārīgā mērķa
sasniegšana, atjaunojot, aizsargājot un uzlabojot ekosistēmas
(4. prioritāte) saskaņā ar KLP otro pīlāru.
Priekšlikums
ir saistīts ar pasākumiem, kuriem piešķirts atbalsts gan no KLP
pirmā pīlāra (tiešie maksājumi un tirgus), gan no otrā
pīlāra.
Attiecīgā
ABB darbība: 05 04 Lauku attīstība (un 05 02 Intervences
pasākumi lauksaimniecības tirgos un 05 03 Tiešie atbalsti.).
1.4.2.     Paredzamie rezultāti un
ietekme
Norādīt,
kāda ir priekšlikuma/iniciatīvas iecerētā ietekme uz
finansējuma saņēmējiem/mērķgrupām.
Paredzams, ka
labvēlīgas tirgus perspektīvas, ko rada
patērētāju lielāka uzticēšanās, stabilizēs
bioloģisko produktu cenas un piesaistīs jaunus dalībniekus.
Paredzams, ka
izņēmumu atcelšana noteikumos veicinās bioloģiskās ražošanas
līdzekļu, jo īpaši sēklu, pilnveidošanu.
Skaidrāki un
vienkāršāki ražošanas noteikumi padarīs nozari
pievilcīgāku.
Godīgu konkurenci
ievērojami uzlabos stingrāka saskaņošana, vienkāršāki
un skaidrāki noteikumi un pāreja no līdzvērtības uz
atbilstības sistēmu attiecībā uz kontroles institūciju
atzīšanu trešās valstīs. 
Patērētāju
uzticēšanās problēma tiks risināta ar saskaņotiem
ražošanas noteikumiem, ņemot vērā sabiedrības
pieaugošās bažas (dzīvnieku labturība, vides vadības
sistēma pārstrādātājiem un tirgotājiem).
Paredzams, ka uz risku
pamatota pieeja uzlabos kontroļu efektivitāti un lietderību un
kopā ar uzticamāku importa režīmu veicinās krāpšanas
novēršanu.
Norādīt
priekšlikuma/iniciatīvas īstenošanas uzraudzībā
izmantojamos rādītājus
Galvenie kopīgas uzraudzības un
novērtēšanas sistēmas rezultātu rādītāji ir
šādi:
– bioloģiskajai lauksaimniecībai
atvēlētās platības daļa kopējā lauksaimniecības
zemes platībā,
– bioloģiski audzētu dzīvnieku daļa
kopējā lauksaimniecības dzīvnieku skaitā.
Galvenie tiešo rezultātu rādītāji ir
šādi:
– bioloģiskajai lauksaimniecībai atvēlētās
zemes platība (pārejas procesā un pēc pārejas),
– sertificēto bioloģisko produktu ražotāju
skaits.
Šīs regulas satvarā tiks uzraudzīti arī
šādi papildu rādītāji:
– lopkopība (bioloģiski audzētu
dzīvnieku skaits un dzīvnieku izcelsmes produkti);
– augkopība
un pārstrāde (operatoru skaits un produkcijas
vērtība/apjoms pa saimnieciskās darbības veidiem);
– izmantoto izņēmumu skaits un atcelto
izņēmumu skaits;
– informētība par Savienības
bioloģiskās produkcijas logotipu un uzticēšanās tam (Eirobarometra
apsekojums).
1.5.        Priekšlikuma/iniciatīvas
pamatojums
1.5.1.     Īstermiņa vai
ilgtermiņa vajadzības
Tiesiskā
regulējuma vispārējais mērķis panākt
bioloģiskās ražošanas ilgtspējīgu attīstību
patlaban nav pilnībā sasniegts. Tādējādi tiek
zaudētas Savienības lauksaimnieku un operatoru iespējas
(bioloģiskajai lauksaimniecībai atvēlētās zemes
platība Savienībā pēdējo 10 gadu laikā ir
tikai divkāršojusies, bet tirgus apmērs ir četrkāršojies),
var tikt ierobežota bioloģisko produktu tirgus paplašināšanās un
ieguvumi vides jomā, kas saistīti ar bioloģisko ražošanu.
Galvenie
virzītājspēki ir šādi: ar regulējumu saistīti un
nesaistīti šķēršļi bioloģiskās ražošanas
attīstībai Savienībā, risks zaudēt
patērētāju uzticēšanos, galvenokārt daudzo
izņēmumu dēļ, kuri vājina bioloģiskās
ražošanas noteikumus, un krāpšanas gadījumu dēļ, kuri
radušies saistībā ar nepilnībām kontroles sistēmā
un importa režīmā; negodīga konkurence starp operatoriem
Savienībā un trešās valstīs; problēmas juridisko
noteikumu izstrādāšanā un izpildē, galvenokārt
saistībā ar iekšējā tirgus darbību, tiesību aktu
nepilnību un dažādu īstenošanad pieeju dēļ.
1.5.2.     ES iesaistīšanās pievienotā
vērtība
Ar
šo priekšlikumu tiek atjaunināta pastāvošā kvalitātes shēma,
kas paredzēta kopējā lauksaimniecības politikā.
Lauksaimniecības
produktu un pārtikas produktu ražošana un tirdzniecība iekšējā
tirgū un iekšējā tirgus darbības nodrošināšana ir
jautājumi, kas ir Savienības kompetencē. Abos gadījumos
kompetence ir dalīta ar dalībvalstīm.
Savienības
mēroga shēma ir lietderīgāka nekā 28 dažādas
shēmas un ļauj īstenot stingrāku un saskaņotāku
tirdzniecības politiku attiecībā uz pasaules tirdzniecības
partneriem, galvenokārt palielinot Savienības spēju
aizstāvēt savas intereses.
Eiropas
Savienības bioloģiskās produkcijas logotips būtu
jāattiecina uz produktiem, kuri atbilst vienotajam noteikumu kopumam, ko
piemēro visā Savienībā.
Jomas,
kurās ir vajadzīga turpmāka saskaņošana, ietver:
izņēmumus noteikumos un darbību, lai saglabātu
bioloģiskās ražošanas integritāti, tostarp kopēju pieeju,
lai risinātu problēmu, kas saistīta ar neatļautu vielu atlieku
klātbūtni bioloģiskajos produktos.
1.5.3.     Līdzīgas
līdzšinējās pieredzes rezultātā gūtās
atziņas
Savienības
tiesību aktu bioloģiskās lauksaimniecības jomā
ārējā novērtēšana tika pabeigta 2013. gadā[56]. Tajā jo
īpaši tika analizēta ražošanas noteikumu un bioloģisko produktu
kontroles, importa un marķēšanas noteikumu atbilstība.
Novērtējumā tika secināts, ka lielākā daļa
noteikumu bioloģiskās ražošanas tiesiskajā regulējumā
kopumā ir piemēroti tā vispārējo mērķu
sasniegšanai. Tajā arī norādītas vairākas
nepilnības un ieteikumi uzlabojumiem. Minētie ieteikumi ir
pienācīgi ņemti vērā šajā priekšlikumā.
Eiropas
Revīzijas palāta pārbaudīja kontroles sistēmas
efektivitāti attiecībā uz bioloģisko produktu ražošanu,
pārstrādi, izplatīšanu un importu, kā noteikts Padomes
Regulā (EK) Nr. 834/2007. Revīzijas palātas Īpašā
ziņojuma Nr. 9/2012 secinājumos ir norādītas
vairākas nepilnības un ietverti ieteikumi uzlabojumiem, kuri ir
ņemti vērā šajā priekšlikumā.
1.5.4.     Saderība un
iespējamā sinerģija ar citiem atbilstošiem instrumentiem
Priekšlikums
ir saskaņā ar jauno KLP, piemēram, jauno Tiešo maksājumu regulu[57], saskaņā ar
kuru bioloģiskās saimniecības ipso facto gūst labumu
no jaunā zaļā maksājuma, un jauno Lauku attīstības
regulu[58],
kurā paredzēti īpaši pasākumi, kas dod labumu
bioloģiskajai lauksaimniecībai, un ar jauno kopējo
zivsaimniecības politiku.
Turklāt
priekšlikums ir saskaņā ar priekšlikumu jaunai regulai par
pārtikas un barības oficiālajām kontrolēm un ar
lietpratīga regulējuma principiem.
1.6.        Ilgums un
finansiālā ietekme
¨ Ierobežota ilguma priekšlikums/iniciatīva
–     
¨  Priekšlikuma/iniciatīvas darbības laiks no [DD.MM.]GGGG.
līdz [DD.MM.]GGGG.
–     
¨  Finansiālā ietekme: GGGG.–GGGG.
X Beztermiņa
priekšlikums/iniciatīva
–     
Īstenošana ar uzsākšanas periodu no GGGG.
līdz GGGG.,
–     
pēc kura turpinās normāla
darbība.
1.7.        Paredzētie
pārvaldības veidi [59]
Komisijas īstenota tieša
pārvaldība,
–     
X ko veic tās
struktūrvienības, tostarp personāls Savienības
delegācijās
–     
¨  ko veic izpildaģentūras
X Dalīta pārvaldība
kopā ar dalībvalstīm 
¨ Netieša pārvaldība, kurā īstenošanas uzdevumi deleģēti:
–     
¨ trešām valstīm vai to noteiktām
struktūrām
–     
¨ starptautiskām organizācijām un to
aģentūrām (precizēt)
–     
¨ EIB un Eiropas Investīciju fondam
–     
¨ Finanšu regulas 208. un 209. pantā
minētajām struktūrām
–     
¨ publisko tiesību subjektiem
–     
¨ privāttiesību subjektiem, kas veic
valsts pārvaldes uzdevumus, ja tie sniedz pienācīgas finanšu
garantijas
–     
¨ struktūrām, kuru darbību
reglamentē dalībvalsts privāttiesības, kurām ir
uzticēta publiskā un privātā sektora partnerības
īstenošana un kuras sniedz pienācīgas finanšu garantijas
–     
¨ personām, kurām ir uzticēts veikt
īpašas darbības KĀDP saskaņā ar Līguma par
Eiropas Savienību V sadaļu un kuras ir noteiktas attiecīgā
pamataktā
–       Ja norādīti vairāki
pārvaldības veidi, sniedziet papildu informāciju
iedaļā “Piezīmes”.
Piezīmes
2.           PĀRVALDĪBAS
PASĀKUMI
2.1.        Uzraudzības un
ziņošanas noteikumi
Norādīt
periodiskumu un nosacījumus.
Dalībvalstis
katru gadu sniedz Komisijai informāciju, kura vajadzīga šīs
regulas īstenošanas un piemērošanas uzraudzībai.
Dalībvalstis katru gadu sniedz Komisijai arī informāciju par
kontrolēm, kas veiktas, lai nodrošinātu atbilstību
bioloģiskās ražošanas prasībām, kā daļu no valstu
kontroles daudzgadu plāniem un ikgadējiem ziņojumiem, kas
minēti Oficiālo kontroļu regulā. 
Trešās
valstis, kuras ir atzītas par līdzvērtīgām, un kontroles
institūcijas vai kontroles iestādes, kuras atzītas par
atbilstīgām, lai veiktu Savienībā importējamo
bioloģisko produktu kontroli, iesniedz Komisijai ikgadējus
ziņojumus un informāciju, kas vajadzīga šīs regulas
prasību izpildei.
2.2.        Pārvaldības un
kontroles sistēma
2.2.1.     Apzinātie riski
Galvenie
riski, kurus var konstatēt saistībā ar priekšlikumā
ietvertajiem noteikumiem, ir saistīti ar priekšlikuma efektivitāti,
nevis ES izdevumiem, ņemot vērā salīdzinoši
nenozīmīgās iesaistītās summas.
Saskaņoti
ražošanas noteikumi, kuros ir atcelti izņēmumi, sākuma
posmā var radīt problēmas dažiem operatoriem un izraisīt
nevēlēšanos iesaistīties bioloģiskās ražošanas shēmā.
Pārejas
periods no līdzvērtības sistēmas uz atbilstības
sistēmu attiecībā uz bioloģisko produktu importu
Savienībā, iespējams, nevar pilnībā nodrošināt
vienlīdzīgus konkurences apstākļus.
Dažas
ieinteresētās personas un/vai kontroles iestādes vai institūcijas
dalībvalstīs varētu uzskatīt par nepiemērotu, ka visu
operatoru ikgadējas fiziskas pārbaudes – neatkarīgi no operatoru
riska profila – tiek aizstātas ar pilnībā uz risku pamatotu
pieeju kontrolēm.
Citi
riski var būt saistīti ar nepilnībām īstenošanā,
proti, īstenošanā, ko veic kompetentās iestādes un
kontroles iestādes vai kontroles institūcijas dalībvalstīs
un trešās valstīs, un nepilnībām Komisijas veiktajā
uzraudzībā.
Šo
risku mazināšanas nolūkā priekšlikuma sagatavošanā ir
pienācīgi ņemta vērā Regulas (EK) Nr. 834/2007
īstenošanā gūtā pieredze, tostarp revīziju
secinājumi, ieinteresēto personu ieguldījums ietekmes
novērtējumā, ieteikumi ārējos pētījumos un
ārējā novērtēšana. Īpaša uzmanība tika
veltīta arī tāda riska mazināšanai, kas ir saistīts ar
iespējamām nepilnībām īstenošanā, cenšoties
ieviest skaidrākus noteikumus, kuru izpilde būtu vienkāršāk
pārvaldāma un kontrolējama.
2.2.2.     Informācija par izveidoto
iekšējās kontroles sistēmu
Izdevumus,
kuri saistīti ar šo priekšlikumu, izpilda Komisijas tiešā
pārvaldībā un saskaņā ar principiem, kas noteikti 32. pantā
Regulā (ES, Euratom) Nr. 966/2012 par finanšu noteikumiem, ko
piemēro Savienības vispārējam budžetam, (Finanšu regula).
Kā
paredzēts Finanšu regulā, Lauksaimniecības un lauku
attīstības ģenerāldirektorāts ir izveidojis
organizatorisku struktūru un iekšējās kontroles procesus, kas ir
piemēroti politikas mērķu un kontroles mērķu
sasniegšanai saskaņā ar Komisijas pieņemtajiem
iekšējās kontroles standartiem un ņemot vērā risku,
kas saistīts ar vidi, kurā tiek īstenota politika.
2.2.3.     Paredzamās pārbaužu
izmaksas un ieguvumi un gaidāmā kļūdas riska
līmeņa novērtējums
Izdevumi,
kuri saistīti ar šo priekšlikumu, nepalielinās kļūdu
īpatsvaru attiecībā uz Eiropas Lauksaimniecības fondu lauku
attīstībai (ELFA), ņemot vērā, ka
iesaistītās summas ir salīdzinoši nenozīmīgas.
2.3.        Krāpšanas un
pārkāpumu novēršanas pasākumi
Norādīt
esošos vai plānotos novēršanas pasākumus un citus
pretpasākumus.
Komisija
veic atbilstošus pasākumus, lai nodrošinātu to, ka, īstenojot saskaņā
ar šo regulu finansētas darbības, Savienības
finansiālās intereses tiek aizsargātas, piemērojot aizsargpasākumus pret krāpšanu, korupciju un
jebkādām citām nelikumīgām darbībām, veicot
efektīvas pārbaudes un, ja ir atklāti pārkāpumi,
atgūstot nepamatoti izmaksātās summas un attiecīgā
gadījumā piemērojot iedarbīgus, samērīgus un
preventīvus sodus, saskaņā ar Līguma
par Eiropas Savienības darbību 325. pantu, ar Padomes Regulu
(EK) Nr. 2988/95 par Eiropas Kopienu finanšu interešu aizsardzību un
ar IV sadaļu Finanšu regulā, ko piemēro Savienības
vispārējam budžetam.
Komisijai
vai tās pārstāvjiem un Revīzijas palātai ir
tiesības, pārbaudot dokumentus un veicot pārbaudes uz vietas,
revidēt visus dotāciju saņēmējus,
līgumslēdzējus un apakšuzņēmējus, kuri ir
saņēmuši Savienības līdzekļus. OLAF
var veikt pārbaudes un apskates uz vietas pie
saimnieciskās darbības subjektiem, uz kuriem tieši vai netieši
attiecas šāds finansējums, saskaņā ar Padomes
1996. gada 11. novembra Regulā (Euratom, EK) Nr. 2185/96
noteiktajām procedūrām, lai noskaidrotu, vai nav notikusi
krāpšana. Lēmumos, nolīgumos un
līgumos, kas izriet no šīs regulas
īstenošanas, nepārprotami nosaka Komisijas, OLAF un Revīzijas
palātas pilnvaras veikt šādas revīzijas un pārbaudes un
apskates uz vietas.
3.           PRIEKŠLIKUMA/INICIATĪVAS
PAREDZAMĀ FINANSIĀLĀ IETEKME
3.1.        Attiecīgās
daudzgadu finanšu shēmas izdevumu kategorijas un budžeta izdevumu
pozīcijas
·      Esošās budžeta pozīcijas
Sarindotas pa
daudzgadu finanšu shēmas izdevumu kategorijām un budžeta
pozīcijām.
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas 
 Numurs [...] Izdevumu kategorija ………..………………………………..] || Dif./nedif. [60]   || no EBTA valstīm[61]   || no kandidātvalstīm[62]   || no trešām valstīm || Finanšu regulas 21. panta 2. punkta b) apakšpunkta nozīmē 
 2 || 05 04 60 02 Operatīvā tehniskā palīdzība || Dif. || /NĒ || /NĒ || NĒ || NĒ 
3.2.        Paredzamā ietekme uz
izdevumiem
3.2.1.     Kopsavilkums par paredzamo
ietekmi uz izdevumiem
EUR miljonos 
 Daudzgadu finanšu shēmas izdevumu kategorija || 2 || Ilgtspējīga izaugsme – dabas resursi 
 AGRI ĢD ||   ||   || 2015 || 2016 || 2017 || 2018 || 2019 || 2020 || KOPĀ 
  Darbības apropriācijas ||   ||   ||   ||   ||   ||   ||   
 05 04 60 02 Operatīvā tehniskā palīdzība*   || Saistības || (1) || 0,800 || 0,230 || 0,170 || 0,170 || 0,170 || 0,170 || 1,710 
 Maksājumi || (2) || 0,800 || 0,230 || 0,170 || 0,170 || 0,170 || 0,170 || 1,710 
 Administratīvās apropriācijas, kas tiek finansētas no konkrētu programmu piešķīrumiem[63]   ||   ||   ||   ||   ||   ||   ||   
   ||   || (3) ||   ||   ||   ||   ||     ||     ||   
 KOPĀ AGRI ĢD apropriācijas** || Saistības || =1+1a +3 || 0,800 || 0,230 || 0,170 || 0,170 || 0,170 || 0,170 || 1,710 
 Maksājumi || =2+2a +3 || 0,800 || 0,230 || 0,170 || 0,170 || 0,170 || 0,170 || 1,710 
* Patlaban bioloģisko produktu importa kontrole
notiek, izmantojot TRACES sistēmu, kuru daļēji
finansē no šīs pozīcijas, un priekšlikumā nav
paredzēts palielināt vajadzības šim pasākumam. Papildus jau
spēkā esošajam instrumentam attiecība uz importu regulā ir
paredzēts, ka uz visiem ES tirgū laistajiem bioloģiskajiem
projektiem ir jāattiecina e-sertifikāts, tāpēc
e-sertifikātam būtu jāaptver visu produktu imports
Savienībā. Attiecībā uz e-sertifikātu iekšzemes
bioloģiskajai ražošanai, kas paredzēts Komisijas priekšlikuma
23. pantā, būs jāizstrādā TRACES
sistēmā paredzētais IT instruments EUR 500 000
apmērā, lai nodrošinātu, ka tas sāk darboties no 2016. gada
1. janvāra. Uzturēšanai paredzēti EUR 110 000
gadā.
* Turklāt priekšlikuma 10. pantā ir
paredzēta datubāzes saskaņošana attiecībā uz
bioloģiskajām sēklām. Lai nodrošinātu atsevišķas
sēklu datubāzes izveidi, tehnisko palīdzību no
Savienības EUR 300 000 apmērā finansē no šīs
pozīcijas ārpus TRACES sistēmas.
Datubāzes uzturēšanai paredzēti EUR 120 000
pirmajā gadā pēc datubāzes izveides un līdz
EUR 60 000 turpmākajos gados.
   ||   ||   || 2015 || 2016 || 2017 || 2018 || 2019 || 2020 || Kopā 
  KOPĀ darbības apropriācijas || Saistības || (4) || 0,800 || 0,230 || 0,170 || 0,170 || 0,170 || 0,170 || 1,710 
 Maksājumi || (5) || 0,800 || 0,230 || 0,170 || 0,170 || 0,170 || 0,170 || 1,710 
  KOPĀ administratīvās apropriācijas, kas tiek finansētas no konkrētu programmu piešķīrumiem || (6) ||   ||   ||   ||   ||   ||   ||   
 KOPĀ daudzgadu finanšu shēmas 2. IZDEVUMU KATEGORIJAS apropriācijas || Saistības || =4+ 6 || 0,800 || 0,230 || 0,170 || 0,170 || 0,170 || 0,170 || 1,710 
 Maksājumi || =5+ 6 || 0,800 || 0,230 || 0,170 || 0,170 || 0,170 || 0,170 || 1,710 
** IT instrumenti tiks finansēti, sniedzot tehnisko palīdzību
Komisijai saskaņā ar 58. panta 2. punktu Eiropas Parlamenta
un Padomes Regulā (ES) Nr. XXX/2013 par atbalstu lauku
attīstībai no Eiropas Lauksaimniecības fonda lauku
attīstībai (ELFA) un par Padomes Regulas (EK) Nr. 1698/2005
atcelšanu. Šīs summas jau ir paredzētas daudzgadu finanšu
shēmā 2014.–2020. gadam.
 Daudzgadu finanšu shēmas izdevumu kategorija || 5 || Administratīvie izdevumi 
EUR miljonos 
   ||   ||   || 2015 || 2016 || 2017 || 2018 || 2019 || 2020 || KOPĀ 
 AGRI ĢD || 
  Cilvēkresursi || - || - || - || - || - || - || - 
  Pārējie administratīvie izdevumi || 0,127 || 0,127 || 0,055 || 0,055 || 0,055 || 0,055 || 0,474 
 KOPĀ AGRI ĢD || Apropriācijas || 0,127 || 0,127 || 0,055 || 0,055 || 0,055 || 0,055 || 0,474 
 KOPĀ daudzgadu finanšu shēmas 5. IZDEVUMU KATEGORIJAS apropriācijas || (Saistību summa = maksājumu summa) || 0,127 || 0,127 || 0,055 || 0,055 || 0,055 || 0,055 || 0,474 
 KOPĀ daudzgadu finanšu shēmas 5. IZDEVUMU KATEGORIJAS apropriācijas || (Saistību summa = maksājumu summa) || 0,127 || 0,127 || 0,055 || 0,055 || 0,055 || 0,055 || 0,474 
EUR miljonos 
   ||   ||   || 2015 || 2016 || 2017 || 2018 || 2019 || 2020 || KOPĀ 
 KOPĀ daudzgadu finanšu shēmas 1.–5. IZDEVUMU KATEGORIJAS apropriācijas || Saistības || 0,927 || 0,357 || 0,225 || 0,225 || 0,225 || 0,225 || 2,184 
 Maksājumi || 0,927 || 0,357 || 0,225 || 0,225 || 0,225 || 0,225 || 2,184 
3.2.2.     Paredzamā ietekme uz
darbības apropriācijām
–     
¨  Priekšlikums/iniciatīva neparedz izmantot
darbības apropriācijas
–     
¨  Priekšlikums/iniciatīva paredz
darbības apropriācijas izmantot šādā veidā:
Saistību apropriācijas EUR miljonos 
 Norādīt mērķus un rezultātus ||   ||   || 2016 || 2017 || 2018 || 2019 || 2020 || KOPĀ 
 ĪSTENOŠANA (rezultāti) ||   
 Rezultāta veids[64]   || Vidējās izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas 
 KONKRĒTAIS MĒRĶIS[65]   || Nodrošināt apstākļus ilgtspējīgai dabas resursu apsaimniekošanai, atbalstot pāreju uz resursu ziņā efektīvāku mazoglekļa ekonomiku ||   
 Rezultāts || Bioloģiskās lauksaimniecības platība (hektāru skaits) ||   ||   ||   ||   ||   ||   ||   ||   ||   ||   ||   ||   ||   
 Rezultāts || Platība pārejas procesā (hektāru skaits) ||   ||   ||   ||   ||   ||   ||   ||   ||   ||   ||   ||   ||   
 Rezultāts || Sertificēto bioloģiskās ražošanas operatoru skaits ||   ||   ||   ||   ||   ||   ||   ||   ||   ||   ||   ||   ||   
 Rezultāts || Sertificēto bioloģisko produktu ražotāju skaits ||   ||   ||   ||   ||   ||   ||   ||   ||   ||   ||   ||   ||   
 KOPĒJĀS IZMAKSAS ||   ||   ||   ||   ||   ||   ||   ||   ||   ||   ||   ||   
3.2.3.     Paredzamā
ietekme uz administratīvajām
apropriācijām
3.2.3.1.  Kopsavilkums 
–     
¨  Priekšlikums/iniciatīva neparedz izmantot
administratīvās apropriācijas
–     
x   Priekšlikums/iniciatīva
paredz izmantot administratīvās apropriācijas šādā
veidā:
EUR miljonos (trīs
zīmes aiz komata)
   || 2015 || 2016 || 2017 || 2018 || 2019 || 2020 || KOPĀ 
 Daudzgadu finanšu shēmas  5. IZDEVUMU KATEGORIJĀ ||   ||   ||   ||   ||   ||   ||   
 Cilvēkresursi || - || - || - || - || - || - || - 
 Pārējie administratīvie izdevumi || 0,127 || 0,127 || 0,055 || 0,055 || 0,055 || 0,055 || 0,474 
 Starpsumma – daudzgadu finanšu shēmas 5. IZDEVUMU KATEGORIJA || 0,127 || 0,127 || 0,055 || 0,055 || 0,055 || 0,055 || 0,474 
 Ārpus daudzgadu finanšu shēmas 5. IZDEVUMU KATEGORIJAS[66]   ||   ||   ||   ||   ||   ||   ||   
 Cilvēkresursi ||   ||   ||   ||   ||   ||   ||   
 Pārējie administratīvie izdevumi ||   ||   ||   ||   ||   ||   ||   
 Starpsumma – ārpus daudzgadu finanšu shēmas 5. IZDEVUMU KATEGORIJAS || 0,127 || 0,127 || 0,055 || 0,055 || 0,055 || 0,055 || 0,474 
 KOPĀ || 0,127 || 0,127 || 0,055 || 0,055 || 0,055 || 0,055 || 0,474 
Vajadzīgās cilvēkresursu
apropriācijas tiks nodrošinātas no ĢD apropriācijām,
kas jau ir piešķirtas darbības pārvaldībai un/vai ir
pārdalītas attiecīgajā
ģenerāldirektorātā, vajadzības gadījumā
izmantojot arī vadošajam ĢD gada budžeta sadales procedūrā
piešķirtus papildu resursus un ņemot vērā budžeta
ierobežojumus.
3.2.3.2.  Paredzamās
cilvēkresursu vajadzības 
–     
¨  Priekšlikums/iniciatīva neparedz
cilvēkresursu izmantošanu
–     
X  Priekšlikums/iniciatīva
paredz cilvēkresursu izmantošanu šādā veidā:
Aplēse izsakāma ar pilnslodzes ekvivalentu
   || 2015 || 2016 || 2017 || 2018 || 2019 || 2020 
 XX 01 01 01 (Galvenā mītne un Komisijas pārstāvniecības) || 18 || 18 || 18 || 18 || 18 || 18 
 XX 01 01 02 (Delegācijas) ||   ||   ||   ||   ||   ||   
 XX 01 05 01 (Netiešā pētniecība) ||   ||   ||   ||   ||   ||   
 10 01 05 01 (Tiešā pētniecība) ||   ||   ||   ||   ||   ||   
 XX 01 02 01 (CA, INT, SNE, ko finansē no vispārīgajām apropriācijām) || 3 || 3 || 3 || 3 || 3 || 3 
 XX 01 02 02 (CA, LA, SNE, INT un JED delegācijās ||   ||   ||   ||   ||   ||   
 XX 01 04 yy   || – galvenajā mītnē   ||   ||   ||   ||   ||   ||   
 – delegācijās ||   ||   ||   ||   ||   ||   
 XX 01 05 02 (CA, INT, SNE ― netiešā pētniecība) ||   ||   ||   ||   ||   ||   
 10 01 05 02 (CA, ISNE, NT ― tiešā pētniecība) ||   ||   ||   ||   ||   ||   
 Citas budžeta pozīcijas (precizēt) ||   ||   ||   ||   ||   ||   
 KOPĀ (*) || 21 || 21 || 21 || 21 || 21 || 21 
XX ir
attiecīgā politikas joma vai budžeta sadaļa
Vajadzības pēc
cilvēkresursiem tiks nodrošinātas, izmantojot attiecīgā
ĢD darbiniekus, kuri jau ir iesaistīti konkrētās
darbības pārvaldībā un/vai ir pārgrupēti
attiecīgajā ģenerāldirektorātā, vajadzības
gadījumā izmantojot arī vadošajam ĢD gada budžeta sadales
procedūrā piešķirtus papildu resursus un ņemot
vērā budžeta ierobežojumus.
Veicamo uzdevumu
apraksts.
 Ierēdņi un pagaidu darbinieki || Politikas izstrāde Politikas īstenošana Plānošana, programmu izstrāde, uzraudzība un pārraudzība Attiecības ar dalībvalstīm un ieinteresētajām personām Sarunas ar trešām valstīm un Komisijas pārstāvēšana trešās valstīs Attiecības ar Savienības iestādēm un struktūrām 
 Ārštata darbinieki || Atbalsts politikas īstenošanā, uzraudzībā un saziņā ar dalībvalstīm un ieinteresētajām personām 
3.2.4.     Saderība ar
kārtējo daudzgadu finanšu shēmu
–     
X  Priekšlikums/iniciatīva atbilst kārtējai daudzgadu
finanšu shēmai
–     
¨  Pieņemot priekšlikumu/iniciatīvu, jāpārplāno
attiecīgā izdevumu kategorija daudzgadu finanšu shēmā
–     
¨  Pieņemot priekšlikumu/iniciatīvu, jāpiemēro
elastības instruments vai jāpārskata daudzgadu finanšu
shēma
3.2.5.     Trešo personu iemaksas
–     
X Priekšlikums/iniciatīva
neparedz trešo personu līdzfinansējumu
–     
Priekšlikums/iniciatīva paredz šādu
līdzfinansējumu
3.3.        Paredzamā ietekme uz
ieņēmumiem 
–     
X  Priekšlikums/iniciatīva finansiāli neietekmē
ieņēmumus
–     
¨  Priekšlikums/iniciatīva finansiāli ietekmē:
–              
¨  pašu resursus
–              
¨  dažādus ieņēmumus
[1]               Padomes 2007. gada 28. jūnija Regula (EK)
Nr. 834/2007 par bioloģisko ražošanu un bioloģisko produktu
marķēšanu un par Regulas (EEK) Nr. 2092/91 atcelšanu (OV L 189,
20.7.2007., 1. lpp.).
[2]               8906/13 AGRILEG 56 – Bioloģiskā
ražošana – tiesiskā regulējuma piemērošana un nozares attīstība.
[3]               Komisijas 2012. gada 11. maija ziņojums
Eiropas Parlamentam un Padomei par to, kā tiek piemērota Padomes
Regula (EK) Nr. 834/2007 par bioloģisko ražošanu un
bioloģisko produktu marķēšanu, COM (2012) 212 final.
[4]               Komisijas 2012. gada 12. decembra Paziņojums
par ES tiesību aktu normatīvo atbilstību, COM(2012) 746.
[5]               Eiropas
Parlamenta un Padomes 2004. gada 29. aprīļa
Regula (EK) Nr. 882/2004 par oficiālo kontroli, ko veic, lai
nodrošinātu atbilstības pārbaudi saistībā ar
dzīvnieku barības un pārtikas aprites tiesību aktiem un
dzīvnieku veselības un dzīvnieku labturības noteikumiem (OV L 165,
30.4.2004., 1. lpp.).
[6]               Eiropas Parlamenta un Padomes 2013. gada
17. decembra Regula (ES) Nr. 1307/2013, ar ko izveido noteikumus
par lauksaimniekiem paredzētiem tiešajiem maksājumiem, kurus veic
saskaņā ar kopējās lauksaimniecības politikas atbalsta
shēmām, un ar ko atceļ Padomes Regulu (EK)
Nr. 637/2008 un Padomes Regulu (EK) Nr. 73/2009 (OV L 347,
20.12.2013., 608. lpp.); Eiropas Parlamenta un Padomes 2013. gada
17. decembra Regula (ES) Nr. 1308/2013, ar ko izveido
lauksaimniecības produktu tirgu kopīgu organizāciju un
atceļ Padomes Regulas (EEK) Nr. 922/72, (EEK) Nr. 234/79, (EK)
Nr. 1037/01 un (EK) Nr. 1234/2007 (OV L 347, 20.12.2013.,
671. lpp.); Eiropas Parlamenta un Padomes 2013. gada
17. decembra Regula (ES) Nr. 1305/2013 par atbalstu lauku
attīstībai no Eiropas Lauksaimniecības fonda lauku
attīstībai (ELFLA) un ar ko atceļ Padomes Regulu (EK)
Nr. 1698/2005 (OV L 347, 20.12.2013., 487. lpp.); Eiropas
Parlamenta un Padomes 2013. gada 17. decembra Regula (ES)
Nr. 1306/2013 par kopējās lauksaimniecības politikas
finansēšanu, pārvaldību un uzraudzību un Padomes Regulu
(EEK) Nr. 352/78, (EK) Nr. 165/94, (EK) Nr. 2799/98, (EK)
Nr. 814/2000, (EK) Nr. 1290/2005 un (EK) Nr. 485/2008 atcelšanu
(OV L 347, 20.12.2013., 549. lpp.).
[7]               Priekšlikums Eiropas Parlamenta un Padomes regulai, kas
attiecas uz oficiālajām kontrolēm un citām
oficiālām darbībām, kuras veic, lai nodrošinātu, ka
tiek piemēroti dzīvnieku barības un pārtikas aprites
tiesību akti, noteikumi par dzīvnieku veselību un
labturību, augu veselību, augu reproduktīvo materiālu un
augu aizsardzības līdzekļiem, un ar ko groza Regulas (EK)
Nr. 999/2001, Nr. 1829/2003, Nr. 1831/2003, Nr. 1/2005,
Nr. 396/2005, Nr. 834/2007, Nr. 1099/2009, Nr. 1069/2009,
Nr. 1107/2009, Regulas (ES) Nr. 1151/2012, [….]/2013 [lūdzam
Publikāciju biroju ievietot numuru regulai, ar ko paredz noteikumus
tādu izdevumu pārvaldībai, kuri attiecas uz pārtikas
apriti, dzīvnieku veselību un dzīvnieku labturību, augu
veselību un augu reproduktīvo materiālu] un Direktīvas
98/58/EK, 1999/74/EK, 2007/43/EK, 2008/119/EK, 2008/120/EK un 2009/128/EK
(Oficiālo kontroļu regula), COM(2013)265 final, 6.5.2013.
[8]               Eiropas Parlamenta un Padomes 2012. gada
21. novembra Regula (ES) Nr. 1151/2012 par lauksaimniecības
produktu un pārtikas produktu kvalitātes shēmām (OV
L 343, 14.12.2012., 1. lpp.).
[9]               OV C […], […], […] lpp.
[10]             OV C […], […], […] lpp.
[11]             COM(2009) 234 galīgā redakcija.
[12]             Eiropas Parlamenta un Padomes 2012. gada
21. novembra Regula (ES) Nr. 1151/2012 par lauksaimniecības
produktu un pārtikas produktu kvalitātes shēmām (OV L 343,
14.12.2012., 1. lpp.).
[13]             Eiropas Parlamenta un Padomes 2013. gada
13. marta Regula (ES) Nr. 228/2013, ar ko ievieš īpašus
pasākumus lauksaimniecības jomā attālākajiem Eiropas
Savienības reģioniem un atceļ Padomes Regulu (EK)
Nr. 247/2006 (OV L 78, 20.3.2013., 23. lpp.).
[14]             Eiropas Parlamenta un Padomes 2013. gada 17. decembra
Regula (ES) Nr. 1307/2013, ar ko izveido noteikumus par lauksaimniekiem
paredzētiem tiešajiem maksājumiem, kurus veic saskaņā ar
kopējās lauksaimniecības politikas atbalsta shēmām, un
ar ko atceļ Padomes Regulu (EK) Nr. 637/2008 un Padomes Regulu (EK)
Nr. 73/2009 (OV L 347, 20.12.2013., 608. lpp.).
[15]             Eiropas Parlamenta un Padomes 2013. gada
17. decembra Regula (ES) Nr. 1305/2013 par atbalstu lauku
attīstībai no Eiropas Lauksaimniecības fonda lauku
attīstībai (ELFA) un ar ko atceļ Padomes Regulu (EK)
Nr. 1698/2005 (OV L 347, 20.12.2013., 487. lpp.).
[16]             COM(2011) 244 galīgā redakcija “Mūsu
dzīvības garantija, mūsu dabas kapitāls –
bioloģiskās daudzveidības stratēģija līdz
2020. gadam”.
[17]             SWD(2013) 155 final “Zaļā
infrastruktūra (ZI) – Eiropas dabas kapitāla pilnveide”.
[18]             COM(2006) 231 galīgā redakcija
“Tematiskā stratēģija augsnes aizsardzībai”.
[19]             Eiropas Parlamenta un Padomes 2009. gada
30. novembra Direktīva 2009/147/EK par savvaļas putnu
aizsardzību (OV L 20, 26.1.2010., 7. lpp.)
[20]             Padomes 1992. gada 21. maija Direktīva
92/43/EEK par dabisko dzīvotņu, savvaļas faunu un floras
aizsardzību (OV L 206, 22.7.1992., 7. lpp).
[21]             Padomes 1991. gada 12. decembra Direktīva
91/676/EEK attiecībā uz ūdeņu aizsardzību pret
piesārņojumu, ko rada lauksaimnieciskas izcelsmes nitrāti (OV L 375,
31.12.1991., 1. lpp.).
[22]             Eiropas Parlamenta un Padomes 2000. gada
23. oktobra Direktīva 2000/60/EK, ar ko izveido sistēmu Kopienas
rīcībai ūdens resursu politikas jomā (OV L 327,
22.12.2000., 1. lpp.).
[23]             Eiropas Parlamenta un Padomes 2001. gada
23. oktobra Direktīva 2001/81/EK par valstīm noteikto
maksimāli pieļaujamo emisiju dažām atmosfēru
piesārņojošām vielām (OV L 13, 27.11.2001.,
22. lpp.).
[24]             Eiropas Parlamenta un Padomes 2009. gada
21. oktobra Direktīva 2009/128/EK, ar kuru nosaka Kopienas
sistēmu pesticīdu ilgtspējīgas lietošanas
nodrošināšanai (OV L 309, 24.11.2009., 71. lpp.).
[25]             COM(2010) 2020 galīgā redakcija.
[26]             Padomes 2007. gada 28. jūnija Regula (EK)
Nr. 834/2007 par bioloģisko ražošanu un bioloģisko produktu
marķēšanu un par Regulas (EEK) Nr. 2092/91 atcelšanu (OV L 189,
20.7.2007., 1. lpp.).
[27]             Komisijas 2003. gada 6. maija Ieteikums 2003/361/EK
par mikrouzņēmumu, mazo un vidējo uzņēmumu
definīciju (OV L 124, 20.5.2003., 36. lpp.).
[28]             Eiropas Parlamenta un Padomes 2009. gada
21. oktobra Regula (EK) Nr. 1107/2009 par augu aizsardzības
līdzekļu laišanu tirgū, ar ko atceļ Padomes Direktīvas 79/117/EEK
un 91/414/EEK (OV L 309, 24.11.2009., 1. lpp.).
[29]             COM(2013) 229, 29.4.2013.
[30]             Komisijas 2008. gada 5. septembra Regula (EK) Nr. 889/2008,
ar ko paredz sīki izstrādātus bioloģiskās ražošanas,
marķēšanas un kontroles noteikumus, lai īstenotu Padomes Regulu
(EK) Nr. 834/2007 par bioloģisko ražošanu un bioloģisko produktu
marķēšanu (OV L 250, 18.9.2008., 1. lpp).
[31]             Komisijas 2006. gada 5. decembra Direktīva
2006/125/EK par apstrādātu graudaugu pārtiku un bērnu
pārtiku zīdaiņiem un maziem bērniem (OV L 339,
6.12.2006., 16. lpp).
[32]             Eiropas Parlamenta un Padomes 2011. gada
25. oktobra Regula (ES) Nr. 1169/2011 par pārtikas produktu
informācijas sniegšanu patērētājiem un par grozījumiem
Eiropas Parlamenta un Padomes Regulās (EK) Nr. 1924/2006 un (EK)
Nr. 1925/2006, un par Komisijas Direktīvas 87/250/EEK, Padomes
Direktīvas 90/496/EEK, Komisijas Direktīvas 1999/10/EK,
Eiropas Parlamenta un Padomes Direktīvas 2000/13/EK, Komisijas
direktīvu 2002/67/EK un 2008/5/EK un Komisijas Regulas (EK)
Nr. 608/2004 atcelšanu (OV L 304, 22.11. 2011., 18. lpp.).
[33]             Eiropas Parlamenta un Padomes [...] Regula (ES)
Nr. XX/XXX, kas attiecas uz oficiālajām kontrolēm un
citām oficiālām darbībām, kuras veic, lai
nodrošinātu, ka tiek piemēroti dzīvnieku barības un
pārtikas aprites tiesību akti, noteikumi par dzīvnieku
veselību un labturību, augu veselību, augu reproduktīvo
materiālu un augu aizsardzības līdzekļiem, un ar ko groza Regulas
(EK) Nr. 999/2001, Nr. 1829/2003, Nr. 1831/2003,
Nr. 1/2005, Nr. 396/2005, Nr. 834/2007, Nr. 1099/2009,
Nr. 1069/2009, Nr. 1107/2009, Regulas (ES) Nr. 1151/2012,
[….]/2013 [lūgums Publikāciju birojam ievietot numuru regulai, ar ko
paredz noteikumus tādu izdevumu pārvaldībai, kuri attiecas uz
pārtikas apriti, dzīvnieku veselību un dzīvnieku
labturību, augu veselību un augu reproduktīvo materiālu] un
Direktīvas 98/58/EK, 1999/74/EK, 2007/43/EK, 2008/119/EK, 2008/120/EK
un 2009/128/EK (Oficiālo kontroļu regula) (OV L ...).
[34]             Eiropas Parlamenta un Padomes
2011. gada 16. februāra Regula (ES) Nr. 182/2011, ar ko
nosaka normas un vispārīgus principus par dalībvalstu kontroles
mehānismiem, kuri attiecas uz Komisijas īstenošanas pilnvaru izmantošanu
(OV L 55, 28.2.2011., 13. lpp.).
[35]             Eiropas Parlamenta un Padomes 2011. gada
25. oktobra Regula (ES) Nr. 1169/2011 par pārtikas produktu
informācijas sniegšanu patērētājiem un par grozījumiem
Eiropas Parlamenta un Padomes Regulās (EK) Nr. 1924/2006 un (EK)
Nr. 1925/2006, un par Komisijas Direktīvas 87/250/EEK, Padomes
Direktīvas 90/496/EEK, Komisijas Direktīvas 1999/10/EK, Eiropas
Parlamenta un Padomes Direktīvas 2000/13/EK, Komisijas Direktīvu
2002/67/EK un 2008/5/EK un Komisijas Regulas (EK) Nr. 608/2004 atcelšanu
(OV L 304, 22.11.2011., 18. lpp.).
[36]             [pilns nosaukums] (OV L,…).
[37]             [pilns nosaukums] (OV L,…).
[38]             Eiropas Parlamenta un Padomes 2013. gada
17. decembra Regula (ES) Nr. 1308/2013, ar ko izveido
lauksaimniecības produktu tirgu kopīgu organizāciju un
atceļ Padomes Regulas (EEK) Nr. 922/72, (EEK) Nr. 234/79, (EK)
Nr. 1037/2001 un (EK) Nr. 1234/2007 (OV L 347, 20.12.2013.,
671. lpp.).
[39]             Eiropas Parlamenta un Padomes 2013. gada
11. decembra Regula (ES) Nr. 1380/2013 par kopējo
zivsaimniecības politiku un ar ko groza Padomes Regulas (EK)
Nr. 1954/2003 un (EK) Nr. 1224/2009 un atceļ Padomes Regulas
(EK) Nr. 2371/2002 un (EK) Nr. 639/2004 un Padomes Lēmumu
2004/585/EK (OV L 354, 28.12.2013., 22. lpp). 
[40]             Eiropas Parlamenta un Padomes 2001. gada
6. novembra Direktīva 2001/82/EK par Kopienas kodeksu, kas
attiecas uz veterinārajām zālēm (OV L 311,
28.11.2001., 1. lpp.).
[41]             Eiropas Parlamenta un Padomes 2002. gada
28. janvāra Regula (EK) Nr. 178/2002, ar ko paredz pārtikas
aprites tiesību aktu vispārīgus principus un prasības,
izveido Eiropas Pārtikas nekaitīguma iestādi un paredz
procedūras saistībā ar pārtikas nekaitīgumu
(OV L 31, 1.2.2002., 1. lpp.).
[42]             Eiropas Parlamenta un Padomes 2009. gada
13. jūlija Regula (EK) Nr. 767/2009 par barības laišanu
tirgū un lietošanu un ar ko groza Eiropas Parlamenta un Padomes Regulu
(EK) Nr. 1831/2003, un atceļ Padomes Direktīvu 79/373/EEK,
Komisijas Direktīvu 80/511/EEK, Padomes Direktīvas 82/471/EEK,
83/228/EEK, 93/74/EEK, 93/113/EK un 96/25/EK un Komisijas Lēmumu 2004/217/EK
(OV L 229, 1.9.2009., 1. lpp.).
[43]             Eiropas Parlamenta un Padomes 2001. gada
12. marta Direktīva 2001/18/EK par ģenētiski
modificētu organismu apzinātu izplatīšanu vidē un Padomes
Direktīvas 90/220/EEK atcelšanu (OV L 106, 17.4.2001., 1. lpp).
[44]             Eiropas Parlamenta un Padomes 2008. gada
16. decembra Regula (EK) Nr. 1333/2008 par pārtikas
piedevām (OV L 354, 31.12.2008., 16. lpp.).
[45]             Eiropas Parlamenta un Padomes 2003. gada
22. septembra Regula (EK) Nr. 1831/2003 par dzīvnieku ēdināšanā
lietotām piedevām (OV L 268, 18.10.2003., 29. lpp.).
[46]             Eiropas Parlamenta un Padomes 2008. gada
16. decembra Regula (EK) Nr. 1332/2008 par pārtikas fermentiem
un par grozījumiem Padomes Direktīvā 83/417/EEK, Padomes
Regulā (EK) Nr. 1493/1999, Direktīvā 2000/13/EK, Padomes Direktīvā
20001/112/EK un Regulā (EK) Nr. 258/97 (OV L 354,
31.12.2008., 7. lpp.).
[47]             Padomes 1996. gada 13. maija Direktīva
96/29/Euratom, kas nosaka drošības pamatstandartus darba
ņēmēju un iedzīvotāju veselības aizsardzībai
pret jonizējošā starojuma radītajām briesmām (OV L 159,
29.6.1996., 1. lpp.).
[48]             Eiropas Parlamenta un Padomes 2003. gada
22. septembra Regula (EK) Nr. 1829/2003 par ģenētiski
modificētu pārtiku un barību (OV L 268, 18.10.2003.,
1. lpp.).
[49]             Eiropas Parlamenta un Padomes 2003. gada 22. septembra
Regula (EK) Nr. 1830/2003, kas attiecas uz ģenētiski
modificētu organismu izsekojamību un marķēšanu, kā
arī no ģenētiski modificētiem organismiem ražotu
pārtikas un lopbarības produktu izsekojamību, un ar ko groza
Direktīvu 2011/18/EK (OV L 268, 18.10.2003., 24. lpp).
[50]             Eiropas Parlamenta un Padomes 1995. gada
24. oktobra Direktīva 95/46/EK par personu aizsardzību
attiecībā uz personas datu apstrādi un šādu datu brīvu
apriti (OV L 281, 23.11.1995., 31. lpp.).
[51]             Eiropas Parlamenta un Padomes 2008. gada
9. jūlija Regula (EK) Nr. 765/2008, ar ko nosaka
akreditācijas un tirgus uzraudzības prasības attiecībā
uz produktu tirdzniecību un atceļ Regulu (EEK) Nr. 339/93
(OV L 218, 13.8.2008., 30. lpp.).
[52]             Vismaz 6 mēnešus pēc stāšanās
spēkā.
[53]             ABM – budžeta vadība pa darbības
jomām, ABB – budžeta līdzekļu sadale pa
darbības jomām.
[54]             Kā paredzēts Finanšu regulas 54. panta
2. punkta a) vai b) apakšpunktā.
[55]             Eiropas Parlamenta un Padomes Regulas (ES)
Nr. 1306/2013 par kopējās lauksaimniecības politikas
finansēšanu, pārvaldību un uzraudzību 110. pants.
[56]             Sanders, J (ed.) 2013: Evaluation of the
EU legislation on organic farming, Thünen Institute of Farm Economics http://ec.europa.eu/agriculture/evaluation/market-and-income-reports/organic-farming-2013_en.htm.
[57]             Eiropas
Parlamenta un Padomes Regula (ES) Nr. 1307/2013, ar ko izveido noteikumus
par lauksaimniekiem paredzētiem tiešajiem maksājumiem, kurus veic saskaņā
ar kopējās lauksaimniecības politikas atbalsta shēmām,
un ar ko atceļ Padomes Regulu (EK) Nr. 637/2008 un Padomes Regulu
(EK) Nr. 73/2009.
[58]             Eiropas Parlamenta un Padomes Regula (ES)
Nr. 1305/2013 par atbalstu lauku attīstībai no Eiropas
Lauksaimniecības fonda lauku attīstībai (ELFLA) un ar ko
atceļ Padomes Regulu (EK) Nr. 1698/2005.
[59]             Skaidrojumus par pārvaldības veidiem un atsauces
uz Finanšu regulu skatīt BudgWeb tīmekļa vietnē: http://www.cc.cec/budg/man/budgmanag/budgmanag_en.html
[60]             Dif. – diferencētās apropriācijas;
nedif. – nediferencētās apropriācijas.
[61]             EBTA – Eiropas Brīvās tirdzniecības
asociācija.
[62]             Kandidātvalstis un attiecīgā
gadījumā potenciālās kandidātvalstis no Rietumbalkāniem.
[63]             Tehniskais un/vai administratīvais atbalsts un ES
programmu un/vai darbību īstenošanas atbalsta izdevumi
(kādreizējās „BA” pozīcijas), netiešā
pētniecība, tiešā pētniecība.
[64]             Rezultāti ir attiecīgie produkti un pakalpojumi
(piemēram, finansēto studentu apmaiņu
skaits, uzbūvēto ceļu garums kilometros utt.).
[65]             Saskaņā ar KLP kopīgas uzraudzības un
novērtēšanas sistēmu no 2014. gada tiks ieviesta
kopīgas uzraudzības un novērtēšanas sistēma un radītāju
tabulas tiks pienācīgi aizpildītas vēlāk.
[66]             Tehniskais un/vai administratīvais atbalsts un ES
programmu un/vai darbību īstenošanas atbalsta izdevumi
(kādreizējās “BA” pozīcijas), netiešā
pētniecība, tiešā pētniecība
I PIELIKUMS
CITI
2. PANTA 1. PUNKTĀ MINĒTIE PRODUKTI
–              
raugs, ko izmanto pārtikā vai
barībā,
–              
alus,
–              
mate,
–              
kafijas, tējas un mates ekstrakti, esences un
koncentrāti un izstrādājumi uz to bāzes vai uz kafijas,
tējas vai mates bāzes; grauzdēti cigoriņi un citi
grauzdēti kafijas aizstājēji un to ekstrakti, esences un
koncentrāti, 
–              
augļu nektāri,
–              
kakao pasta, sviests, tauki, eļļa un
pulveris; šokolāde un citi pārtikas izstrādājumi ar kakao
piedevu,
–              
cukura konditorejas izstrādājumi,
–              
graudaugu, miltu, cietes vai piena
izstrādājumi; miltu konditorejas izstrādājumi,
–              
zupas,
–              
mērces,
–              
gatavie ēdieni,
–              
saldējums,
–              
aromatizēts jogurts, jogurts, kam pievienoti
augļi, rieksti vai kakao,
–              
jūras sāls,
–              
dabiskie sveķi,
–              
ziedputekšņi,
–              
bišu vasks,
–              
ēteriskās eļļas,
–              
stiprie alkoholiskie dzērieni, ja šo stipro
alkoholisko dzērienu ražošanā ir izmantots tikai lauksaimnieciskas
izcelsmes etilspirts.
II PIELIKUMS
ĪPAŠIE
RAŽOŠANAS NOTEIKUMI, KAS MINĒTI III NODAĻĀ
I daļa.
Ražošanas noteikumi augkopībā
Papildus 7.–10. pantā
paredzētajiem ražošanas noteikumiem bioloģiskajā augkopībā
piemēro šajā daļā paredzētos noteikumus.
1.                      
Vispārīgas prasības
1.1.                
Ir aizliegts izmantot hidroponisko ražošanu, kas ir
augu audzēšanas metode, kad to saknes ievieto vienīgi barības
vielu šķīdumā vai inertā vidē, kam pievieno
barības vielu šķīdumu.
1.2.                
Visi izmantotie augkopības paņēmieni
novērš vai līdz minimumam samazina jebkādu vides
piesārņošanu.
1.3.                
Pāreja
1.3.1.          
Lai augus un augu produktus uzskatītu par
bioloģiskiem, šajā regulā minētajiem ražošanas noteikumiem
attiecībā uz zemes gabaliem pārejas periodā ir
jābūt piemērotiem vismaz divus gadus pirms sēšanas
vai – attiecībā uz zālājiem vai daudzgadīgām
lopbarības kultūrām – vismaz divus gadus pirms to
izmantošanas par bioloģiski ražotu barību, vai –
attiecībā uz daudzgadīgām kultūrām, kas nav
lopbarības kultūras, – vismaz trīs gadus līdz pirmajai
bioloģisko produktu ražai.
1.3.2.          
Gadījumos, kad zeme ir piesārņota ar
līdzekļiem, kurus nav atļauts lietot bioloģiskajā
ražošanā, kompetentā iestāde drīkst pieņemt
lēmumu par pārejas perioda pagarināšanu ilgāk par
1.3.1. punktā noteikto termiņu.
1.3.3.          
Ja ir veikta apstrāde ar līdzekli, kuru
nav atļauts lietot bioloģiskajā ražošanā, kompetentā
iestāde nosaka jaunu pārejas periodu saskaņā ar
1.3.1. punktu.
Šo periodu var
saīsināt šādos divos gadījumos:
(a)         
apstrāde ar līdzekli, kuru nav
atļauts lietot bioloģiskajā ražošanā, tiek veikta kā
daļa no obligāta kaitīgo organismu vai nezāļu, tostarp
karantīnas organismu vai invazīvu sugu, ierobežošanas pasākuma,
ko noteikusi dalībvalsts kompetentā iestāde;
(b)         
apstrāde ar līdzekli, kuru nav
atļauts lietot bioloģiskajā ražošanā, tiek veikta
saskaņā ar zinātniskiem testiem, ko apstiprinājusi
dalībvalsts kompetentā iestāde.
1.3.4.          
Šā pielikuma 1.3.2. un 1.3.3. punktā
minētajos gadījumos pārejas perioda ilgumu nosaka, ņemot
vērā šādus faktorus:
(a)         
konkrētā līdzekļa
sadalīšanās process nodrošina to, ka pārejas perioda beigās
atlieku daudzums augsnē un – daudzgadīgu kultūru
gadījumā – augos ir nenozīmīgs;
(b)         
ražu pēc apstrādes nedrīkst
pārdot ar norādi par bioloģisko ražošanu.
1.3.5.          
Īpašie pārejas noteikumi par zemi, ko
izmanto bioloģiskajā lopkopībā, ir šādi.
1.3.5.1.    
Pārejas noteikumus piemēro visai
ražošanas vienības platībai, kurā audzē dzīvnieku
barību.
1.3.5.2.    
Neatkarīgi no 1.3.5.1. punkta
pārejas periodu drīkst saīsināt līdz vienam gadam
ganībām un āra platībām, ko izmanto sugas, kas nav
zālēdāji.
1.4.                
Augu izcelsme, tostarp augu reproduktīvā
materiāla izcelsme
1.4.1.          
Augu un augu produktu ražošanā drīkst
izmantot tikai bioloģiski audzētu augu reproduktīvo
materiālu. Tādēļ augs, ko paredzēts izmantot
reproduktīvā materiāla iegūšanai, un vajadzības
gadījumā mātesaugs ir audzēts saskaņā ar šo
regulu vismaz vienu paaudzi vai – daudzgadīgu augu
gadījumā – vismaz vienu paaudzi divus veģetācijas
periodus.
1.4.2.          
Tādu augu reproduktīvā
materiāla izmantošana, kas nav iegūts bioloģiskajā ražošanā
Augu
reproduktīvo materiālu, kas nav iegūts bioloģiskajā
ražošanā, var izmantot tikai tad, ja tas iegūts ražošanas vienībā,
kurā notiek pāreja uz bioloģisko ražošanu, vai tad, ja to pamato
ar izmantošanu pētniecībā, neliela apjoma lauka
izmēģinājumos vai ģenētisko resursu saglabāšanas
mērķiem, kas saskaņoti ar dalībvalsts kompetento
iestādi.
1.5.                
Augsnes apstrāde un mēslošana
1.5.1.          
Bioloģiskajā augkopībā izmanto
augsnes apstrādes un kultivēšanas praksi, kas uztur vai palielina augsnes
organisko vielu, veicina augsnes stabilitāti un augsnes bioloģisko
daudzveidību, kā arī novērš augsnes sablīvēšanos
un augsnes eroziju.
1.5.2.          
Augsnes auglību un bioloģisko
aktivitāti uztur un palielina, izmantojot daudzgadīgu augu seku,
tostarp pākšaugus un citus zaļmēslojuma augus, un izmantojot
bioloģiskus lauksaimniecības dzīvnieku kūtsmēslus vai
organiskas vielas, abus minētos vēlams kompostētus.
1.5.3.          
Gadījumos, kad augu barošanas vajadzības
nav iespējams nodrošināt ar pasākumiem, kas minēti 1.5.1.
un 1.5.2. punktā, bioloģiskajā ražošanā var lietot
tikai mēslošanas līdzekļus un augsnes ielabotājus, ko
saskaņā 19. pantu ir atļauts lietot bioloģiskajā
ražošanā, un tikai vajadzīgajā apjomā.
1.5.4.          
Kopējais lauku saimniecībā izmantoto
kūtsmēslu daudzums, kā noteikts Padomes
Direktīvā 91/676/EEK[1],
nedrīkst pārsniegt 170 kg slāpekļa uz vienu
lauksaimniecībā izmantojamās platības hektāru
gadā. Šis ierobežojums attiecas tikai uz pakaišu kūtsmēslu,
kaltētu pakaišu kūtsmēslu un dehidrētu mājputnu
mēslu, kompostētu dzīvnieku ekskrementu, tostarp mājputnu mēslu,
kompostētu pakaišu kūtsmēslu un dzīvnieku šķidro
ekskrementu lietošanu.
1.5.5.          
Rakstiskas sadarbības vienošanās ar
mērķi izkliedēt pārpalikušos kūtsmēslus, kas
radušies bioloģiskajā ražošanā, bioloģiskās ražošanas
lauku saimniecības drīkst slēgt tikai ar tādām lauku
saimniecībām un uzņēmumiem, kuri atbilst
bioloģiskās ražošanas nosacījumiem. Maksimālo apjomu, kas
minēts 1.5.4. punktā, aprēķina, ņemot
vērā visas šādā sadarbībā iesaistītās
bioloģiskās ražošanas vienības.
1.5.6.          
Mikroorganismu preparātus drīkst
izmantot, lai uzlabotu augsnes vispārējo stāvokli vai
barības vielu pieejamību augsnē vai kultūraugos.
1.5.7.          
Komposta aktivizēšanai drīkst izmantot
attiecīgus uz augu bāzes izgatavotus preparātus vai
mikroorganismu preparātus.
1.5.8.          
Slāpekļa minerālmēslus neizmanto.
1.6.                
Kaitīgo organismu un nezāļu
apkarošana
1.6.1.          
Kaitīgo organismu un nezāļu
radīto kaitējumu galvenokārt novērš, izmantojot
aizsardzību, ko nodrošina:
–     
dabiskie ienaidnieki,
–     
sugas, šķirnes un heterogēnā materiāla
izvēle,
–     
augu seka,
–     
kultivēšanas paņēmieni,
piemēram, biofumigācija, un
–     
termiskie procesi, piemēram, augsnes
solarizācija un apstrāde ar tvaiku nelielā dziļumā (nepārsniedzot
10 cm dziļumu).
1.6.2.          
Gadījumos, kad augus nevar pienācīgi
aizsargāt no kaitīgajiem organismiem, veicot 1.6.1. punktā
paredzētos pasākumus, vai ja kultūraugi ir reāli
apdraudēti, drīkst lietot tikai tos līdzekļus, ko
saskaņā 19. pantu ir atļauts lietot bioloģiskajā
ražošanā, un tikai vajadzīgajā apjomā.
1.6.3.          
Slazdi vai sadalītāji, kuros izmanto
produktus, kas nav feromoni, nepieļauj vielu nonākšanu vidē un
šo vielu nonākšanu saskarē ar audzētajiem kultūraugiem.
Slazdi pēc lietošanas ir jāsavāc un drošā veidā
jāiznīcina.
1.7.                
Tīrīšanas un dezinfekcijas
līdzekļi
Attiecībā
uz tīrīšanu un dezinfekciju lieto tikai augkopībā
izmantojamus tīrīšanas un dezinfekcijas līdzekļus, ko
saskaņā ar 19. pantu ir atļauts lietot
bioloģiskajā ražošanā.
2.                      
Konkrētiem augiem vai augu produktiem piemērojamās
prasības
2.1.                
Noteikumi par sēņu audzēšanu
Sēņu
audzēšanai drīkst izmantot substrātus, ja tie sastāv
vienīgi no šādām sastāvdaļām:
(a)         
pakaišu kūtsmēsli un dzīvnieku
ekskrementi:
i)       vai nu no lauku saimniecībām,
kuras ražo saskaņā ar bioloģiskās ražošanas noteikumiem, vai
ii)      tādi, kas minēti
1.5.3. punktā, bet tikai tad, ja i) punktā minētā
sastāvdaļa nav pieejama un ja pakaišu kūtsmēsli un
dzīvnieku ekskrementi pirms kompostēšanas nepārsniedz 25 %
no substrāta sastāvdaļu kopsvara, izņemot segmateriālu
un pievienotu ūdeni;
(b)         
lauksaimnieciskas izcelsmes sastāvdaļas,
kas nav minētas a) apakšpunktā, no lauku saimniecībām,
kuras ražo saskaņā ar bioloģiskās ražošanas noteikumiem;
(c)         
ķīmiski neapstrādāta
kūdra;
(d)        
koksne, kas pēc nociršanas nav
ķīmiski apstrādāta;
(e)         
minerālprodukti, kas minēti
1.5.3. punktā, ūdens un augsne.
2.2.                
Savvaļas augu ievākšanas noteikumi
Dabiskās
platībās, mežos un lauksaimniecības zemē dabiski augošu
savvaļas augu un to daļu ievākšanu uzskata par bioloģisko
ražošanu, ja:
(a)         
vismaz trīs gadus pirms augu ievākšanas minētās
teritorijas nav apstrādātas ar līdzekļiem, kas nav
līdzekļi, kurus saskaņā ar 19. pantu ir atļauts
lietot bioloģiskajā ražošanā;
(b)         
augu ievākšana neapdraud dabiskas
dzīvotnes stabilitāti vai sugu saglabāšanu ievākšanas apgabalā.
II daļa.
Ražošanas noteikumi lopkopībā
Papildus 7., 8., 9. un 11. pantā
paredzētajiem ražošanas noteikumiem lopkopībā piemēro
šajā daļā paredzētos noteikumus.
1.                      
Vispārīgās prasības
1.1.                
Ir aizliegta bezzemes lopkopība, ja
lauksaimnieks, kas nodarbojas ar lopkopību, neapstrādā
lauksaimniecības zemi un nav noslēdzis rakstisku sadarbības
vienošanos ar citu lauksaimnieku.
1.2.                
Pāreja
1.2.1.          
Pārejas periods sākas, agrākais,
tad, kad lauksaimnieks ir paziņojis kompetentajām iestādēm par
savu darbību un pakļāvis savu saimniecību kontroles
sistēmai saskaņā ar šo regulu.
1.2.2.          
Īpaši pārejas periodi katram
lopkopības veidam ir noteikti 2. punktā.
1.2.3.          
Dzīvniekus un dzīvnieku izcelsmes
produktus, kas ražoti pārejas periodā, netirgo kā bioloģiskus
produktus.
1.2.4.          
Dzīvniekus un dzīvnieku izcelsmes
produktus pārejas perioda beigās var uzskatīt par
bioloģiskiem, ja notiek vienlaicīga visas ražošanas vienības,
tostarp lauksaimniecības dzīvnieku, ganību vai dzīvnieku
barības ieguvei izmantotās zemes, pāreja uz bioloģisko
ražošanu. 
1.3.                
Dzīvnieku izcelsme
1.3.1.          
Bioloģiskās lopkopības
dzīvnieki ir dzimuši un izaudzēti bioloģiskās lauku
saimniecībās.
1.3.2.          
Dzīvniekus, kas lauku saimniecībā
atrodas, sākoties pārejas periodam, un šādu dzīvnieku
produktus var uzskatīt par bioloģiskiem pēc 2. punktā
minētā piemērojamā pārejas perioda beigām.
1.3.3.          
Attiecībā uz bioloģiski audzētu
dzīvnieku ciltsdarbu:
(a)         
reprodukcijā izmanto dabiskas metodes,
taču ir atļauta mākslīgās apsēklošanas
izmantošana;
(b)         
reprodukciju nedrīkst inducēt ar
hormoniem vai līdzīgām vielām, izņemot gadījumus,
kad tā ir individuāla dzīvnieka veterinārā
ārstēšana;
(c)         
nav izmantojamas citas mākslīgās
reprodukcijas metodes, piemēram, klonēšana un embriju
pārstādīšana;
(d)        
šķirņu izvēle ir atbilstoša un palīdz
novērst jebkādas ciešanas un nepieļaut vajadzību
kropļot dzīvniekus.
1.3.4.          
Izvēloties šķirnes vai līnijas,
ņem vērā dzīvnieku spēju pielāgoties
vietējiem apstākļiem, nepasliktinot to labklājību,
dzīvotspēju un izturību pret slimībām. Turklāt dzīvnieku
šķirnes vai līnijas izvēlas tā, lai izvairītos no
konkrētām slimībām vai veselības problēmām,
kas raksturīgas intensīvā ražošanā izmantotām
šķirnēm un līnijām, piemēram, cūku stresa
sindroms, PSE sindroms (gaļa bāla, mīksta, atsulojas),
pēkšņa nāve, spontānie aborti un grūtas
dzemdības, kam nepieciešams ķeizargrieziens. Priekšroku dod
vietējām šķirnēm un līnijām.
1.3.5.          
Vaislas nolūkos lauku saimniecībā
var ievest nebioloģiski audzētus dzīvniekus, ja saskaņā
ar Komisijas Regulas (EK) Nr. 1974/2006[2] IV pielikumu šķirnes
izmantošana lauksaimniecībā ir apdraudēta, un tādā
gadījumā minēto šķirņu dzīvniekiem nav noteikti
jābūt tādiem, kas ne reizi nav atnesušies.
1.4.                
Ēdināšana
1.4.1.          
Vispārīgas prasības
attiecībā uz ēdināšanu
Attiecībā
uz ēdināšanu piemēro šādus noteikumus:
(a)         
lauksaimniecības dzīvnieku barību
iegūst galvenokārt no tās lauku saimniecības, kurā
dzīvnieki tiek turēti, vai no citām bioloģiskām
saimniecībām tajā pašā reģionā;
(b)         
lauksaimniecības dzīvniekiem
izēdina bioloģisko barību, kas atbilst dzīvnieku uztura vajadzībām
dažādās dzīvnieka attīstības stadijās. Ierobežota
ēdināšana lopkopībā nav atļauta;
(c)         
lauksaimniecības dzīvniekus
ir aizliegts turēt apstākļos vai uztura režīmā, kas
var veicināt anēmiju;
(d)        
nobarošanas praksei jābūt atgriezeniskai
jebkurā audzēšanas posmā. Piespiedu barošana ir aizliegta;
(e)         
dzīvniekiem, izņemot bites, ir
pastāvīga piekļuve ganībām vai rupjajai barībai;
(f)          
neizmanto augšanas stimulatorus un
sintētiskās aminoskābes;
(g)         
zīdāmus dzīvniekus noteiktā
minimālajā periodā vēlams barot ar mātes pienu;
(h)         
minerālvielu izcelsmes barības
sastāvdaļas, barības piedevas, dažus dzīvnieku
ēdināšanā izmantotus produktus un pārstrādes
palīglīdzekļus izmanto vienīgi tad, ja saskaņā ar
19. pantu tos ir atļauts lietot bioloģiskajā ražošanā.
1.4.2.          
Dzīvnieku ganīšana kopējās
ganībās un pārdzīšana uz vasaras ganībām
1.4.2.1.    
Bioloģiski audzētus dzīvniekus
drīkst ganīt kopējās ganībās, ja:
(a)         
kopējo zemi pilnībā apsaimnieko
saskaņā ar šo regulu;
(b)         
visi dzīvnieki, kas nav audzēti
bioloģiski un lieto attiecīgo zemi, ir cēlušies no
lopkopības sistēmas, kura ir līdzvērtīga
Regulas (ES) Nr. 1305/2013[3]
28. un 30. pantā aprakstītajām sistēmām;
(c)         
jebkurus bioloģiski audzētu
dzīvnieku izcelsmes produktus šīs zemes izmantošanas laikā
neuzskata par iegūtiem bioloģiskajā ražošanā, izņemot
gadījumus, kad var pierādīt, ka bioloģiski audzēti
dzīvnieki ir pietiekami nošķirti no nebioloģiski audzētiem
dzīvniekiem.
1.4.2.2.    
Vasaras ganību periodā dzīvnieki var
ganīties nebioloģiskās zemēs, kad tos pārdzen no
vienām ganībām uz citām. Šajā periodā
nebioloģisko barību, proti, zāli un citu augāju, kurā
dzīvnieki ganās, drīkst uzņemt ne ilgāk kā
35 dienas turpceļā un atpakaļceļā kopā.
1.4.3.          
Pārejas perioda barība
1.4.3.1.    
Pārejas periodā lauku
saimniecībās līdz 15 % no lauksaimniecības
dzīvniekiem izēdinātās barības kopējā
vidējā daudzuma drīkst iegūt, noganot vai pļaujot
pastāvīgās ganības, daudzgadīgo spēkbarības
augu zemes gabalus vai proteīnaugu laukus, kas pārejas perioda
pirmajā gadā apsēti saskaņā ar zemes bioloģiskās
apsaimniekošanas noteikumiem, ar nosacījumu, ka tie ir daļa no attiecīgās
saimniecības. Pārejas perioda pirmajā gadā barību
nevar izmantot pārstrādātas bioloģiskās barības
ražošanā. Ja izmanto gan pārejas perioda barību, gan barību
no zemes gabaliem to pārejas perioda pirmajā gadā, šādas
barības kopējais īpatsvars nedrīkst pārsniegt
1.4.3.2. punktā minēto maksimālo procentuālo
daļu.
1.4.3.2.    
Bioloģiskajās lauku saimniecībās
barības devas sastāvā drīkst iekļaut vidēji
līdz 20 % pārejas perioda barības, proti, barības, kas
iegūta pārejas perioda otrajā gadā. Ja pārejas
periodā lauku saimniecībā pārejas perioda barība ir
ražota pašā saimniecībā, šo procentuālo daļu
drīkst palielināt līdz 100 %.
1.4.3.3.    
Šīs daļas 1.4.3.1. un
1.4.3.2. punktā minētos skaitļus aprēķina ik gadu
kā augu izcelsmes barības sausnas procentuālo daļu.
1.4.4.          
Konkrētu barības sastāvdaļu un
vielu izmantošana dzīvnieku barībā
Pārstrādājot
bioloģisko barību un ēdinot bioloģiski audzētos
dzīvniekus, var izmantot tikai bioloģiskas dzīvnieku izcelsmes
barības sastāvdaļas, kā arī barības
sastāvdaļas un barības piedevas, kuras saskaņā ar
19. pantu ir atļauts lietot bioloģiskajā ražošanā. 
1.5.                
Veselības aprūpe
1.5.1.          
Slimību profilakse
1.5.1.1.    
Slimību profilakses pamatā ir
šķirņu un līniju izvēle, lopkopības prakse, augstas
kvalitātes barība un kustēšanās iespējas,
piemērots lauksaimniecības dzīvnieku blīvums un atbilstošas
un piemērotas novietnes, kurās tiek uzturēti higiēniski
apstākļi.
1.5.1.2.    
Drīkst izmantot imunoloģiskās
veterinārās zāles.
1.5.1.3.    
Ķīmiski sintezētu alopātisko
veterināro zāļu vai antibiotiku lietošana profilaktiskos nolūkos
ir aizliegta.
1.5.1.4.    
Ir aizliegts izmantot vielas augšanas
stimulēšanai vai ražīguma veicināšanai (tostarp antibiotikas,
kokcidiostatus vai citus mākslīgus augšanas veicināšanas
palīglīdzekļus) un hormonus vai līdzīgas vielas
reprodukcijas kontrolei vai citiem nolūkiem (piemēram,
meklēšanās ierosināšanai vai sinhronizēšanai).
1.5.1.5.    
Ja lauksaimniecības dzīvniekus
iegūst no nebioloģiskām vienībām, atkarībā
no vietējiem apstākļiem piemēro īpašus pasākumus,
piemēram, skrīninga testus vai karantīnas periodus.
1.5.1.6.    
Attiecībā uz tīrīšanu un
dezinfekciju ir atļauts lietot tikai dzīvniekiem paredzēto
ēku un iekārtu tīrīšanas un dezinfekcijas
līdzekļus, ko saskaņā ar 19. pantu ir atļauts
lietot bioloģiskajā ražošanā.
1.5.1.7.    
Novietnes, aplokus, aprīkojumu un darbarīkus
pienācīgi tīra un dezinficē, lai novērstu
savstarpēju inficēšanos un slimības pārnēsājošu
organismu savairošanos. Fekālijas, urīnu un neapēstu vai
izlijušu barību izvāc, cik vien bieži vajadzīgs, lai
mazinātu smaku un nepiesaistītu kukaiņus vai grauzējus.
Kukaiņu un citu kaitīgo organismu iznīcināšanai
kūtīs un citās dzīvnieku turēšanas vietās var
izmantot rodenticīdus (tikai slazdos) un līdzekļus, ko
saskaņā ar 19. pantu ir atļauts lietot
bioloģiskajā ražošanā.
1.5.2.          
Veterinārā ārstēšana
1.5.2.1.    
Ja, neraugoties uz profilakses pasākumiem, kas
paredzēti dzīvnieku veselības nodrošināšanai,
dzīvnieki saslimst vai tiek ievainoti, tie nekavējoties
jāārstē.
1.5.2.2.    
Slimības ārstē nekavējoties,
lai nepieļautu dzīvnieku ciešanas; vajadzības gadījumā
saskaņā ar stingriem nosacījumiem un veterinārārsta uzraudzībā
var izmanot ķīmiski sintezētas alopātiskās
veterinārās zāles, tostarp antibiotikas, ja fitoterapeitisko,
homeopātisko un citu līdzekļu izmantošana ir nepiemērota.
Jo īpaši jānosaka ierobežojumi attiecībā uz
ārstniecības kursiem un zāļu izdalīšanās periodiem.
1.5.2.3.    
Ja to ārstējošā iedarbība ir
piemērota attiecīgajai dzīvnieku sugai un slimībai, ko
paredzēts ārstēt, dod priekšroku minerālas izcelsmes
barības sastāvdaļām un barības piedevām, kuras
saskaņā ar 19. pantu ir atļauts lietot
bioloģiskajā ražošanā, un fitoterapeitiskajiem un
homeopātiskajiem līdzekļiem, nevis ķīmiski
sintezētām alopātiskām veterinārajām
zālēm, tostarp antibiotikām.
1.5.2.4.    
Izņemot vakcinēšanu, parazītu
apkarošanu un jebkuras obligātas slimību izskaušanas programmas, kurās
dzīvnieks vai dzīvnieku grupa 12 mēnešu laikā
saņem vairāk nekā trīs ārstēšanas kursus ar
ķīmiski sintezētām alopātiskām
veterinārajām zālēm, tostarp antibiotikām, vai
vairāk nekā vienu ārstēšanas kursu, ja dzīvnieka vai
dzīvnieku grupas produktīvais dzīves cikls ir īsāks
par vienu gadu, attiecīgos dzīvniekus vai no tiem iegūtos
produktus nedrīkst pārdot kā bioloģiskus produktus un dzīvniekiem
tiek piemēroti pārejas periodi, kas minēti 1.2. un
2. punktā.
1.5.2.5.    
Zāļu izdalīšanās laiks starp
pēdējās alopātisko veterināro zāļu devas
ievadīšanu dzīvniekam parastos lietošanas apstākļos un
bioloģiski ražotu pārtikas produktu iegūšanu no šādiem
dzīvniekiem ir divreiz garāks nekā Direktīvas 2001/82/EK
11. pantā minētais zāļu izdalīšanās laiks
vai, ja šis laiks nav precizēts, 48 stundas.
1.5.2.6.    
Ir atļauta ārstēšana, kas
saistīta ar cilvēku un dzīvnieku veselības aizsardzību
un uzsākta, pamatojoties uz Savienības tiesību aktiem.
1.6.                
Turēšanas apstākļi un
lopkopības prakse
1.6.1.          
Ēku izolācija, apsilde un
ventilācija nodrošina to, ka gaisa cirkulācija, putekļu
daudzums, temperatūra, relatīvais gaisa mitrums un gāzu
koncentrācija nepārsniedz robežas, kuras garantē dzīvnieku labsajūtu.
Ēkās nodrošina pietiekamu dabisko ventilāciju un apgaismojumu.
1.6.2.          
Lauksaimniecības dzīvnieku turēšana
novietnēs nav obligāta apvidos, kur ir piemēroti klimatiskie
apstākļi, kas ļauj dzīvniekiem mitināties
ārā. Lauksaimniecības dzīvniekiem ir pastāvīga
piekļuve āra platībām, vislabāk ganībām, kad
vien to pieļauj laikapstākļi un augsnes stāvoklis, ja vien,
pamatojoties uz Savienības tiesību aktiem, nav noteikti ierobežojumi
un pienākumi, kas saistīti ar cilvēku un dzīvnieku
veselības aizsardzību. Dzīvniekiem ir piekļuve nojumēm
vai ēnainām vietām, lai tos aizsargātu pret sliktiem
laikapstākļiem.
1.6.3.          
Lauksaimniecības dzīvnieku blīvums
ēkās ir tāds, lai nodrošinātu dzīvniekiem
ērtības, labsajūtu un sugai raksturīgās
vajadzības, kas jo īpaši ir atkarīgas no dzīvnieku sugas,
šķirnes un vecuma. Ņem vērā arī dzīvnieku etoloģiskās
vajadzības, kuras jo īpaši ir atkarīgas no grupas lieluma un
dzīvnieku dzimuma. Lauksaimniecības dzīvnieku blīvums ir
tāds, kas garantē dzīvnieku labturību, nodrošinot
pietiekamu platību, kas ļauj tiem dabiski stāvēt,
kustēties, viegli apgulties, apgriezties, sevi apkopt, ieņemt visas
dabiskās pozas un veikt visas dabiskās kustības, piemēram,
izstaipīšanos un spārnu vicināšanu.
1.6.4.          
Minimālais iekštelpu un āra platību
lielums un citas novietņu īpašības dažādām
dzīvnieku sugām un kategorijām ir noteiktas 2.1.4., 2.2.4.,
2.3.4. un 2.4.5. punktā.
1.6.5.          
Āra platības var būt
daļēji nosegtas. Lieveņus neuzskata par āra platību.
1.6.6.          
Kopējais dzīvnieku blīvums
nedrīkst pārsniegt 170 kg organiskā slāpekļa uz
vienu lauksaimniecības platības hektāru gadā.
1.6.7.          
Lai noteiktu piemērotu lauksaimniecības dzīvnieku
blīvumu, kā minēts 1.6.6. punktā, kompetentā
iestāde paredz nosacītās liellopu vienības, kuras ir
līdzvērtīgas 1.6.6. punktā minētajam limitam, ievērojot
skaitļus, kas noteikti īpašajās lopkopības prasībās.
1.7.                
Dzīvnieku labturība
1.7.1.          
Visām personām, kas ir iesaistītas
dzīvnieku turēšanā, ir nepieciešamās pamatzināšanas un
prasmes attiecībā uz dzīvnieku veselību un labturību.
1.7.2.          
Lopkopības prakse, tostarp dzīvnieku
blīvums un turēšanas apstākļi, nodrošina, ka ir
ievērotas dzīvnieku attīstības, fizioloģiskās un
etoloģiskās vajadzības.
1.7.3.          
Lauksaimniecības dzīvniekiem ir
pastāvīga piekļuve āra platībām, ieteicams, ganībām,
kad vien to ļauj laikapstākļi un augsnes stāvoklis, ja
vien, pamatojoties uz Savienības tiesību aktiem, nav paredzēti
ierobežojumi un pienākumi, kas ir saistīti ar cilvēku un dzīvnieku
veselības aizsardzību.
1.7.4.          
Lauksaimniecības dzīvnieku skaitu ierobežo,
lai līdz minimumam samazinātu pārmērīgu
noganīšanu, augsnes izmīdīšanu, eroziju vai
piesārņojumu, ko rada dzīvnieki vai to mēslu izkliedēšana.
1.7.5.          
Kad piemēro 8. panta 5. punktu un šīs
daļas 1.4.2.2. punktu, bioloģiskās lauksaimniecības
dzīvniekus tur atsevišķi no citiem lauksaimniecības
dzīvniekiem. 
1.7.6.          
Lauksaimniecības dzīvnieku piesiešana vai
izolēšana ir aizliegta, izņemot atsevišķus dzīvniekus uz
ierobežotu laiku un tiktāl, ciktāl tas ir pamatoti veterināru
iemeslu dēļ. Kompetentās iestādes var atļaut liellopus
mikrouzņēmumos turēt piesietus, ja liellopus nav iespējams
turēt grupās, kas atbilst to etoloģiskajām vajadzībām,
nodrošinot to, ka tiem ganību periodā ir pieejamas ganības un
vismaz divreiz nedēļā ir pieejamas āra platības, ja
ganīšana nav iespējama. 
1.7.7.          
Līdz minimumam ierobežo lauksaimniecības
dzīvnieku transportēšanas ilgumu.
1.7.8.          
Visas dzīvnieka dzīves laikā,
tostarp kaušanas laikā, līdz minimumam samazina jebkādu ciešanu
nodarīšanu.
1.7.9.          
Dzīvnieki sakropļošana ir aizliegta.
1.7.10.      
Jebkāda veida ciešanas dzīvniekiem samazina
līdz minimumam, lietojot piemērotus anestēzijas un/vai
pretsāpju līdzekļus un nodrošinot, ka operāciju veic tikai
vispiemērotākajā vecumā un to dara kvalificēts
personāls.
1.7.11.      
Fiziska kastrācija ir atļauta
vienīgi tādēļ, lai saglabātu produktu kvalitāti
un tradicionālo audzēšanas praksi, bet tikai tad, ja lieto
piemērotus anestēzijas vai pretsāpju līdzekļus un
nodrošina, ka operāciju veic tikai vispiemērotākajā
vecumā un to dara kvalificēts personāls.
1.7.12.      
Dzīvnieku iekraušanu un izkraušanu veic,
nelietojot nekādas elektriskas ierīces dzīvnieku fiziskai
ietekmēšanai. Ir aizliegta jebkādu alopātisku nomierinošu
līdzekļu lietošana pirms transportēšanas vai tās
laikā.
2.                      
Prasības attiecībā uz
konkrētām lauksaimniecības dzīvnieku sugām
2.1.                
Liellopu, aitu un kazu audzēšana
2.1.1.          
Pāreja
Lai liellopus,
aitas un kazas un to produktus uzskatītu par bioloģiskiem, šajā
regulā izklāstītajiem ražošanas noteikumiem jābūt
ievērotiem vismaz:
(a)         
12 mēnešus un katrā ziņā
vismaz trīs ceturtdaļas no dzīves ilguma attiecībā uz
gaļas ražošanai paredzētiem liellopiem;
(b)         
sešus mēnešus attiecībā uz aitām
un kazām, un piena ražošanai paredzētiem dzīvniekiem.
2.1.2.          
Ēdināšana
Attiecībā
uz ēdināšanu piemēro šādus noteikumus:
(a)         
liellopiem, aitām un kazām nodrošina
pieeju ganībām, kad vien apstākļi to atļauj;
(b)         
neatkarīgi no a) apakšpunkta liellopu
tēviņiem, kas vecāki par vienu gadu, nodrošina pieeju
ganībām vai āra platībai;
(c)         
ja liellopiem, aitām un kazām ganīšanas
periodā ir pieeja ganībām un ja ziemas novietņu
sistēma dzīvniekiem nodrošina kustību brīvību,
drīkst atcelt prasību nodrošināt āra platības ziemas
mēnešos;
(d)        
izņemot to laikposmu gadā, kad
dzīvnieki atrodas vasaras ganībās saskaņā ar
1.4.2.2. punktu, vismaz 90 % barības ir ražoti pašu
saimniecībā vai, ja tas nav iespējams, ir ražoti sadarbībā
ar citām bioloģiskajām saimniecībām tajā
pašā reģionā;
(e)         
liellopu, aitu un kazu audzēšanas
sistēmas pamatā ir maksimāla ganību izmantošana
atkarībā no ganību pieejamības dažādos gadalaikos.
Liellopu, aitu un kazu dienas devā vismaz 60 % sausnas veido
rupjā barība, svaiga vai kaltēta barība vai
skābbarība. Tomēr piena lopiem šo normu ir pieļaujams
samazināt līdz 50 % ne ilgāk kā trīs mēnešus
agrās laktācijas periodā;
(f)          
visus zīdāmos liellopus, aitas un kazas vēlams
barot ar mātes pienu – liellopus vismaz trīs mēnešus, aitas
un kazas vismaz 45 dienas.
2.1.3.          
Īpaši turēšanas apstākļi
Attiecībā
uz turēšanas apstākļiem piemēro šādus noteikumus:
(a)         
liellopu, aitu un kazu novietnēs ir gluda, bet
ne slidena grīda. Vismaz pusei no iekštelpu platības, kas
norādīta 2.1.4. punktā iekļautajā tabulā, kurā
noteikta minimālā platība liellopiem, aitām un kazām,
ir vienlaidus grīda, t. i., bez redelēm vai režģu
konstrukcijām;
(b)         
novietnēs ir ērta, tīra un sausa
pietiekama lieluma gulēšanas un atpūtas platība, kurai ir
vienlaidus grīda bez redelēm. Atpūtas platībā
ierīko plašu, sausu guļvietu, kas nokaisīta ar pakaišu
materiālu. Pakaišu sastāvā ir salmi vai cits piemērots
dabisks materiāls. Pakaišus drīkst uzlabot un bagātināt ar
jebkuru minerālproduktu, kuru saskaņā ar 19. pantu ir
atļauts lietot bioloģiskajā ražošanā par mēslošanas
līdzekli vai augsnes ielabotāju;
(c)         
neatkarīgi no Padomes
Direktīvas 2008/119/EK[4]
3. panta 1. punkta pirmās daļas a) apakšpunkta un
3. panta 1. punkta otrās daļas ir aizliegta teļu
turēšana atsevišķos aizgaldos pēc vienas nedēļas vecuma
sasniegšanas, izņemot atsevišķus dzīvniekus uz ierobežotu laiku
un tiktāl, ciktāl tas ir pamatoti veterināru iemeslu
dēļ.
2.1.4.          
Lauksaimniecības dzīvnieku blīvums
Liellopu, aitu un
kazu skaits uz hektāru atbilst šādiem limitiem.
 Klase vai suga || Maksimālais dzīvnieku skaits uz hektāru, līdzvērtīgs 170 kg N/ha gadā 
 Nobarojamie teļi || 5 
 Citi liellopi, kas nav sasnieguši viena gada vecumu || 5 
 Liellopu tēviņi vecumā no viena līdz diviem gadiem || 3,3 
 Liellopu mātītes vecumā no viena līdz diviem gadiem || 3,3 
 Liellopu tēviņi, sākot no divu gadu vecuma || 2 
 Vaislas teles || 2,5 
 Nobarojamas teles || 2,5 
 Piena govis || 2 
 Kaujamas piena govis || 2 
 Citas govis || 2,5 
 Kazas || 13,3 
 Aitas || 13,3 
Minimālās
iekštelpu un āra platības un citi liellopu, aitu un kazu turēšanas
apstākļi ir šādi.
   || Iekštelpu platība (dzīvniekiem pieejamā neto platība) || Āra platība (pastaigu laukums, izņemot ganības) 
   || Minimālais dzīvsvars (kg) || m2 vienam dzīvniekam || m2 vienam dzīvniekam 
 Vaislas un nobarojamie liellopi || līdz 100 || 1,5 || 1,1 
 līdz 200 || 2,5 || 1,9 
 līdz 350 || 4,0 || 3 
 virs 350 || 5, bet ne mazāk kā 1 m2/100 kg || 3,7, bet ne mazāk kā 0,75 m2/100 kg 
 Piena govis ||   || 6 || 4,5 
 Vaislas buļļi ||   || 10 || 30 
 Aitas un kazas ||   || 1,5 vienai aitai/kazai || 2,5 
   || 0,35 vienam jēram/kazlēnam || 2,5; 0,5 vienam jēram/kazlēnam 
2.2.                
Zirgu dzimtas dzīvnieku audzēšana
2.2.1.          
Pāreja
Lai zirgu dzimtas dzīvniekus un to
produktus uzskatītu par bioloģiskiem, šajā regulā izklāstītajiem
ražošanas noteikumiem jābūt ievērotiem vismaz:
(a)         
12 mēnešus un katrā ziņā
vismaz trīs ceturtdaļas no dzīves ilguma attiecībā uz
gaļas ražošanai paredzētiem dzīvniekiem;
(b)         
sešus mēnešus attiecībā uz piena
ražošanai paredzētiem dzīvniekiem.
2.2.2.          
Ēdināšana
Attiecībā
uz ēdināšanu piemēro šādus noteikumus:
(a)         
zirgu dzimtas dzīvniekiem nodrošina pieeju
ganībām, kad vien apstākļi to atļauj;
(b)         
ja zirgu dzimtas dzīvniekiem ganīšanas
perioda laikā ir pieeja ganībām un ja ziemas novietņu
sistēma dzīvniekiem nodrošina kustību brīvību,
drīkst atcelt prasību nodrošināt āra platības ziemas
mēnešos;
(c)         
izņemot to laikposmu gadā, kad
dzīvnieki atrodas vasaras ganībās saskaņā ar 1.4.2.2. punktu,
vismaz 90 % barības ir ražoti pašu saimniecībā vai, ja tas
nav iespējams, ir ražoti sadarbībā ar citām
bioloģiskajām saimniecībām tajā pašā
reģionā;
(d)        
zirgu dzimtas dzīvnieku audzēšanas
sistēmas pamatā ir maksimāla ganību izmantošana
atkarībā no ganību pieejamības dažādos gadalaikos.
Zirgu dzimtas dzīvnieku dienas devā vismaz 60 % sausnas veido
rupjā barība, svaiga vai kaltēta barība vai
skābbarība;
(e)         
visus zīdāmos zirgu dzimtas
dzīvniekus vēlams barot ar mātes pienu vismaz trīs
mēnešus.
2.2.3.          
Īpaši turēšanas apstākļi
Attiecībā
uz turēšanas apstākļiem piemēro šādus noteikumus:
(a)         
zirgu dzimtas dzīvnieku novietnēs ir gluda,
bet ne slidena grīda. Vismaz pusei no iekštelpu platības, kas norādīta
2.2.4. punktā iekļautajā tabulā, kurā noteikta
minimālā platība zirgu dzimtas dzīvniekiem, ir vienlaidus
grīda, t. i., bez redelēm vai režģu konstrukcijām;
(b)         
novietnēs ir ērta, tīra un sausa
pietiekama lieluma gulēšanas un atpūtas platība, kurai ir
vienlaidus grīda bez redelēm. Atpūtas platībā
ierīko plašu, sausu guļvietu, kas nokaisīta ar pakaišu
materiālu. Pakaišu sastāvā ir salmi vai cits piemērots
dabisks materiāls. Pakaišus drīkst uzlabot un bagātināt ar
jebkuru minerālproduktu, kuru saskaņā ar 19. pantu ir
atļauts lietot bioloģiskajā ražošanā kā
mēslošanas līdzekli vai augsnes ielabotāju.
2.2.4.          
Lauksaimniecības dzīvnieku blīvums
Zirgu dzimtas
dzīvnieku skaits uz hektāru atbilst šādiem limitiem.
 Klase vai suga || Maksimālais dzīvnieku skaits uz hektāru, līdzvērtīgs 170 kg N/ha gadā 
 Zirgu dzimtas dzīvnieki, kas vecāki par sešiem mēnešiem || 2 
Minimālās
iekštelpu un āra platības un citi zirgu dzimtas dzīvnieku turēšanas
apstākļi ir šādi.
   || Iekštelpu platības (dzīvniekiem pieejamā neto platība) || Āra platības (pastaigu laukums, izņemot ganības) 
   || Minimālais dzīvsvars (kg) || m2 vienam dzīvniekam || m2 vienam dzīvniekam 
 Vaislas un nobarojamie zirgu dzimtas dzīvnieki || līdz 100 || 1,5 || 1,1 
 līdz 200 || 2,5 || 1,9 
 līdz 350 || 4,0 || 3 
 virs 350 || 5, bet ne mazāk kā 1 m2/100 kg || 3,7, bet ne mazāk kā 0,75 m2/100 kg 
2.3.                
Cūku audzēšana
2.3.1.          
Pāreja
Lai cūkas un
to produktus uzskatītu par bioloģiskiem, šajā regulā izklāstītajiem
ražošanas noteikumiem jābūt ievērotiem vismaz sešus
mēnešus.
2.3.2.          
Ēdināšana
Attiecībā
uz ēdināšanu piemēro šādus noteikumus:
(a)         
vismaz 60 % barības ir ražoti pašu
saimniecībā vai, ja tas nav iespējams, ir ražoti sadarbībā
ar citām tā paša reģiona bioloģiskajām
saimniecībām vai bioloģiskās barības ražotājiem;
(b)         
visus zīdāmos cūku dzimtas
dzīvniekus vēlams barot ar mātes pienu vismaz 40 dienas;
(c)         
cūku dienas devā iekļauj rupjo
barību, svaigu vai kaltētu barību vai skābbarību.
2.3.3.          
Īpaši turēšanas apstākļi
Attiecībā
uz turēšanu piemēro šādus noteikumus:
(a)         
cūku novietnēs ir gluda, bet ne slidena
grīda. Vismaz pusei no iekštelpu platības, kas norādīta 2.3.4. punktā
iekļautajā tabulā, kurā noteiktas minimālās
platības cūkām, ir vienlaidus grīda, t. i., bez
redelēm vai režģu konstrukcijām;
(b)         
cūku novietnēs ir ērta, tīra un
sausa pietiekama lieluma gulēšanas un atpūtas platība, kurai ir
vienlaidus grīda bez redelēm. Atpūtas platībā
ierīko plašu, sausu guļvietu, kas nokaisīta ar pakaišu materiālu.
Pakaišu sastāvā ir salmi vai cits piemērots dabisks
materiāls. Pakaišus drīkst uzlabot un bagātināt ar jebkuru
minerālproduktu, kuru saskaņā ar 19. pantu ir atļauts
lietot bioloģiskajā ražošanā par mēslošanas līdzekli
vai augsnes ielabotāju;
(c)         
sivēnmātes tur grupās, izņemot
grūsnības beigu posmus un zīdīšanas periodu;
(d)        
sivēnus nedrīkst turēt aizgaldos ar
caurumotu grīdu (flat decks) vai sivēnu būros;
(e)         
pastaigu laukumus ierīko tā, lai
cūkas varētu izkārnīties un rakņāties.
Rakņāšanās nolūkam var izmantot dažādu veidu
substrātus.
2.3.4.          
Lauksaimniecības dzīvnieku blīvums
Cūku skaits uz
hektāru atbilst šādiem limitiem.
 Klase vai suga || Maksimālais dzīvnieku skaits uz hektāru, līdzvērtīgs 170 kg N/ha gadā 
 Sivēni || 74 
 Vaislas sivēnmātes || 6,5 
 Nobarojamās cūkas || 14 
 Citas cūkas || 14 
Minimālās
iekštelpu un āra platības un citi cūku turēšanas
apstākļi ir šādi.
   || Iekštelpu platības (dzīvniekiem pieejamā neto platība) || Āra platības (pastaigu laukums, izņemot ganības) 
   || Minimālais dzīvsvars (kg) || m2 vienam dzīvniekam || m2 vienam dzīvniekam 
 Sivēnmātes pēc atnešanās, ar sivēniem līdz 40 dienām ||   || 7,5 vienai sivēnmātei || 2,5 
 Nobarojamās cūkas || līdz 50 || 0,8 || 0,6 
 līdz 85 || 1,1 || 0,8 
 līdz 110 || 1,3 || 1 
 Sivēni || pēc 40 dienu sasniegšanas un līdz 30 kg || 0,6 || 0,4 
 Vaislas cūkas ||   || 2,5 vienai mātītei || 1,9 
   || 6 vienam tēviņam   Ja aizgaldā notiek lecināšana: 10 m2 vienam kuilim   || 8,0 
2.4.                
Mājputnu audzēšana
2.4.1.          
Pāreja
Lai mājputnus
un to produktus uzskatītu par bioloģiskiem, šajā regulā izklāstītajiem
ražošanas noteikumiem jābūt ievērotiem vismaz:
(a)         
10 nedēļas attiecībā uz
gaļas ražošanai paredzētiem mājputniem, kuri ievesti
saimniecībā pirms trīs dienu vecuma sasniegšanas;
(b)         
sešas nedēļas attiecībā uz olu
ražošanai paredzētiem mājputniem.
2.4.2.          
Mājputnu izcelsme
Mājputnus
audzē, līdz tie sasniedz minimālo kaušanas vecumu, izņemot
gadījumus, kad tie ir lēnaudzīgu līniju mājputni, kuras
noteikusi kompetentā iestāde. Ja lauksaimnieks neizmanto
lēnaudzīgas mājputnu līnijas, piemēro šādu
minimālo kaušanas vecumu:
(a)         
81 diena cāļiem;
(b)         
150 dienas kapauniem;
(c)         
49 dienas Pekinas pīlēm;
(d)        
70 dienas muskuspīļu
mātītēm;
(e)         
84 dienas muskuspīļu
tēviņiem;
(f)          
92 dienas meža pīlēm;
(g)         
94 dienas pērļu vistām;
(h)         
140 dienas tītaru tēviņiem un
cepeša zosīm;
(i)           
100 dienas tītaru mātītēm.
2.4.3.          
Ēdināšana
Attiecībā
uz ēdināšanu piemēro šādus noteikumus:
(a)         
vismaz 60 % barības ir ražoti pašu
saimniecībā vai, ja tas nav iespējams, ir ražoti
sadarbībā ar citām tā paša reģiona
bioloģiskajām saimniecībām vai barības ražotājiem;
(b)         
dienas devā iekļauj rupjo barību,
svaigu vai kaltētu barību vai skābbarību.
2.4.4.          
Īpaši turēšanas apstākļi
Attiecībā
uz turēšanas apstākļiem piemēro šādus noteikumus:
(a)         
mājputnus nedrīkst turēt būros;
(b)         
ūdensputniem ir nodrošināta piekļuve
ūdenstecei, dīķim, ezeram vai baseinam, kad vien
laikapstākļi un higiēnas apstākļi to atļauj, lai
ievērotu to sugai raksturīgās vajadzības un dzīvnieku
labturības prasības; kad laikapstākļi to neatļauj, ūdensputniem
nodrošina piekļuvi ūdenim, kurā tie var iemērkt galvu, lai
notīrītu spalvas;
(c)         
mājputniem nodrošina piekļuvi āra
platībai vismaz vienu trešdaļu no to dzīves. Āra
platības mājputniem galvenokārt ir klātas ar
veģetāciju un aprīkotas ar aizsardzības ierīcēm,
un putni tajās var viegli piekļūt pietiekamam skaitam
dzirdināšanas siļu;
(d)        
ja mājputnus tur iekštelpās
Savienības tiesību aktos noteiktu ierobežojumu vai pienākumu
dēļ, tiem nodrošina pastāvīgu piekļuvi pietiekamam
daudzumam rupjās barības un piemērota materiāla, lai
apmierinātu mājputnu etoloģiskās vajadzības;
(e)         
visu mājputnu novietnes atbilst šādiem
nosacījumiem:
i)       vismaz viena trešdaļa platības
ir ar vienlaidus grīdu, t. i., bez redelēm vai režģu
konstrukcijām, un klāta ar pakaišiem, piemēram, salmiem,
zāģskaidām, smiltīm vai kūdru,
ii)      dējējvistu novietnēs pietiekami
liela platība no vistām pieejamās grīdas ir viegli pieejama
putnu mēslu savākšanai,
iii)     mājputniem ir laktas, kuru
izmērs un skaits atbilst grupas un putnu lielumam, kā norādīts
2.4.5. punktā iekļautajā tabulā, kurā noteiktas
minimālās iekštelpu un āra platības un citi mājputnu turēšanas
apstākļi,
iv)     novietnes ārējā robežai,
tostarp lievenim, ja tāds ir, ir atveramas ieejas/izejas lūkas, kuru
izmērs ir piemērots putniem, un šo lūku kopējais garums ir
vismaz 4 m uz 100 m2 no putniem pieejamās novietnes
platības. Ja ir lievenis, starp novietni un lieveni ierīkotās iekšējās
lūkas kopējais garums ir 2 m uz 100 m2 novietnes
platības. Ir jānodrošina iespēja lievenim piekļūt
divdesmit četras stundas diennaktī,
v)      mājputnu novietnes ir celtas
tā, lai visiem putniem nodrošinātu vieglu piekļuvi āra
platībai, t. i., maksimālais attālums no jebkuras vietas
novietnē līdz tuvākajai ārējai lūkai
nedrīkst pārsniegt 15 m,
vi)     daudzstāvu sistēmās
izmantojamā platība nav izvietota vairāk kā trīs
stāvos, ieskaitot pirmo stāvu. Attālums starp stāviem vai
vidējo zonu, piemēram, dēšanas vietām, nedrīkst
pārsniegt 1 m. Ir jānodrošina iespēja augstākajos
stāvos iztīrīt putnu mēslus, izmantojot automatizētu
sistēmu;
(f)          
dabisko gaismu drīkst papildināt ar
mākslīgo apgaismojumu, lai nodrošinātu ne vairāk kā
16 gaismas stundas dienā un vismaz astoņas stundu ilgu nepārtrauktu
nakts atpūtas periodu bez mākslīgā apgaismojuma;
(g)         
atsevišķu mājputnu ganāmpulku
audzēšanas starplaikos novietnes iztukšo. Novietnes un iekārtas
šajā laikā tīra un dezinficē. Turklāt tad, kad katra
mājputnu ganāmpulka audzēšana ir pabeigta, aplokus uz
dalībvalstu noteiktu laiku atstāj tukšus, lai ļautu
veģetācijai ataugt. Šīs prasības nepiemēro
mājputniem, kurus neaudzē ganāmpulkos, netur aplokos un kuri var
brīvi staigāt visu dienu.
2.4.5.          
Mājputnu blīvums
Maksimālais
mājputnu skaits uz hektāru atbilst šādiem limitiem.
 Klase vai suga || Maksimālais putnu skaits uz hektāru, līdzvērtīgs 170 kg N/ha gadā 
 Broileri || 580 
 Dējējvistas || 230 
Minimālās
iekštelpu un āra platības un citi Gallus gallus sugas putnu turēšanas
apstākļi ir šādi.
   || Vaislas putni/ vecāki || Jaunputni || Nobarojamie putni || Kapauni || Dējējvistas 
 Vecums || Vaislas putni || Cāļi, 0–8 nedēļas || Jaunvistas, 9–18 nedēļas || Sākumposms, 0–21 diena || Beigu posms 22–81 diena || 22–150 dienas || 19 nedēļas vecas vai vecākas dējējvistas 
 Maksimālais blīvums novietnē (putni uz vienu m2 izmantojamās platības) stacionārās vai pārvietojamās novietnēs || 6 putni || 24 putni, nepārsniedzot 21 kg dzīvsvara uz m² || 15 putni, nepārsniedzot 21 kg dzīvsvara uz m² || 20 putni, nepārsniedzot 21 kg dzīvsvara uz m² || 10 putni, nepārsniedzot 21 kg dzīvsvara uz m² || 10 putni, nepārsniedzot 21 kg dzīvsvara uz m² || 6 putni 
 Laktas garums (cm) ||   ||   ||   ||   || 18 
 Daudzstāvu sistēmu papildu limiti/m2 no pirmā stāva platības (tostarp lievenis, ja tas pieejams 24 h diennaktī) || 9 putni || 36 putni, izņemot lieveni || 22 putni || Parasti nepiemēro || 9 putni 
 Putnu ganāmpulka limiti || 3000, ieskaitot tēviņus || 10 000* || 3300 || 10 000* || 4800 || 2500 || 3000 
 Blīvums āra aplokā (m2 vienam putnam), ja nav pārsniegts limits 170 kg N/ha gadā || 4 || 1 || 4 || 1 || 4 || 4 || 4 
*    Var sadalīt,
lai izveidotu 3x3000 vai 2x4800 ganāmpulkus.
Minimālās
iekštelpu un āra platības un citi tādu putnu turēšanas
apstākļi, kas nav Gallus gallus sugas putni, ir šādi.
   || Tītari || Zosis || Pīles || Pērļu vistiņas 
 Veids || Tēviņi || Mātītes || Visas || Pekinas pīles || Muskuspīļu tēviņi || Muskuspīļu mātītes || Meža pīles || Visas 
 Maksimālais blīvums novietnē (putni uz vienu izmantojamās platības m2) stacionārās vai pārvietojamās novietnēs || 10, nepārsniedzot 21 kg dzīvsvara uz m² || 10, nepārsniedzot 21 kg dzīvsvara uz m² || 10, nepārsniedzot 21 kg dzīvsvara uz m² || 10, nepārsniedzot 21 kg dzīvsvara uz m² || 10, nepārsniedzot 21 kg dzīvsvara uz m² || 10, nepārsniedzot 21 kg dzīvsvara uz m² || 10, nepārsniedzot 21 kg dzīvsvara uz m² || 10, nepārsniedzot 21 kg dzīvsvara uz m² 
 Laktas garums (cm) || 40 || 40 || Parasti nepiemēro || Parasti nepiemēro || 40 || 40 || Parasti nepiemēro || 20 
 Putnu ganāmpulka ierobežojumi || 2500 || 2500 || 2500 || 4000 mātīšu 3200 tēviņu || 3200 || 4000 || 3200 || 5200 
 Blīvums āra aplokā (m2 vienam putnam), ja nav pārsniegts limits 170 kg N/ha gadā || 10 || 10 || 15 || 4,5 || 4,5 || 4,5 || 4,5 || 4 
2.4.6.          
Piekļuve āra platībām
Attiecībā
uz piekļuvi āra platībām piemēro šādus
noteikumus:
(a)         
mājputniem nodrošina piekļuvi āra
platībai vismaz vienu trešdaļu no to dzīves. Jo īpaši
nepārtrauktu piekļuvi āra platībām dienā
nodrošina pēc iespējas agrākā vecumā, kad vien fizioloģiskie
un fiziskie apstākļi to atļauj, izņemot gadījumus, kad
ir noteikti pagaidu ierobežojumi saskaņā ar Savienības
tiesību aktiem;
(b)         
āra platības mājputniem
galvenokārt ir klātas ar augāju, kuru veido dažādi augi, un
aprīkotas ar aizsardzības ierīcēm, un putni tajās var
viegli piekļūt pietiekamam skaitam dzirdināšanas siļu.
Veģetāciju āra platībā regulāri nopļauj un
izvāc, lai mazinātu barības vielu iespējamu pārpalikumu.
Āra platības nedrīkst sniegties tālāk par 150 m
no mājputnu novietnes tuvākās lūkas. Tomēr ir
atļauts attālums līdz 350 m no mājputnu novietnes tuvākās
lūkas, ja visā āra aplokā vienādos attālumos
atrodas pietiekams skaits nojumju un dzirdināšanas siļu, proti, ir
vismaz četras nojumes uz hektāru;
(c)         
ja minētajā platībā barība
ir pieejama ierobežotā daudzumā, piemēram, tāpēc, ka
zemi ilgi klāj sniegs vai valda sausums, mājputniem ir vajadzīga
papildu barošana ar rupjo barību;
(d)        
ja mājputnus tur iekštelpās
Savienības tiesību aktos noteiktu ierobežojumu vai pienākumu
dēļ, tiem nodrošina pastāvīgu piekļuvi pietiekamam
daudzumam rupjās barības un piemērota materiāla, lai
apmierinātu mājputnu etoloģiskās vajadzības.
2.4.7.          
Dzīvnieku labturība
Dzīvu mājputnu noplūkšana ir
aizliegta.
2.5.                
Biškopība
2.5.1.          
Pāreja
Biškopības
produktus var pārdot ar atsauci uz bioloģisko ražošanu tikai tad, ja
šajā regulā izklāstītie bioloģiskās ražošanas
noteikumi ir izpildīti vismaz vienu gadu.
Pārejas
periodā vasku aizstāj ar bioloģiskajā biškopībā
iegūtu vasku.
2.5.2.          
Bišu izcelsme
Priekšroku dod Apis
mellifera un tās vietējiem ekotipiem.
2.5.3.          
Barošana
Attiecībā
uz barošanu piemēro šādus noteikumus:
(a)         
ražošanas sezonas beigās stropos atstāj
pietiekamu medus un ziedputekšņu rezervi, lai bites varētu
pārziemot;
(b)         
bišu saimju piebarošana ir atļauta
vienīgi tad, ja to izdzīvošana ir apdraudēta klimatisko
apstākļu dēļ. Tās piebaro ar bioloģiski ražotu
medu, bioloģiski ražotiem cukura sīrupiem vai bioloģiski ražotu
cukuru.
2.5.4.          
Īpaši noteikumi par slimību profilaksi un
veterināro ārstēšanu biškopībā
Attiecībā
uz slimību profilaksi un veterināro ārstēšanu piemēro
šādus noteikumus:
(a)         
lai aizsargātu rāmjus, stropus un
kāres, jo īpaši no kaitīgajiem organismiem, ir atļauts
izmantot tikai rodenticīdus (tikai slazdos) un piemērotus
līdzekļus, kurus saskaņā ar 19. pantu ir atļauts
lietot bioloģiskajā ražošanā;
(b)         
dravas dezinfekcijai ir atļauta fiziska
apstrāde, piemēram, ar tvaiku vai atklātu liesmu;
(c)         
tranu perējuma iznīcināšana ir
atļauta, tikai lai novērstu Varroa destructor invāziju;
(d)        
ja, neraugoties uz visiem profilakses
pasākumiem, saimes saslimst vai tiek inficētas, tās
nekavējoties ārstē, un, ja vajadzīgs, šīs saimes var
novietot izolētās dravās;
(e)         
Varroa destructor
invāzijas gadījumos var lietot skudrskābi, pienskābi,
etiķskābi un skābeņskābi, kā arī mentolu,
timolu, eikaliptolu vai kamparu;
(f)          
ja piemēro ārstēšanu ar
ķīmiski sintezētiem alopātiskiem līdzekļiem, tad
šajā laikposmā saimes, kas tiek ārstētas, novieto izolētās
dravās un visu vasku aizstāj ar bioloģiskā
biškopībā iegūtu vasku. Pēc tam šīm saimēm
piemēro vienu gadu ilgu pārejas periodu, kas paredzēts
2.5.1. punktā;
(g)         
šā punkta f) apakšpunkts neattiecas uz
līdzekļiem, ko saskaņā ar 19. pantu ir atļauts
lietot bioloģiskajā ražošanā.
2.5.5.          
Īpaši bišu turēšanas apstākļi
Attiecībā
uz turēšanas apstākļiem piemēro šādus noteikumus:
(a)         
bišu dravas novieto apvidos, kuros ir
iespējams nodrošināt to, ka nektārs un ziedputekšņi tiek iegūti
galvenokārt no bioloģiski audzētiem kultūraugiem vai,
attiecīgos gadījumos, savvaļas augiem vai tādiem
nebioloģiski apsaimniekotiem mežiem vai kultūraugiem, kurus
apstrādā tikai ar tādām metodēm, kam ir neliela
ietekme uz vidi;
(b)         
dravas jātur pietiekamā
attālumā no avotiem, kas var radīt biškopības produktu
piesārņojumu vai bišu veselības pasliktināšanos;
(c)         
dravu novietojums it tāds, ka 3 km
rādiusā no dravas par nektāra un ziedputekšņu avotiem kalpo
galvenokārt bioloģiski audzēti kultūraugi vai savvaļas
veģetācija vai kultūraugi, kuri apstrādāti ar metodēm,
kam ir neliela ietekme uz vidi, kas
ir līdzvērtīgas Regulas (ES) Nr. 1305/2013 28. un
30. pantā paredzētajām metodēm un nevar ietekmēt
biškopības atzīšanu par bioloģisko biškopību.
Minētās prasības nepiemēro laikā, kad nenotiek
ziedēšana, vai bišu saimju ziemošanas laikā;
(d)        
stropus un materiālus, ko izmanto
biškopībā, gatavo galvenokārt no dabiskiem materiāliem, kas
nerada vides vai biškopības produktu piesārņojuma risku.
2.5.6.          
Īpaši noteikumi par biškopības praksi
Attiecībā
uz biškopības praksi piemēro šādus noteikumus:
(a)         
bišu vasku jaunām kārēm ņem no
bioloģiskās ražošanas vienībām;
(b)         
stropos var lietot tikai dabiskus produktus,
piemēram, propolisu, vasku un augu eļļas;
(c)         
medus ievākšanas laikā nedrīkst
izmantot ķīmiskos sintētiskos repelentus;
(d)        
medu nedrīkst izņemt no kārēm,
kurās ir peri;
(e)         
biškopība nav uzskatāma par
bioloģisku, ja ar biškopību nodarbojas reģionos vai apvidos, ko dalībvalstis
ir noteikušas par reģioniem vai apvidiem, kuros bioloģiskā biškopība
nav iespējama.
2.5.7.          
Dzīvnieku labturība
Attiecībā
uz dzīvnieku labturību piemēro šādus noteikumus:
(a)         
bišu iznīcināšana šūnās kā
metode, kas saistīta ar biškopības produktu ievākšanu, ir
aizliegta;
(b)         
ir aizliegta bišu māšu sakropļošana,
piemēram, spārnu apgriešana.
III daļa.
Ražošanas noteikumi, kas piemērojami jūras aļģēm un
akvakultūras dzīvniekiem
1.                      
Definīcijas
Šajā
daļā piemēro šādas definīcijas:
(1)         
“slēgta akvakultūras recirkulācijas
iekārta” ir iekārta, kurā ar akvakultūru nodarbojas
noslēgtā vidē uz sauszemes vai uz kuģa un kurā notiek
ūdens recirkulācija, un kurai nepieciešama pastāvīga
ārēja enerģijas pievade, lai stabilizētu vidi, kurā
atrodas akvakultūras dzīvnieki;
(2)         
“enerģija no
atjaunojamiem avotiem” ir enerģija no atjaunojamiem nefosiliem avotiem,
piemēram, vēja, saules, ģeotermālā, viļņu,
paisuma un bēguma, hidroelektrostaciju enerģija, atkritumu poligonu
gāze, notekūdeņu attīrīšanas iekārtu gāze un
biogāzes;
(3)         
“inkubators” ir vieta, kur
notiek akvakultūras dzīvnieku, konkrēti zivju, gliemju,
vēžveidīgo un adatādaiņu, pavairošana,
izšķilšanās un audzēšana agrīnajos dzīves posmos;
(4)         
“mazuļu novietne” ir
vieta, kurā norisinās audzēšanas starpposms pēc inkubatora
un pirms nobarošanas posma. Mazuļu novietnes posms tiek pabeigts ražošanas
cikla pirmajā trešdaļā, izņemot sugām, kuru
attīstības ciklā ir smoltifikācijas stadija;
(5)         
“piesārņojums” ir
Eiropas Parlamenta un Padomes Direktīvā 2000/60/EK[5] un Eiropas Parlamenta
un Padomes Direktīvā 2008/56/EK[6]
minēto vielu vai enerģijas tieša vai netieša ievadīšana
ūdens vidē tajos ūdeņos, kur attiecīgi piemēro
minētās direktīvas;
(6)         
“polikultūra”
ir divu vai vairāku sugu, kuras parasti pārstāv dažādus
trofiskos līmeņus, audzēšana vienā kultūras
vienībā;
(7)         
“ražošanas
cikls” ir akvakultūras dzīvnieka vai jūras aļģu
dzīves ilgums no agrīnā dzīves posma (akvakultūras dzīvniekiem – apaugļoti ikri) līdz ieguvei;
(8)         
“vietēji
audzētas sugas” ir tādas sugas, kas nav ne svešzemju, ne arī
vietējā areālā nesastopamas sugas saskaņā ar
Padomes Regulu (EK) Nr. 708/2007[7], kā arī minētās regulas
IV pielikumā uzskaitītās sugas;
(9)          
“ielaiduma
blīvums” ir akvakultūras dzīvnieku dzīvsvars uz kubikmetru
ūdens jebkurā nobarošanas posma laikā vai –
plekstveidīgo zivju un garneļu gadījumā – svars uz
virsmas kvadrātmetru.
2.                       
Vispārīgas prasības
2.1.                
Darbības norisinās tādās
vietās, kur nenotiek piesārņošana ar produktiem vai vielām,
kuras nav atļauts lietot bioloģiskajā ražošanā, vai
piesārņotājiem, kas apdraudētu produktu bioloģisko
raksturu.
2.2.                
Bioloģiskās un nebioloģiskās
ražošanas vienības pienācīgi nodala vienu no otras,
ievērojot dalībvalstu noteiktos minimālos attālumus, ja šādi
mininālie attālumi nodalīšanai ir noteikti. Šādu
nodalīšanas pasākumu pamatā ir dabiskā atrašanās
vieta, atsevišķas ūdens sadales sistēmas, attālums,
plūdmaiņu ietekme un bioloģiskās ražošanas vienības
novietojums augšup vai lejup pa straumi. Jūras aļģu ražošanu
neuzskata par bioloģisku, ja tās ražo vietās vai apvidos, kurus
dalībvalstu iestādes noteikušas par bioloģiskajai
akvakultūrai vai jūras aļģu ieguvei nepiemērotām
vietām vai apvidiem.
2.3.                
Lai noskaidrotu, kādi ir ražošanas
vienības darbības apstākļi un tās tiešā vide un
kādas ir darbības iespējamās sekas, jāveic ražošanas
vienībai samērīga apjoma vides novērtējums par
visām jaunajām bioloģiskās ražošanas darbībām,
kurās gadā paredzēts saražot vairāk nekā 20 tonnu
akvakultūras produktu. Šo vides novērtējumu operators iesniedz
kontroles iestādei vai kontroles institūcijai. Vides
novērtējuma satura pamatā ir Eiropas Parlamenta un Padomes
Direktīvas 2011/92/ES[8]
IV pielikums. Ja vienībā jau ir veikts
līdzvērtīgs novērtējums, to atļauts izmantot šim
nolūkam.
2.4.                
Attiecībā uz akvakultūru un
jūras aļģu ieguvi operators iesniedz ilgtspējīgas
pārvaldības plānu, kura apjoms ir proporcionāls ražošanas
vienības apjomam.
2.5.                
Plānu katru gadu atjaunina, un tajā
sīki apraksta darbības ietekmi uz vidi, veicamo vides monitoringu un uzskaita
veicamos pasākumus, lai līdz minimumam samazinātu negatīvo
ietekmi uz apkārtējo ūdens un sauszemes vidi, tostarp,
attiecīgā gadījumā, mazinātu barības vielu
izvadīšanu vidē ražošanas cikla laikā vai gadā.
Plānā iekļauj tehniskā aprīkojuma uzraudzību un
remontu.
2.6.                
Akvakultūras un jūras aļģu audzēšanas
operatori ilgtspējīgas pārvaldības plāna ietvaros
izstrādā atkritumu daudzuma samazināšanas grafiku, kura
piemērošanu sāk reizē ar darbības uzsākšanu. Siltumu
kā blakusproduktu iespēju robežās iegūst tikai no
atjaunojamiem enerģijas avotiem. Jūras aļģu ieguves
sākumā veic vienreizēju biomasas daudzuma novērtējumu.
3.                      
Prasības attiecībā uz
jūras aļģēm
Papildus 7., 8., 9.
un 12. pantā un, attiecīgā gadījumā, 2. iedaļā
paredzētajiem vispārīgajiem ražošanas noteikumiem
attiecībā uz jūras aļģu ievākšanu un audzēšanu
piemēro šajā 3. iedaļā paredzētos noteikumus.
Minētos noteikumus mutatis mutandis piemēro visu to
daudzšūnu jūras aļģu vai fitoplanktona un
mikroaļģu audzēšanai, kuras turpmāk paredzēts izmantot
par akvakultūras dzīvnieku barību.
3.1.                
Pāreja
3.1.1.          
Pārejas periods jūras aļģu
ieguves vietām ir seši mēneši.
3.1.2.          
Pārejas periods jūras aļģu
kultivēšanas vienībām ir seši mēneši vai viens pilns
ražošanas cikls atkarībā no tā, kurš no šiem periodiem ir
ilgāks.
3.1.3.          
Pārejas periodā akvakultūras
saimniecību var sadalīt skaidri nošķirtās
vienībās, no kurām ne visas apsaimnieko ar bioloģiskās
ražošanas metodēm. Ciktāl tas attiecas uz jūras aļģu audzēšanu,
var izmantot tās pašas sugas ar nosacījumu, ka ražošanas
vienības ir pienācīgi nošķirtas.
3.2.                
Jūras aļģu ražošanas noteikumi
3.2.1.          
Jūrā dabiski augošu savvaļas
jūras aļģu un to daļu ievākšanu uzskata par
bioloģisko ražošanu, ja:
(a)         
audzēšanas vietās ir augsti
ekoloģiskās kvalitātes rādītāji, kā noteikts
Direktīvā 2000/60/EK[9],
un tās nav nepiemērotas no veselības viedokļa;
(b)         
augu ievākšana būtiski neapdraud
dabiskās ekosistēmas stabilitāti vai sugu saglabāšanu
ievākšanas apvidū.
3.2.2.          
Lai jūras aļģu kultivēšanu
varētu uzskatīt par bioloģisku, tai jānotiek piekrastes
teritorijās, kurās vides un veselības rādītāji ir
vismaz tādi paši kā 3.2.1. punkta a) apakšpunktā
noteiktie. Papildus piemēro šādus ražošanas noteikumus:
(a)         
visos ražošanas posmos no jaunu jūras
aļģu ievākšanas līdz ražas novākšanai izmanto
ilgtspējīgas metodes;
(b)         
lai nodrošinātu plaša genofonda saglabāšanu,
regulāri veic jaunu savvaļas jūras aļģu
ievākšanu, lai papildinātu iekštelpu kultūras;
(c)         
mēslošanas līdzekļus neizmanto,
izņemot tad, ja kultivēšana notiek telpās un tos ir atļauts
šim nolūkam lietot bioloģiskajā ražošanā.
3.3.                
Jūras aļģu kultivēšana
3.3.1.          
Jūras aļģu kultūrās
jūrā izmanto tikai tādas barības vielas, kas dabiski rodas
vidē vai arī bioloģiskās akvakultūras dzīvnieku
ražotnē, kurai vēlams atrasties netālu, veidojot daļu no
polikultūras sistēmas.
3.3.2.          
Iekārtās uz sauszemes, kur izmanto
ārējos barības vielu avotus, barības vielu
koncentrācijai izplūdes ūdeņos jābūt
pārbaudāmi tādai pašai vai zemākai nekā ieplūdes
ūdeņos. Izmanto tikai tās augu vai minerālas izcelsmes
barības vielas, kuras saskaņā ar 19. pantu ir atļauts
lietot bioloģiskajā ražošanā.
3.3.3.          
Jāreģistrē kultūru blīvums
vai darbības intensitāte un jāsaglabā ūdens vides
viendabība, nodrošinot to, ka netiek pārsniegts maksimālais
jūras aļģu daudzums, kuru var audzēt, neradot negatīvu
ietekmi uz vidi.
3.3.4.          
Virves un citu aprīkojumu, ko izmanto
jūras aļģu audzēšanai, izmanto atkārtoti vai
pārstrādā, ja tas ir iespējams.
3.4.                
Savvaļas jūras aļģu
ilgtspējīga ieguve
3.4.1.          
Jūras aļģu ieguves sākumā
veic vienreizēju biomasas daudzuma novērtējumu.
3.4.2.          
Vienībā vai telpās veido
dokumentāru uzskaiti, kas ļautu operatoram identificēt un
kontroles iestādei vai kontroles institūcijai pārbaudīt,
vai iegūtas ir tikai savvaļas jūras aļģes, kas ražotas
saskaņā ar šo regulu.
3.4.3.          
Ieguvi veic tā, lai iegūtie daudzumi
būtiski neietekmētu ūdens vides stāvokli. Lai
nodrošinātu jūras aļģu atjaunošanos un lai nepieļautu
piezveju, veic pasākumus, piemēram, saistībā ar ieguves
paņēmieniem, minimālo izmēru, vecumu, vairošanās
cikliem vai atlikušo jūras aļģu izmēru.
3.4.4.          
Ja jūras aļģes iegūst
kopīgā vai publiskā ieguves apgabalā, ir jābūt
pieejamiem dokumentāriem pierādījumiem, ka visa ieguve notikusi
atbilstīgi šai regulai.
4.                      
Prasības attiecībā uz
akvakultūras dzīvniekiem
Papildus 7., 8., 9.
un 12. pantā paredzētajiem vispārīgajiem ražošanas
noteikumiem attiecībā uz 4.1.5.10. punktā minēto zivju,
vēžveidīgo, adatādaiņu un gliemju sugām piemēro arī
šajā 4. iedaļā minētos noteikumus. Minētos
noteikumus mutatis mutandis piemēro arī zooplanktonam,
mikroskopiskajiem vēžveidīgajiem, virpotājiem, tārpiem un
citiem barības ūdensdzīvniekiem.
4.1.                
Vispārīgas prasības
4.1.1.          
Pāreja
4.1.1.1.    
Turpmāk minēto veidu akvakultūras iekārtām
un tajās esošajiem akvakultūras dzīvniekiem piemēro
šādus akvakultūras ražošanas vienību pārejas periodus:
(a)         
iekārtām, ko nevar izsūknēt,
iztīrīt un dezinficēt, pārejas periods ir 24 mēneši;
(b)         
iekārtām, kas ir izsūknētas vai
kurās pārtraukta ražošana, pārejas periods ir 12 mēneši;
(c)         
iekārtām, kas ir izsūknētas,
iztīrītas un dezinficētas, pārejas periods ir seši
mēneši;
(d)        
iekārtām atklātā
ūdenī, tostarp tām, kurās audzē divvāku gliemjus,
pārejas periods ir trīs mēneši.
4.1.1.2.    
Pārejas periodā akvakultūras
saimniecību var sadalīt skaidri nošķirtās
vienībās, no kurām ne visas apsaimnieko ar bioloģiskās
ražošanas metodēm. Ciktāl tas attiecas uz akvakultūras
dzīvnieku ražošanu, var izmantot tās pašas sugas ar nosacījumu,
ka ražošanas vienības ir pienācīgi nošķirtas.
4.1.2.          
Akvakultūras dzīvnieku izcelsme
4.1.2.1.    
Attiecībā uz akvakultūras
dzīvnieku izcelsmi piemēro šādus noteikumus:
(a)         
bioloģiskās akvakultūras pamatā
ir tādu jaunu dzīvnieku audzēšana, kuru izcelsme ir
bioloģiskie vaislinieki un bioloģiskās saimniecības;
(b)         
izmanto vietēji audzētas sugas, un selekcijas
mērķis ir izveidot ražošanas apstākļiem
piemērotākas līnijas, lai nodrošinātu dzīvnieku labu
veselību un labklājību un barības resursu labu izmantojumu.
Kontroles iestādei vai kontroles institūcijai iesniedz
dokumentārus pierādījumus par dzīvnieku izcelsmi un
aprūpi;
(c)         
izvēlas tādas sugas, kuras ir
noturīgas un kuras var ražot, nenodarot būtisku kaitējumu
savvaļas krājumiem;
(d)        
lai uzlabotu ģenētisko krājumu, saimniecībā
drīkst ievietot savvaļā notvertus vai nebioloģiskās
akvakultūras dzīvniekus. Pirms šādu dzīvnieku izmantošanas pavairošanas
vajadzībām tie vismaz trīs mēnešus jātur
saskaņā ar bioloģiskās saimniekošanas noteikumiem.
4.1.2.2.    
Attiecībā uz pavairošanu piemēro
šādus noteikumus:
(a)         
ir aizliegta hormonu un hormonu atvasinājumu
izmantošana;
(b)         
neizmanto viendzimuma līniju mākslīgu
audzēšanu (izņemot manuālu atlasi), mākslīgi inducētu
poliploīdiju, mākslīgu hibridizāciju un klonēšanu;
(c)         
izvēlas piemērotas līnijas;
(d)        
vajadzības gadījumā katrai sugai
izveido piemērotus apstākļus vaislinieku apsaimniekošanai, pavairošanai
un mazuļu audzēšanai.
4.1.3.          
Barošana
4.1.3.1.    
Attiecībā uz zivju, vēžveidīgo
un adatādaiņu barību piemēro šādus noteikumus:
(a)         
dzīvniekiem izēdina barību, kas
atbilst dzīvnieku ēdināšanas vajadzībām
dažādās dzīvnieku attīstības stadijās;
(b)         
barošanas režīmus nosaka, ievērojot
šādas prioritātes:
i)       dzīvnieku veselība un
labturība,
ii)      augsta produktu kvalitāte, tostarp
barības vielu sastāvs, kas nodrošina augstu pārtikas
galaprodukta kvalitāti,
iii)     neliela ietekme uz vidi;
(c)         
augu izcelsmes barības frakcija ir iegūta
bioloģiskā ražošanā, un tās barības frakcijas
izcelsme, kas iegūta no akvakultūras dzīvniekiem, ir no
bioloģiskās akvakultūras vai ilgtspējīgi izmantotām
zvejniecībām;
(d)        
nebioloģiskas augu izcelsmes barības
sastāvdaļas, dzīvnieku un minerālas izcelsmes barības
sastāvdaļas, barības piedevas, dažus dzīvnieku
ēdināšanā izmantotus produktus un pārstrādes
palīglīdzekļus izmanto vienīgi tad, ja saskaņā ar
šo regulu tos ir atļauts lietot bioloģiskajā ražošanā;
(e)         
neizmanto augšanas stimulatorus un
sintētiskās aminoskābes;
(f)          
izmanto tikai tās augu vai minerālas
izcelsmes barības sastāvdaļas, kuras saskaņā ar
19. pantu ir atļauts lietot bioloģiskajā akvakultūrā;
(g)         
bioloģiskajā akvakultūrā var
izmantot tikai tās barības piedevas, dažus dzīvnieku
ēdināšanā izmantotus produktus un pārstrādes
palīglīdzekļus, kas minēti II daļas
1.4.4. punktā.
4.1.3.2.    
Attiecībā uz divvāku gliemjiem un
citām sugām, ko neēdina cilvēki, bet kas barojas ar dabisko
planktonu, piemēro šādus noteikumus:
(a)         
šādi dzīvnieki, kas barojas ar
filtrēšanas palīdzību, visu sev nepieciešamo barību
saņem no dabas; tas neattiecas uz mazuļiem, ko audzē inkubatoros
un mazuļu novietnēs;
(b)         
audzēšanas vietās ir augsti
ekoloģiskās kvalitātes rādītāji, kā noteikts
Direktīvā 2000/60/EK.
4.1.3.3.    
Īpaši noteikumi par barību
akvakultūras dzīvniekiem, kas ir gaļēdāji
Sagādājot
barību akvakultūras dzīvniekiem, kas ir gaļēdāji,
ievēro šādas prioritātes:
(a)         
akvakultūras izcelsmes bioloģiska
barība;
(b)         
zivju milti un zivju eļļa no
bioloģiskās akvakultūras ražošanas atlikumiem, ko iegūst no
zivīm, vēžveidīgajiem vai gliemjiem;
(c)         
zivju milti un zivju eļļa, un zivju
izcelsmes sastāvdaļas, kuras iegūtas no tādu zivju,
vēžveidīgo vai gliemju atlikumiem, kas ilgtspējīgās zvejniecībās
nozvejoti lietošanai pārtikā;
(d)        
zivju milti un zivju eļļa, un zivju
izcelsmes sastāvdaļas, kuras iegūtas no veselām zivīm,
vēžveidīgajiem vai gliemjiem, kas nozvejoti ilgtspējīgās
zvejniecībās un nav izmantoti pārtikā;
(e)         
bioloģiski ražotas augu vai dzīvnieku
izcelsmes barības sastāvdaļas; kopējais augu izcelsmes
sastāvdaļu daudzums nepārsniedz 60 %.
4.1.3.4.    
Īpaši noteikumi par dažu akvakultūras
dzīvnieku barību
Zivis iekšējos ūdeņos, Penaeidae
dzimtas garneles, saldūdens garneles un tropisko saldūdeņu zivis
baro šādi:
(a)         
izmanto dīķos un ezeros dabiski pieejamo
barību;
(b)         
ja a) apakšpunktā minētā dabiskā
barība nav pieejama pietiekamā daudzumā, drīkst izmantot
augu izcelsmes bioloģisko barību, kuru vēlams audzēt
pašā saimniecībā, vai jūras aļģes. Operatori
glabā dokumentārus pierādījumus par vajadzību izmantot
piebarojumu;
(c)         
ja saskaņā ar b) apakšpunktu
papildus dabiskajai barībai izmanto piebarojumu, 4.1.5.10. punkta
g) apakšpunktā minēto sugu un pangasiju (Pangasius spp.)
barības deva drīkst saturēt ne vairāk kā 10 %
zivju miltu vai zivju eļļas, kas iegūti
ilgtspējīgās zvejniecībās.
4.1.4.          
Veselības aprūpe
4.1.4.1.    
Slimību profilakse
Attiecībā
uz slimību profilaksi piemēro šādus noteikumus:
(a)         
slimību profilakses pamatā ir
dzīvnieku turēšana vislabākajos apstākļos,
izvēloties piemērotas vietas, ņemot vērā, inter
alia, sugai noteiktās prasības attiecībā uz labu
ūdens kvalitāti, ūdens plūsmas un apmaiņas ātrumu,
optimālu saimniecības iekārtojumu, labas dzīvnieku
audzēšanas un saimniekošanas prakses piemērošanu, regulāru telpu
tīrīšanu un dezinfekciju, augstas kvalitātes barību,
piemērotu ielaiduma blīvumu un šķirņu un līniju atlasi;
(b)         
drīkst izmantot imunoloģiskās
veterinārās zāles;
(c)         
dzīvnieku veselības uzraudzības
plānā sīki izklāsta bioloģiskās drošības un
slimību profilakses praksi, tostarp paredz rakstisku vienošanos ražošanas
vienības darbībai proporcionālā apmērā par
veselības jautājumiem konsultēties ar kvalificētiem
akvakultūras dzīvnieku veselības aizsardzības dienestiem,
kam jāapmeklē audzētava ne retāk kā reizi gadā un
ne retāk kā reizi divos gados divvāku gliemju
gadījumā;
(d)        
audzēšanas sistēmas, aprīkojumu un
darbarīkus atbilstoši tīra un dezinficē;
(e)         
dzīvos organismus, kas izraisa apaugšanu,
aizvāc tikai ar rokām vai rokas darbarīkiem un
attiecīgā gadījumā izmet jūrā tālāk no
saimniecības;
(f)          
var izmantot tikai tās aprīkojuma un iekārtu
tīrīšanas un dezinfekcijas vielas, kuras saskaņā ar
19. pantu ir atļauts lietot bioloģiskajā ražošanā;
(g)         
attiecībā uz ražošanas pārtraukuma
periodiem piemēro šādus noteikumus:
i)       kompetentā iestāde nosaka, vai
ir vajadzīgs ražošanas pārtraukuma periods un kāds ir tā
atbilstošais ilgums, ko piemēro un dokumentē pēc katra ražošanas
cikla, kuru īsteno atklātās akvakultūras dzīvnieku
turēšanas sistēmās jūrā,
ii)      tie nav obligāti divvāku gliemju
kultivēšanā,
iii)     ražošanas pārtraukuma periodā
sprostu vai citu struktūru, ko izmanto akvakultūras dzīvnieku
ražošanā, iztukšo, dezinficē un atstāj tukšu līdz
atkārtotai izmantošanai;
(h)         
neapēsto zivju barību,
izkārnījumus un mirušos dzīvniekus attiecīgā
gadījumā ātri aizvāc, lai novērstu risku būtiski
kaitēt videi ūdens stāvokļa kvalitātes ziņā,
samazinātu slimību riskus un nepievilinātu kukaiņus vai
grauzējus;
(i)           
ultravioleto gaismu un ozonu drīkst izmantot
tikai inkubatoros un mazuļu novietnēs;
(j)           
ektoparazītu bioloģiskajā
kontrolē priekšroku dod tīrītājzivīm.
4.1.4.2.    
Veterinārā ārstēšana
Attiecībā
uz veterināro ārstēšanu piemēro šādus noteikumus:
(a)         
slimības ārstē nekavējoties,
lai nepieļautu dzīvnieku ciešanas; vajadzības gadījumā
saskaņā ar stingriem nosacījumiem un veterinārārsta uzraudzībā
var izmanot ķīmiski sintezētas alopātiskās
veterinārās zāles, tostarp antibiotikas, ja fitoterapeitisko,
homeopātisko un citu līdzekļu izmantošana ir nepiemērota.
Vajadzības gadījumā nosaka ierobežojumus attiecībā uz
ārstniecības kursiem un zāļu izdalīšanās periodiem;
(b)         
ir atļauta veterinārā
ārstēšana, kas saistīta ar cilvēku un dzīvnieku
veselības aizsardzību un kas noteikta, pamatojoties uz
Savienības tiesību aktiem;
(c)         
ja, neraugoties uz profilakses pasākumiem, kas
saskaņā ar 4.1.4.1. punktu veikti, lai nodrošinātu dzīvnieku
veselību, rodas veselības problēma, veterinārajā
ārstēšanā šādā prioritārajā secībā
izmanto:
i)       homeopātiskus augu, dzīvnieku
vai minerālu izcelsmes līdzekļus,
ii)      augus un to ekstraktus, kam nav
anestezējošas iedarbības, un
iii)     tādas vielas kā mikroelementi,
metāli, dabiskie imunitātes stimulatori vai atļautie
probiotiķi;
(d)        
alopātisko ārstēšanu ierobežo
līdz diviem ārstniecības kursiem gadā, izņemot
vakcināciju un obligātās slimību izskaušanas shēmas.
Tomēr, ja ražošanas cikls ir īsāks par gadu, drīkst noteikt
tikai vienu alopātiskās ārstēšanas kursu. Ja minētie
alopātiskās ārstēšanas limiti ir pārsniegti,
attiecīgos akvakultūras dzīvniekus nevar pārdot kā
bioloģiskus produktus;
(e)         
parazītu apkarošanas kursu, izņemot
dalībvalstu īstenotās obligātās kontroles shēmas,
var veikt divas reizes gadā vai vienu reizi gadā, ja ražošanas cikls
ir īsāks par 18 mēnešiem;
(f)          
alopātiskajā veterinārajā
ārstēšanā un d) apakšpunktā minētajā
parazītu apkarošanas kursā, arī saistībā ar
obligātajām kontroles un izskaušanas shēmām, zāļu
izdalīšanās laikposmam jābūt divas reizes ilgākam par
zāļu izdalīšanās laikposmu, kas noteikts
Direktīvas 2001/82/EK 11. pantā, vai 48 stundām,
ja šis laika periods nav noteikts;
(g)         
ja tiek izmantotas veterinārās
zāles, par to izmantošanu ziņo kontroles iestādei vai kontroles
institūcijai, pirms dzīvniekus laiž tirgū kā
bioloģiski audzētus dzīvniekus. Ārstētajiem
krājumiem jābūt skaidri identificējamiem.
4.1.5.          
Turēšanas apstākļi un dzīvnieku
audzēšanas prakse
4.1.5.1.    
Akvakultūras dzīvnieku ražošanā
aizliegts izmantot slēgtas ūdens recirkulācijas iekārtas,
izņemot inkubatoros un mazuļu novietnēs vai
bioloģiskajā ražošanā izmantotu barības organismu
ražošanā.
4.1.5.2.    
Ūdens mākslīga sildīšana vai
dzesēšana ir atļauta tikai inkubatoros un mazuļu novietnēs.
Ūdens sildīšanai vai dzesēšanai visos ražošanas posmos var
izmantot dabisko ūdeni no dziļurbuma.
4.1.5.3.    
Akvakultūras dzīvnieku turēšanas
apstākļiem jābūt tādiem, lai atbilstīgi
attiecīgās sugas īpašajām vajadzībām
akvakultūras dzīvniekiem:
(a)         
būtu pietiekami daudz vietas, lai tie
varētu labi justies, un vajadzības gadījumā tiktu nodrošināts
minimāls ielaiduma blīvums;
(b)         
tie tiktu turēti labas kvalitātes
ūdenī, kurā cita starpā ir piemērots ūdens plūsmas
un apmaiņas ātrums, pietiekams skābekļa daudzums un zems
metabolītu līmenis;
(c)         
tie tiktu turēti tādā
temperatūrā un apgaismojumā, kas atbilst attiecīgās
sugas vajadzībām, ņemot vērā ģeogrāfisko
atrašanās vietu.
Saldūdens
zivju gadījumā tilpnes pamatam ir jābūt pēc
iespējas tuvākam dabiskajiem apstākļiem.
Karpu
gadījumā tilpnes pamatam ir jābūt klātam ar dabisko
augsni.
4.1.5.4.    
Akvakultūras dzīvnieku turēšanas
sistēmu projektam un konstrukcijai jānodrošina ūdens
plūsmas ātrums un fizikāli ķīmiskie parametri, kas
uztur dzīvnieku veselību un labturību un apmierina to
etoloģiskās vajadzības.
4.1.5.5.    
Audzēšanas vienībām uz sauszemes
jāatbilst šādiem nosacījumiem:
(a)         
caurplūdes sistēmās jābūt
iespējai uzraudzīt un kontrolēt gan ieplūstošā, gan
izplūstošā ūdens plūsmas ātrumu un ūdens
kvalitāti;
(b)         
vismaz piecos procentos no perimetra
(zemes–ūdens saskares vietā) jābūt dabiskai
veģetācijai.
4.1.5.6.    
Akvakultūras dzīvnieku turēšanas
sistēmām jūrā ir jāatbilst šādiem
nosacījumiem:
(a)         
tām ir jāatrodas tur, kur ūdens straume,
dziļums un apmaiņas ātrums ir piemēroti, lai pēc
iespējas samazinātu ietekmi uz jūras gultni un
apkārtējo ūdenstilpi;
(b)         
tām ir jābūt darbības videi
piemērotam sprosta projektam, konstrukcijai un apkopei.
4.1.5.7.    
Akvakultūras dzīvnieku turēšanas
sistēmas projektē, izvieto un darbina tā, lai līdz
minimumam samazinātu izbēgšanas gadījumu risku.
4.1.5.8.    
Ja zivis vai vēžveidīgie izbēg, veic
atbilstīgas darbības, vajadzības gadījumā arī
ķeršanu, lai samazinātu ietekmi uz vietējo ekosistēmu.
Saglabā dokumentārus pierādījumus.
4.1.5.9.    
Saimniecībām, kurās notiek
akvakultūras dzīvnieku audzēšana zivju dīķos, baseinos
vai kanālos, jābūt aprīkotām vai nu ar dabisku filtru
pamatnēm, nogulsnēšanās dīķiem, bioloģiskiem
filtriem, vai ar mehāniskiem filtriem, lai savāktu barības vielu
atlikumu, vai arī tām jāizmanto jūras aļģes vai
dzīvnieki (divvāku gliemji un aļģes), kas veicina
izplūdes ūdeņu kvalitātes uzlabošanos. Attiecīgā
gadījumā regulāri veic izplūdes ūdeņu monitoringu.
4.1.5.10.
Ielaiduma blīvums
Lai novērtētu ielaiduma blīvuma ietekmi uz
audzēto zivju labturību, uzrauga zivju stāvokli (piemēram,
spuru bojājumus, citus savainojumus, augšanas ātrumu, uzvedības
izpausmes un kopējo veselības stāvokli) un ūdens kvalitāti.
Ielaiduma blīvumu nosaka dažādām sugām vai sugu grupām.
(a)         
Lašveidīgo bioloģiskā ražošana
saldūdenī:
attiecīgās
sugas: forele (Salmo trutta) – varavīksnes forele (Oncorhynchus
mykiss) – Amerikas palija (Salvelinus fontinalis) –
Atlantijas lasis (Salmo salar) – Arktikas palija (Salvelinus
alpinus) – alata (Thymallus thymallus) – Amerikas ezera
palija (jeb pelēkā palija) (Salvelinus namaycush) –
Donavas lasis (Hucho hucho):
 Ražošanas sistēma || Nobarošanas audzētavu sistēmās jānotiek ūdens apmaiņai ar atklātām sistēmām. Plūsmas ātrumam jānodrošina krājumiem vismaz 60 % no vajadzīgās piesātinātības ar skābekli un jānodrošina komforts un izplūdes ūdeņu izvadīšana no audzētavas. 
 Maksimālais ielaiduma blīvums || Lašveidīgo sugas, kas turpmāk nav minētas: 15 kg/m3 Lasis: 20 kg/m3 Forele un varavīksnes forele: 25 kg/m3 Arktikas palija: 20 kg/m3 
(b)         
Lašveidīgo bioloģiskā ražošana
jūras ūdenī:
attiecīgās
sugas: Atlantijas lasis (Salmo salar), forele (Salmo trutta) –
varavīksnes forele (Oncorhynchus mykiss):
 Maksimālais ielaiduma blīvums || 10 kg/m3 tīklu aplokos 
(c)         
Mencu (Gadus morhua) un citu mencu dzimtas
zivju, jūrasasaru jeb labraku (Dicentrarchus labrax), zeltaino
jūraskarūsu (Sparus aurata), sudrabaino kuprzivju (Argyrosomus
regius), akmeņplekstu (Psetta maxima [= Scopthalmus maximux]),
parasto jūraskarūsu (Pagrus pagrus [=Sparus pagrus]),
sarkanās krokeres (Sciaenops ocellatus) un citu sparīdu
dzimtas zivju un jūrasgrunduļu (Siganus spp.)
bioloģiskā ražošana:
 Ražošanas sistēma || Atklātās akvakultūras dzīvnieku turēšanas sistēmās (tīklu aploki/sprosti) ar minimālu jūras straumes ātrumu, lai nodrošinātu zivju optimālu labturību, vai atklātās sistēmās, kas ierīkotas uz sauszemes. 
 Maksimālais ielaiduma blīvums || Visas minētās zivis, izņemot akmeņpleksti: 15 kg/m3   Akmeņplekste: 25 kg/m2 
(d)        
Jūrasasaru jeb labraku, zeltaino
jūraskarūsu, sudrabaino kuprzivju, kefaļu (Liza, Mugil)
un zušu (Anguilla spp.) bioloģiskā ražošana plūdmaiņu
apgabalu dīķos uz sauszemes un piekrastes lagūnās:
 Akvakultūras dzīvnieku turēšanas sistēma || Tradicionālie sāls ieguves baseini, kas pārveidoti akvakultūras ražošanas vienībās, un tām līdzīgi dīķi uz sauszemes plūdmaiņu apgabalos 
 Ražošanas sistēma || Jāparedz piemērots ūdens atjaunošanās laiks, lai nodrošinātu sugas īpatņu labturību.   Vismaz 50 % grāvju ir jābūt klātiem ar augiem.   Nepieciešami pārmitrā zemē izveidoti attīrīšanas dīķi. 
 Maksimālais ielaiduma blīvums || 4 kg/m3 
(e)         
Storu bioloģiskā ražošana
saldūdenī:
attiecīgās
sugas: storu dzimta (Acipenseridae):
 Ražošanas sistēma || Ūdens plūsmai katrā audzēšanas vienībā jābūt pietiekamai, lai nodrošinātu dzīvnieku labturību.   Izplūdes ūdeņu kvalitātei jābūt tādai pašai kā ieplūdes ūdeņu kvalitātei. 
 Maksimālais ielaiduma blīvums || 30 kg/m3 
(f)          
Zivju bioloģiskā ražošana iekšējos
ūdeņos:
attiecīgās
sugas: karpu dzimta (Cyprinidae) un citas polikultūrā
radniecīgas sugas, tostarp asaris, līdaka, sams, sīgas, store:
 Ražošanas sistēma || Zivju dīķos, kuri periodiski pilnībā jānolaiž, un ezeros. Ezeriem jābūt paredzētiem vienīgi bioloģiskajai ražošanai, arī audzējot augu kultūras sausajos apgabalos.   Zivju ieguves vietai jābūt aprīkotai ar tīra ūdens pievadi un tik lielai, lai nodrošinātu zivīm optimālu komfortu. Pēc ieguves zivis jātur tīrā ūdenī.   Dīķu un ezeru mēslošana ar bioloģisku mēslojumu un minerālmēslojumu jāveic tikai, izmantojot mēslošanas līdzekļus un augsnes ielabotājus, ko saskaņā 19. pantu ir atļauts lietot bioloģiskajā ražošanā, maksimālajam slāpekļa daudzumam uz hektāru nepārsniedzot 20 kg.   Apstrāde ar sintētiskām ķīmiskajām vielām, ko veic ražošanas ūdeņos esošo hidrofītu un augu segas kontroles nolūkā, ir aizliegta.   Atbilstīgi noteikumiem par bioloģisko akvakultūru ap iekšējo ūdeņu vienībām jāsaglabā apgabali ar dabisku veģetāciju kā buferzona ar ārējiem sauszemes apgabaliem, kurus neizmanto ražošanas darbībās.   Tirgus izmēra zivju ražošanā “polikultūru” izmanto ar nosacījumu, ka tiek nodrošināta pilnīga atbilstība kritērijiem, kas šajās specifikācijās minēti attiecībā uz citām ezera zivju sugām.   
 Ražošanas apjoms || Kopējais sugu produkcijas daudzums nepārsniedz 1500 kg zivju uz hektāru gadā. 
(g)         
Penaeidae dzimtas
garneļu un saldūdens garneļu (Macrobrachium spp.)
bioloģiskā ražošana:
 Ražošanas vienības(-u) izveidošana || Ražošanas vienībai jāatrodas uz tīra māla iegulām, lai līdz minimumam samazinātu dīķu izveidošanas ietekmi uz vidi. Dīķus veido, izmantojot uz vietas jau esošo mālu. Mangrovju iznīcināšana nav atļauta. 
 Pārejas laiks || Seši mēneši vienā dīķī atbilstīgi audzēto garneļu parastajam dzīves ilgumam. 
 Vaislinieku izcelsme || Pēc trīs gadu ilgas ražošanas vismaz pusei no vaisliniekiem jābūt audzētai uz vietas. Pārējiem jābūt bezpatogēnu savvaļas vaisliniekiem, kas iegūti ilgtspējīgās zvejniecībās. Pirms ielaišanas saimniecībā pirmā un otrā paaudze jāpakļauj obligātajam skrīningam. 
 Acu kātiņu ekstirpācija || Aizliegta 
 Maksimālais ielaiduma blīvums un ražošanas ierobežojumi saimniecībā || Ielaišana: maksimums 22 pēckāpura stadijas mazuļi uz m2.   Maksimālā momentānā biomasa: 240 g/m2 
(h)         
Gliemji un adatādaiņi:
 Ražošanas sistēmas || Āķu jedas, plosti, kultivēšana uz grunts, linuma maisi, sprosti, kastes, apklājošie tīkli un citas akvakultūras dzīvnieku turēšanas sistēmas.   Kultivējot ēdamgliemenes uz plostiem, iemesto virvju skaits nedrīkst pārsniegt vienu virvi uz virsmas apgabala kvadrātmetru. Maksimālais iemesto virvju garums nedrīkst pārsniegt 20 metrus. Iemestās virves ražošanas cikla laikā nedrīkst retināt, tomēr iemestās virves drīkst sadalīt, ja netiek palielināts ielaiduma blīvums. 
(i)           
Tropisko saldūdeņu zivis: hanoss jeb
pienzivs (Chanos chanos), tilapijas (Oreochromis spp.),
pangasijas (Pangasius spp.):
 Ražošanas sistēmas || Dīķi un linuma sprosti 
 Maksimālais ielaiduma blīvums || Pangasijas: 10 kg/m3   Tilapijas: 20 kg/m3 
4.1.6.          
Dzīvnieku labturība
4.1.6.1.    
Visām personām, kas ir iesaistītas
akvakultūras dzīvnieku turēšanā, ir nepieciešamās pamatzināšanas
un prasmes attiecībā uz dzīvnieku veselību un
labturību.
4.1.6.2.    
Līdz minimumam samazina akvakultūras
dzīvnieku pārvietošanu, to veic ar vislielāko piesardzību
un ar pienācīgu aprīkojumu atbilstīgi
reglamentējošām procedūrām, lai izvairītos no stresa
un fiziska kaitējuma, kas saistīts ar pārvietošanas
procedūrām. Vaisliniekus pārvieto tā, lai līdz
minimumam samazinātu fizisko kaitējumu un stresu, un
attiecīgā gadījumā izmanto anestēziju. Šķirošanas
darbības samazina līdz minimumam, kas nepieciešams, lai
nodrošinātu zivju labturību.
4.1.6.3.    
Attiecībā uz mākslīgā
apgaismojuma izmantošanu piemēro šādus ierobežojumus:
(a)         
lietots dabiskā dienas ilguma
pagarināšanai, tas nedrīkst pārsniegt maksimumu, kādā
tiek ņemtas vērā audzēto dzīvnieku
etoloģiskās vajadzības, ģeogrāfiskie
apstākļi un vispārējā veselība, šis maksimums
nedrīkst pārsniegt 16 stundas diennaktī, izņemot
reproduktīvos nolūkos;
(b)         
izmantojot regulējamas gaismas vai fona
apgaismojumu, izvairās no straujām gaismas intensitātes
izmaiņām gaismas režīma nomaiņas laikā.
4.1.6.4.    
Dzīvnieku labturības un veselības
nodrošināšanai atļauts izmantot aerāciju, bet mehāniskos
aeratorus vēlams darbināt, izmantojot atjaunojamus enerģijas
avotus.
4.1.6.5.    
Skābekļa izmantošana ir atļauta
tikai šādos gadījumos saistībā ar dzīvnieku
veselības un labklājības prasībām ražošanas un
pārvadāšanas kritiskajos periodos:
(a)         
ārkārtēji gadījumi, kas
saistīti ar temperatūras paaugstināšanos, atmosfēras
spiediena samazināšanos vai nejaušu piesārņojumu;
(b)         
atsevišķas krājuma pārvaldības
procedūras, piemēram, paraugu ņemšana un šķirošana;
(c)         
lai nodrošinātu saimniecības krājuma
izdzīvošanu.
4.1.6.6.    
Jāveic atbilstīgi pasākumi, lai līdz
minimumam ierobežotu akvakultūras dzīvnieku transportēšanas
ilgumu.
4.1.6.7.    
Visas dzīvnieka dzīves laikā,
tostarp kaušanas laikā, līdz minimumam samazina jebkādu ciešanu
nodarīšanu.
4.1.6.8.    
Zivju nogalināšanas paņēmieniem
jābūt tādiem, lai zivis tūlīt zaudētu samaņu
un kļūtu nejūtīgas pret sāpēm. Pirms kaušanas
dzīvniekus pārvieto tā, lai nepieļautu ievainojumus un lai
līdz minimumam samazinātu ciešanas un stresu. Apsverot
optimālās nogalināšanas metodes, ir jāņem
vērā zivju ieguves izmēra, sugas un ražošanas vietu
atšķirības.
4.2.                
Īpaši noteikumi par gliemjiem
4.2.1.          
Sēklas izcelsme
Attiecībā
uz sēklas izcelsmi piemēro šādus noteikumus:
(a)         
savvaļas sēklu, kas iegūta
ārpus ražošanas vienības robežām, drīkst izmantot divvāku
gliemjiem, ja netiek nodarīts būtisks kaitējums videi, ja to
ļauj vietējie tiesību akti un ja savvaļas sēkla
iegūta no:
i)       kolonijām, kurām ir maz
izredžu pārdzīvot ziemu vai kuru ir vairāk, nekā
paredzēts attiecīgajās prasībās, vai
ii)      dabiskajiem gliemju sēklas
sakopojumiem kolektoros;
(b)         
Klusā okeāna austeres (Crassostrea
gigas) gadījumā priekšroku dod krājumam, kas ir
selektīvi pavairots, lai samazinātu nārstošanu
savvaļā;
(c)         
jāreģistrē, kā, kur un kad
savvaļas sēkla ievākta, lai varētu nodrošināt
izsekojamību līdz ievākšanas apgabalam.
4.2.2.          
Turēšanas apstākļi un dzīvnieku
audzēšanas prakse
Attiecībā
uz turēšanas apstākļiem un dzīvnieku audzēšanas praksi
piemēro šādus noteikumus:
(a)         
ražošanu var veikt tajā pašā ūdens
apgabalā, kur notiek bioloģiskā zivju un jūras
aļģu ražošana polikultūras sistēmā, un tas
dokumentāri jāapstiprina ilgtspējīgas pārvaldības
plānā. Divvāku gliemjus polikultūrā var audzēt
kopā arī ar vēderkājiem, piemēram, ēdamajiem
jūras gliemežiem;
(b)         
bioloģiskajai divvāku gliemju audzēšanai
jānotiek apgabalos, ko norobežo stabi, pludiņi vai citas skaidras
zīmes, un tiem vajadzības gadījumā jābūt
norobežotiem ar linuma maisiem, sprostiem vai citiem cilvēka izgatavotiem
līdzekļiem;
(c)         
bioloģiskajām gliemju
audzētavām līdz minimumam jāsamazina riski
attiecībā uz aizsargājamām sugām. Ja tiek izmantoti
tīkli pret plēsējiem, to konstrukcijai jābūt
tādai, kas neļauj savainoties nirējputniem.
4.2.3.          
Kultivēšana
Attiecībā
uz kultivēšanu piemēro šādus noteikumus:
(a)         
bioloģiskajā ražošanā ir
atļauta kultivēšana uz ēdamgliemeņu virvēm un citas
4.1.5.10. punkta h) apakšpunktā minētās metodes;
(b)         
gliemju kultivēšana uz grunts ir atļauta
tikai tad, ja ievākšanas un audzēšanas vietās tā nerada
būtisku ietekmi uz vidi. Pierādījumiem par minimālu ietekmi
uz vidi pievieno pārskatu un ziņojumu par apsaimniekoto apgabalu, ko operators
iesniedz kontroles iestādei vai kontroles institūcijai. Ziņojumu
pievieno kā atsevišķu nodaļu ilgtspējīgas
pārvaldības plānā.
4.2.4.          
Pārvaldība
Attiecībā uz pārvaldību
piemēro šādus noteikumus:
(a)         
ražošanā izmantotais ielaiduma blīvums
nepārsniedz nebioloģiskās akvakultūras gliemju ielaiduma blīvumu,
ko izmanto attiecīgajā atrašanās vietā. Šķirošanu,
retināšanu un ielaiduma blīvuma korekcijas veic atbilstīgi biomasai un tā, lai
nodrošinātu dzīvnieku labturību un augstu produkcijas
kvalitāti;
(b)         
dzīvos organismus, kuri izraisa apaugšanu,
aizvāc ar rokām vai rokas darbarīkiem un vajadzības
gadījumā izmet jūrā tālāk no gliemju
audzētavām. Ražošanas cikla laikā gliemjus var vienu reizi apstrādāt
ar kaļķa šķīdumu, lai kontrolētu apaugšanu izraisošo
konkurējošo organismu daudzumu.
4.2.5.          
Īpaši noteikumi par austeru kultivēšanu
Ir atļauta
kultivēšana maisos uz steķiem. Šīs vai citas struktūras,
kurās atrodas austeres, izvieto tā, lai neveidotu nepārtrauktu
barjeru gar krasta līniju. Lai optimizētu ražošanu, krājumu
rūpīgi izvieto uz gultnes, ņemot vērā
plūdmaiņu ietekmi. Ražošanā jāievēro
4.1.5.10. punkta h) apakšpunktā minētās prasības.
IV daļa.
Pārstrādātas pārtikas un pārstrādātas
barības ražošanas noteikumi
Papildus 7., 9. un 13. pantā
paredzētajiem vispārīgajiem ražošanas noteikumiem
attiecībā uz pārstrādātu pārtiku un barību
piemēro šajā daļā paredzētos noteikumus.
1.                      
Vispārīgas prasības
attiecībā uz pārstrādātas pārtikas un
barības ražošanu
1.1.                
Attiecībā uz pārtikas un
barības piedevām, pārstrādes palīglīdzekļiem
un citām vielām un sastāvdaļām, kuras izmanto
pārtikas un barības pārstrādei vai jebkādai
pārstrādes darbībai, piemēram, kūpināšanai,
ievēro labas ražošanas prakses principus[10].
1.2.                
Operatori, kuri ražo pārstrādātu
pārtiku vai barību, izveido un atjaunina atbilstošas procedūras,
pamatojoties uz kritisko pārstrādes posmu sistemātisku
identificēšanu.
1.3.                
Šīs daļas 1.2. punktā
minēto procedūru piemērošana vienmēr nodrošina to, ka
saražotie pārstrādātie produkti atbilst šai regulai.
1.4.                
Operatori darbojas saskaņā ar
1.2. punktā minētajām procedūrām un jo
īpaši:
(a)         
veic profilakses pasākumus, lai novērstu
piesārņojumu ar neatļautām vielām vai
līdzekļiem;
(b)         
veic piemērotus tīrīšanas
pasākumus, uzrauga to efektivitāti un reģistrē šīs
darbības;
(c)         
nodrošina, ka tirgū ar norādi par
bioloģisko ražošanu netiek laisti produkti, kas nav bioloģiski
ražoti.
1.5.                
Pārstrādāto bioloģisko produktu
gatavošanu veic laikā vai telpā nošķirti no nebioloģiskiem
produktiem. Ja produktus, kas nav bioloģiski ražoti, sagatavo vai
uzglabā attiecīgajā sagatavošanas vienībā, operators:
(a)         
informē par to kontroles iestādi vai kontroles
institūciju;
(b)         
darbības veic nepārtraukti, līdz ir
pabeigts pilns posms, un tās veic laikā vai telpā nošķirti
no līdzīgām darbībām, ko veic ar nebioloģiski
ražotiem produktiem;
(c)         
pirms un pēc šīm darbībām
bioloģiskos produktus uzglabā laikā vai telpā nošķirti
no nebioloģiski ražotiem produktiem;
(d)        
uztur pieejamu visu darbību un
apstrādāto daudzumu atjauninātu reģistru;
(e)         
veic vajadzīgos pasākumus, lai
nodrošinātu partiju identificēšanu un nepieļautu sajaukšanos vai
apmaiņu ar nebioloģiski ražotiem produktiem;
(f)          
darbības ar bioloģiskajiem produktiem
veic tikai pēc ražošanas aprīkojuma piemērotas iztīrīšanas.
1.6.                
Neizmanto produktus, vielas un paņēmienus,
kas atjauno bioloģiskās pārtikas pārstrādes un uzglabāšanas
laikā zaudētās īpašības vai kas labo
bioloģiskās pārtikas pārstrādē
pieļautās kļūdas, vai kā citādi var būt
maldinoši attiecībā uz to produktu patieso izcelsmi, kurus ir
paredzēts laist tirgū kā bioloģisko pārtiku.
2.                      
Prasības attiecībā uz
pārstrādātas pārtikas ražošanu
2.1.                
Pārstrādātas bioloģiskās
pārtikas sastāvam piemēro šādus nosacījumus:
(a)         
produktu ražo galvenokārt no lauksaimnieciskas
izcelsmes sastāvdaļām; lai noteiktu, vai produkts ir ražots
galvenokārt no lauksaimnieciskas izcelsmes sastāvdaļām,
neņem vērā pievienoto ūdeni un sāli;
(b)         
pārtikas produktos, kas paredzēti
īpaša uztura vajadzībām, izmanto tikai tādas pārtikas
piedevas, pārstrādes palīglīdzekļus,
aromatizētājus, ūdeni, sāli, mikroorganismu un
pārtikas fermentu preparātus, minerālvielas, mikroelementus,
vitamīnus, kā arī aminoskābes un citas mikrouzturvielas, kuras
saskaņā 19. pantu ir atļauts lietot bioloģiskajā
ražošanā;
(c)         
bioloģisku sastāvdaļu neizmanto
vienlaikus ar tādu pašu pārejas perioda sastāvdaļu vai
nebioloģisku sastāvdaļu;
(d)        
pārtikā, kas ražota no pārejas
kultūraugiem, var būt tikai viena lauksaimnieciskas izcelsmes
kultūraugu sastāvdaļa.
2.2.                
Konkrētu produktu un vielu izmantošana
pārtikas pārstrādē
2.2.1.          
Pārtikas pārstrādē drīkst
izmantot tikai tādus produktus un vielas, kā noteikts 2.1. punkta
b) apakšpunktā, kā arī produktus un vielas, kas
minētas 2.2.2., 2.2.4. un 2.2.5. punktā, izņemot vīna
nozares produktus un vielas, kurām piemēro V daļas
2. punktu, un raugu, kuram piemēro VI daļas 1.3. punktu.
2.2.2.          
Pārtikas pārstrādē ir
atļauts izmantot šādus produktus un vielas: 
(a)         
mikroorganismu un pārtikas fermentu
preparātus, ko parasti izmanto pārtikas pārstrādē;
tomēr pārtikas fermentiem, kurus izmanto kā pārtikas
piedevas, ir jābūt saskaņā ar 19. pantu atļautiem
lietošanai bioloģiskajā ražošanā;
(b)         
vielas un produktus, kas definēti Eiropas
Parlamenta un Padomes Regulas (EK) Nr. 1334/2008[11] 3. panta
2. punkta b) un d) apakšpunktā un ko saskaņā ar
minētās regulas 15. panta 1. punkta e) apakšpunktu un
16. pantu marķē kā dabiskas aromatizējošas vielas vai
dabiskus aromatizējošus preparātus;
(c)         
krāsvielas gaļas un olu čaumalu
zīmogošanai saskaņā ar Eiropas Parlamenta un Padomes Regulas
(EK) Nr. 1333/2008[12]
17. pantu;
(d)        
dzeramo ūdeni un sāli
(pamatkomponenti – nātrija hlorīds vai kālija
hlorīds), ko parasti izmanto pārtikas pārstrādē;
(e)         
minerālvielas (tostarp mikroelementi),
vitamīnus, aminoskābes un mikrouzturvielas, kuru lietošana ir atļauta
un tikai tiktāl, cik to izmantošana ir likumīgi nepieciešama
pārtikas produktos, kuros tie ir iekļauti.
2.2.3.          
Lai veiktu aprēķinus, kas minēti
21. panta 3. punktā, piemēro šādus noteikumus:
(a)         
noteiktas pārtikas piedevas, ko
saskaņā 19. pantu ir atļauts lietot bioloģiskajā
ražošanā, uzskata par lauksaimnieciskas izcelsmes
sastāvdaļām;
(b)         
preparātus un vielas, kas minētas
2.2.2. punktā, neuzskata par lauksaimnieciskas izcelsmes
sastāvdaļām;
(c)         
raugu un rauga produktus uzskata par lauksaimnieciskas
izcelsmes sastāvdaļām.
2.2.4.          
Bioloģiskās pārtikas
pārstrādē drīkst izmantot šādas lauksaimnieciskas
izcelsmes sastāvdaļas, kas nav bioloģiskas:
(a)         
dzīvnieku izcelsmes produkti:
i)       ūdens organismi, kam nav
akvakultūras izcelsme un ko ir atļauts izmantot nebioloģisko
pārtikas produktu sagatavošanā,
ii)      želatīns,
iii)     zarnas;
(b)         
nepārstrādāti dārzeņu
produkti, kā arī produkti, kas no tiem iegūti
pārstrādes procesā:
i)       ēdami augļi, rieksti un
sēklas:
–      kolu rieksti                              Cola acuminata,
ii)      ēdamās garšvielas un garšaugi:
–      mārrutku sēklas                      Armoracia rusticana,
–      safloras ziedi                          Carthamus tinctorius,
–      ūdenskreses                            Nasturtium officinale,
iii)     dažādi:
–      aļģes, tostarp jūras aļģes;
(c)         
pārstrādāti dārzeņu
produkti:
i)       cukuri, cietes un citi produkti, kas
iegūti no labības un bumbuļaugiem:
–      rīspapīrs,
–      ciete no rīsiem un vaska kukurūzas, ķīmiski
nemodificēta;
ii)      dažādi:
–      rums, iegūts tikai no cukurniedru sulas.
2.2.5.          
Rafinētus vai nerafinētus, bet
ķīmiski nemodificētus taukus un eļļas var izmantot kā
nebioloģisku sastāvdaļu, ja tie ir iegūti no augiem,
izņemot šādus augus:
–      kakao                                      Theobroma cacao,
–      kokosrieksti                            Cocos nucífera,
–      olīvas                                      Olea europaea,
–      saulespuķes                             Helianthus annuus,
–      palmas                                    Elaeis guineensis,
–      rapsis                                      Brassica napus, rapa,
–      saflora                                     Carthamus tinctorius,
–      sezams                                    Sesamum indicum,
–      soja                                         Glycine max.
3.                      
Prasības attiecībā uz
pārstrādātas barības ražošanu
3.1.                
Bioloģiskās barības
sastāvdaļas vai pārejas perioda barības
sastāvdaļas neiekļauj bioloģiska barības produkta
sastāvā vienlaikus ar tādām pašām
nebioloģiskām barības sastāvdaļām.
3.2.                
Barības sastāvdaļas, ko izmanto vai
pārstrādā bioloģiskajā ražošanā, nav
apstrādātas ar ķīmiski sintezēto organisko
šķīdinātāju palīdzību.
V daļa.
Vīns
1.                      
Darbības joma
1.1.                
Papildus 7., 8., 9. un 14. pantā
paredzētajiem vispārīgajiem ražošanas noteikumiem šajā
daļā paredzētos noteikumus piemēro vīna nozares
produktu bioloģiskajai ražošanai, kā minēts Regulas (ES)
Nr. 1308/2013 1. panta 2. punkta l) apakšpunktā.
1.2.                
Ja vien šajā daļā nav skaidri
paredzēts citādi, piemēro Komisijas Regulas (EK)
Nr. 606/2009[13]
un (EK) Nr. 607/2009[14].
2.                      
Noteiktu produktu un vielu izmantošana
2.1.                
Vīna nozares produktus ražo no
bioloģiskām izejvielām.
2.2.                
Bioloģiskajā ražošanā drīkst izmantot
tikai tādus produktus un vielas, ko saskaņā 19. pantu ir
atļauts lietot vīna nozares produktu ražošanā, tostarp procesos
un vīndarības metodēs saskaņā ar nosacījumiem un
ierobežojumiem, kas izklāstīti Regulā (ES) Nr. 1308/2013,
un Regulā (EK) Nr. 606/2009 un jo īpaši minētās
regulas IA pielikumā.
3.                      
Vīndarības metodes un ierobežojumi
3.1.                
Neskarot 1. un 2. iedaļu un
3.2.–3.5. punktā paredzētos konkrētos aizliegumus un
ierobežojumus, ir atļauts izmantot tikai pirms 2010. gada
1. augusta izmantotas vīndarības metodes, procesus un
apstrādi, tostarp ierobežojumus, kas paredzēti Regulas (EK)
Nr. 1308/2013 80. pantā un 83. panta 2. punktā un
Regulas (EK) Nr. 606/2009 3. pantā, 5.–9. pantā un
11.–14. pantā, un minēto regulu pielikumos.
3.2.                
Ir aizliegtas šādas vīndarības
metodes, procesi un apstrāde:
(a)         
daļēja koncentrēšana ar
atdzesēšanas paņēmienu saskaņā ar Regulas (ES)
Nr. 1308/2013 VIII pielikuma I daļas B iedaļas
1. punkta c) apakšpunktu;
(b)         
sēra dioksīda izdalīšana ar
fizikāliem procesiem saskaņā ar Regulas (EK) Nr. 606/2009
IA pielikuma 8. punktu;
(c)         
elektrodialīzes apstrāde, lai
nodrošinātu vīna vīnskābes stabilizāciju,
saskaņā ar Regulas (EK) Nr. 606/2009 IA pielikuma
36. punktu;
(d)        
spirta satura korekcija vīnā
saskaņā ar Regulas (EK) Nr. 606/2009 IA pielikuma
40. punktu;
(e)         
apstrāde ar katjonītiem, lai
nodrošinātu vīna vīnskābes stabilizāciju,
saskaņā ar Regulas (EK) Nr. 606/2009 IA pielikuma
43. punktu.
3.3.                
Ir atļautas šādas vīndarības
metodes, procesi un apstrāde, ievērojot šādus nosacījumus:
(a)         
termiskajā apstrādē
saskaņā ar Regulas (EK) Nr. 606/2009 IA pielikuma
2. punktu temperatūra nepārsniedz 70 °C;
(b)         
izgulsnēšanā ar centrifūgu un
filtrēšanā ar inertu filtrēšanas aģentu vai bez tā
saskaņā ar Regulas (EK) Nr. 606/2009 IA pielikuma
3. punktu poru izmērs nedrīkst būt mazāks par 0,2 mikrometriem.
3.4.                
Komisija līdz 2015. gada 1. augustam
atkārtoti pārbauda šādas vīndarības metodes, procesus
un apstrādi, lai pakāpeniski izbeigtu vai vēl vairāk
ierobežotu šādu praksi:
(a)         
termiskā apstrāde, kā minēts
Regulas (EK) Nr. 606/2009 IA pielikuma 2. punktā;
(b)         
jonu apmaiņas sveķu izmantošana, kā
minēts Regulas (EK) Nr. 606/2009 IA pielikuma
20. punktā;
(c)         
apgrieztā osmoze saskaņā ar
Regulas (ES) Nr. 1308/2013 VIII pielikuma I daļas
B iedaļas 1. punkta b) apakšpunktu.
3.5.                
Visus pēc 2010. gada 1. augusta izdarītos
grozījumus attiecībā uz vīndarības metodēm,
procesiem un apstrādi, kas paredzēta Regulā (EK)
Nr. 1234/2007 vai Regulā (EK) Nr. 606/2009, var piemērot
bioloģiskā vīna ražošanā tikai pēc tādu
pasākumu pieņemšanas, kas vajadzīgi, lai īstenotu
3. iedaļā paredzētos ražošanas noteikumus, un, ja
vajadzīgs, pēc izvērtēšanas saskaņā ar šīs
regulas 19. pantu.
VI daļa.
Raugs, kuru izmanto pārtikā vai barībā
Papildus 7., 9. un 15. pantā
paredzētajiem vispārīgajiem ražošanas noteikumiem
attiecībā uz bioloģisko raugu, kuru izmanto pārtikā
vai barībā, piemēro šajā daļā paredzētos
noteikumus.
1.                      
Vispārīgās prasības
1.1.                
Bioloģiskā rauga ražošanai izmanto
vienīgi bioloģiski ražotus substrātus.
1.2.                
Bioloģiskās pārtikas vai
barības sastāvā vienlaikus neizmanto bioloģisko raugu un
nebioloģisko raugu.
1.3.                
Bioloģiskā rauga, tā
izstrādājumu un preparātu ražošanā var izmantot šādas
vielas:
(a)         
pārstrādes palīglīdzekļus,
ko saskaņā 19. pantu ir atļauts lietot
bioloģiskajā ražošanā;
(b)         
produktus un vielas, kas minētas
IV daļas 2.2.2. punkta a) un d) apakšpunktā.
III PIELIKUMS
Produktu savākšana, iePAKošana,
pārvadāšana un uzglabāšana
1.                      
Produktu savākšana un
pārvadāšana uz sagatavošanas vienībām
Operatori drīkst vienlaicīgi
savākt bioloģiskus un nebioloģiskus produktus tikai tad, ja ir
veikti attiecīgi pasākumi, lai novērstu jebkādu
iespējamu sajaukšanos vai apmaiņu ar nebioloģiskiem produktiem
un lai nodrošinātu bioloģisko produktu identifikāciju. Operators
glabā informāciju par savākšanas dienām, stundām, maršrutu
un produktu saņemšanas datumu un laiku tā, lai tā būtu
pieejama kontroles iestādei vai kontroles institūcijai.
2.                      
Produktu iepakošana un pārvadāšana
citiem operatoriem vai uz citām vienībām
2.1.                
Operatori nodrošina to, ka bioloģiskos
produktus var piegādāt citiem operatoriem vai uz citām
vienībām, tostarp vairumtirgotājiem un mazumtirgotājiem, pārvadājot
tos tikai piemērotā iepakojumā, tvertnēs vai
transportlīdzekļos, kuri ir noslēgti tā, lai bez
manipulācijām vai zīmoga sabojāšanas nevarētu notikt
satura sajaukšanās, un kuriem ir marķējums, kurā, neskarot
citas Savienības tiesību aktos noteiktās norādes, norādīts:

(a)         
operatora un, ja tas atšķiras, produkta
īpašnieka vai pārdevēja vārds vai nosaukums un adrese;
(b)         
produkta nosaukums vai barības maisījuma apraksts,
kam pievienota norāde par bioloģisko ražošanu;
(c)         
tās kontroles iestādes vai kontroles
institūcijas nosaukums vai kods, kurai ir pakļauts operators, un
(d)        
attiecīgā gadījumā partijas
identifikācijas zīme saskaņā ar marķēšanas
sistēmu, kas ir apstiprināta valsts līmenī vai kam
piekritusi kontroles iestāde vai kontroles institūcija, un kas
ļauj šo partiju saistīt ar 24. pantā minēto uzskaiti.
Informāciju, kas minēta a)–d) apakšpunktā,
var norādīt arī pavaddokumentā, ja šādu dokumentu var
nenoliedzami saistīt ar produkta iepakojumu, tvertni vai
transportlīdzekli. Šajā pavaddokumentā ir ietverta
informācija par piegādātāju vai pārvadātāju.
2.2.                
Iepakojuma, tvertņu vai
transportlīdzekļu noslēgšanu nepieprasa, ja:
(a)         
pārvadājums notiek tieši starp operatoru un citu operatoru, kuri abi ir pakļauti bioloģiskās kontroles
sistēmai;
(b)         
produktiem ir pavaddokuments ar
2.1. punktā prasīto informāciju, un
(c)         
gan nosūtītājs, gan
saņēmējs glabā pārvadāšanas darbību
dokumentus tā, lai tie būtu pieejami šādu pārvadāšanas
darbību kontroles iestādei vai kontroles institūcijai.
3.                      
Īpaši noteikumi par barības
pārvadāšanu uz citām ražošanas vai sagatavošanas
vienībām vai uzglabāšanas telpām
Transportējot barību uz citām
ražošanas vai sagatavošanas vienībām vai uzglabāšanas
telpām, operatori nodrošina šādu nosacījumu izpildi:
(a)         
pārvadājot bioloģiski ražotu barību,
pārejas perioda barību un nebioloģisku barību, tām ir
jābūt faktiski fiziski nodalītām;
(b)         
transportlīdzekļus vai tvertnes,
kurās ir pārvadāti nebioloģiski produkti, bioloģisko
produktu pārvadāšanai drīkst izmantot tikai tad, ja:
i)       pirms bioloģisko produktu
pārvadāšanas uzsākšanas ir veikti piemēroti
tīrīšanas pasākumi, kuru efektivitāte ir
pārbaudīta, un operatori reģistrē šīs darbības,
ii)      operatori nodrošina, ka ir ieviesti visi
vajadzīgie pasākumi atkarībā no riskiem, kas ir
novērtēti saskaņā ar kontroles pasākumiem, un
vajadzības gadījumā garantē, ka nebioloģiski ražotus
produktus nevar laist tirgū ar norādi par bioloģisko ražošanu,
iii)     operators glabā
pārvadāšanas darbību dokumentus tā, lai tie būtu
pieejami kontroles iestādei vai kontroles institūcijai;
(c)         
gatavo bioloģisko barību
pārvadā laikā vai telpā nošķirti no
pārējās gatavās produkcijas;
(d)        
veicot pārvadājumu, reģistrē
produktu daudzumu piegādes sākumā un katru atsevišķo
piegādes braucienā piegādāto daudzumu.
4.                      
Dzīvu zivju pārvadāšana
4.1.                
Dzīvas zivis pārvadā
piemērotās tvertnēs, kas piepildītas ar tīru
ūdeni un temperatūras un izšķīdušā skābekļa
ziņā atbilst zivju fizioloģiskajām vajadzībām.
4.2.                
Pirms bioloģiski audzētu zivju un zivju
produktu pārvadāšanas tvertnes rūpīgi iztīra,
dezinficē un izskalo.
4.3.                
Ievēro piesardzības pasākumus, lai
samazinātu stresu. Pārvadāšanas laikā zivju blīvums
nedrīkst sasniegt konkrētajai sugai kaitīgu līmeni.
4.4.                
Saglabā dokumentārus
pierādījumus par 4.1., 4.2. un 4.3. punktā
minētajām darbībām.
5.                      
Produktu saņemšana no citiem operatoriem
vai vienībām
Saņemot bioloģisku produktu, operators
pārbauda, vai iepakojums vai tvertne ir noslēgta, ja tas ir
prasīts, kā arī 2. iedaļā minēto norāžu
esību.
Informāciju 2. iedaļā
minētajā marķējumā operators salīdzina ar
informāciju pavaddokumentos. Šo pārbaužu rezultātu precīzi
atzīmē 24. pantā minētajā uzskaitē.
6.                      
Īpaši noteikumi produktu
saņemšanai no trešās valsts
Ja bioloģiskos produktus importē no
trešās valsts, tos pārvadā piemērotā iepakojumā
vai tvertnēs, kas noslēgtas, lai nepieļautu satura sajaukšanos,
un ar norādi par eksportētāju un jebkādu citu
marķējumu un numuriem, kas palīdz identificēt partiju, un
ar atbilstīgu kontroles sertifikātu importam no trešām
valstīm.
Saņemot no trešās valsts
importētu bioloģisku produktu, fiziska vai juridiska persona, kurai
sūtījumu piegādā un kura to saņem turpmākai
sagatavošanai vai tirdzniecībai, pārbauda, vai iepakojums vai tvertne
ir noslēgta un, ja produkti ir importēti saskaņā ar
28. panta 1. punkta b) apakšpunkta ii) punktu, pārbauda,
vai sūtījumā ietvertais produkta veids atbilst
minētajā punktā norādītajam inspekcijas
sertifikātam. Šīs pārbaudes rezultātu precīzi
atzīmē 24. pantā minētajā uzskaitē.
7.                      
Produktu uzglabāšana
7.1.                
Produktu uzglabāšanas vietas apsaimnieko
tā, lai nodrošinātu partiju identificēšanu un nepieļautu
sajaukšanos ar produktiem vai vielām, kas nav ražotas saskaņā ar
bioloģiskās ražošanas noteikumiem, vai no piesārņojuma ar
šādiem produktiem vai vielām. Bioloģiskiem produktiem
vienmēr jābūt skaidri identificējamiem. 
7.2.                
Attiecībā uz bioloģisko augu un
dzīvnieku ražošanas vienībām ir atļauta tikai to resursu
uzglabāšana ražošanas vienībā, ko saskaņā
19. pantu ir atļauts lietot bioloģiskajā ražošanā.
7.3.                
Alopātisko veterināro zāļu un
antibiotiku uzglabāšana lauku saimniecībās un akvakultūras
saimniecībās ir atļauta, ja tās ir izrakstījis
veterinārārsts saistībā ar II pielikuma II daļas
1.5.2.2. punktā un III daļas 4.1.4.2. punkta
a) apakšpunktā minēto ārstēšanu un ja tās uzglabā
uzraudzītā vietā un ieraksta 24. pantā
minētajā uzskaites žurnālā.
7.4.                
Ja operatori darbojas gan ar nebioloģiskiem,
gan bioloģiskiem produktiem un bioloģiskos produktus uzglabā
noliktavās, kur glabā arī citus lauksaimniecības produktus
vai pārtiku:
(a)         
bioloģiskos produktus glabā nošķirti
no citiem lauksaimniecības produktiem vai pārtikas produktiem;
(b)         
veic visus pasākumus, lai nodrošinātu
sūtījumu identificēšanu un nepieļautu sajaukšanos vai
apmaiņu ar nebioloģiskiem produktiem;
(c)         
pirms bioloģisko produktu glabāšanas veic
piemērotus tīrīšanas pasākumus, kuru efektivitāte ir
pārbaudīta, un operatori reģistrē šīs darbības.
IV PIELIKUMS
TERMINI,
KAS MINĒTI 21. PANTĀ
BG:
биологичен.
ES: ecológico, biológico.
CS: ekologické, biologické.
DA: økologisk.
DE: ökologisch, biologisch.
ET: mahe, ökoloogiline.
EL:
βιολογικό.
EN: organic.
FR: biologique.
GA: orgánach.
HR: ekološki.
IT: biologico.
LV: bioloģisks, ekoloģisks.
LT: ekologiškas.
LU: biologësch.
HU: ökológiai.
MT: organiku.
NL: biologisch.
PL: ekologiczne.
PT: biológico.
RO: ecologic.
SK: ekologické, biologické.
SL: ekološki.
FI: luonnonmukainen.
SV: ekologisk.
--------------------------------------------------
V PIELIKUMS
Eiropas Savienības bioloģiskās produkcijas
logotipS un kodI
1.                      
Logotips
1.1.                
Eiropas Savienības bioloģiskās produkcijas logotips atbilst šādam paraugam:
LOGOTIPS
1.2.                
Standartkrāsa Pantone skalā ir Green
Pantone Nr. 376, ja izmanto četrkrāsu druku –
zaļā (50 % ciāns + 100 % dzeltenais).
1.3.                
Var izmantot arī melnbaltu Eiropas
Savienības bioloģiskās produkcijas logotipu, kā redzams attēlā, ja krāsaina logotipa
izmantošana nav praktiski iespējama.
LOGOTIPS
1.4.                
Uz tumša iepakojuma vai etiķetes fona simbolus
var atveidot negatīvā, izmantojot iepakojuma vai etiķetes fona krāsu.
1.5.                
Ja izmanto krāsainu simbolu uz krāsaina
fona, kas padara to grūti saskatāmu, apkārt simbolam atveido
norobežojošu apli, lai uzlabotu kontrastu ar fonu.
1.6.                
Dažos konkrētos gadījumos, kad
norādes uz iepakojuma ir tikai vienā krāsā, tādā
pašā krāsā var atveidot arī Eiropas Savienības
bioloģiskās produkcijas logotipu.
1.7.                
Eiropas Savienības bioloģiskās produkcijas logotips ir vismaz 9 mm augsts un
vismaz 13,5 mm plats; augstuma un platuma attiecība vienmēr ir 1:1,5.
Ja iepakojums ir ļoti mazs, minimālo logotipa izmēru izņēmuma
kārtā var samazināt līdz 6 mm augstumam.
1.8.                
Eiropas Savienības bioloģiskās produkcijas logotipu var saistīt ar grafiskiem
vai teksta elementiem, kas norāda uz bioloģisko ražošanu, ja tie negroza
vai nemaina Eiropas Savienības bioloģiskās produkcijas
logotipa un 22. pantā minēto norāžu būtību.
Ja Eiropas Savienības bioloģiskās produkcijas
logotipu saista ar nacionālu vai privātu
logotipu zaļā krāsā, kura atšķiras no
2. punktā minētās standartkrāsas, var izmantot ES
bioloģiskās produkcijas logotipu
attiecīgajā nestandarta krāsā.
2.                      
Kodi
Parastais kodu formāts ir šāds:
AB-CDE-999,
kur:
(a)         
“AB” ir tās valsts ISO kods, kurā notiek
kontroles;
(b)         
“CDE” ir termins, kas norādīts
ar trim burtiem, par kuriem lēmums jāpieņem Komisijai vai katrai
dalībvalstij, piemēram, “bio”, “öko”, “org”,vai “eko”, un ar ko
norāda uz bioloģisko ražošanu, un
(c)         
“999” ir atsauces numurs, kurā
ir ne vairāk kā trīs cipari un kuru piešķir:
i)       katras dalībvalsts kompetentā
iestāde kontroles iestādēm vai kontroles institūcijām,
kurām deleģēti kontroles uzdevumi,
ii)      Komisija:
–      kontroles iestādēm un kontroles institūcijām, kuras
Komisija atzinusi saskaņā ar 29. pantu,
–      trešo valstu kompetentajām iestādēm, kuras Komisija atzinusi
saskaņā ar 31. pantu.
[1]               Padomes 1991. gada 12. decembra
Direktīva 91/676/EEK attiecībā uz ūdeņu
aizsardzību pret piesārņojumu, ko rada lauksaimnieciskas
izcelsmes nitrāti (OV L 375, 31.12.1991., 1. lpp.).
[2]           Komisijas 2006. gada 15. decembra Regula (EK)
Nr. 1974/2006, ar ko paredz sīki izstrādātus
piemērošanas noteikumus Padomes Regulai (EK) Nr. 1698/2005 par
atbalstu lauku attīstībai no Eiropas Lauksaimniecības fonda
lauku attīstībai (ELFLA), (OV L 368, 23.12.2006.,
15. lpp.).
[3]               Eiropas Parlamenta un Padomes 2013. gada
17. decembra Regula (ES) Nr. 1305/2013 par atbalstu lauku
attīstībai no Eiropas Lauksaimniecības fonda lauku
attīstībai (ELFLA) un ar ko atceļ Padomes Regulu (EK) Nr. 1698/2005
(OV L 347, 20.12.2013., 487. lpp.).
[4]               Padomes 2008. gada 18. decembra
Direktīva 2008/119/EK, ar ko nosaka obligātos standartus
teļu aizsardzībai (OV L 10, 15.1.2009., 7. lpp.).
[5]           Eiropas Parlamenta un Padomes 2000. gada 23. oktobra
Direktīva 2000/60/EK, ar ko izveido sistēmu Kopienas
rīcībai ūdens resursu politikas jomā (OV L 327,
22.12.2000., 1. lpp.).
[6]               Eiropas Parlamenta un Padomes 2008. gada
17. jūnija Direktīva 2008/56/EK, ar ko izveido sistēmu
Kopienas rīcībai jūras vides politikas jomā (Jūras
stratēģijas pamatdirektīva) (OV L 164, 25.6.2008.,
19. lpp.).
[7]           Padomes 2007. gada 11. jūnija Regula (EK)
Nr. 708/2007 par svešzemju un vietējā areālā
nesastopamu sugu izmantošanu akvakultūrā (OV L 168,
28.6.2007., 1. lpp.).
[8]               Eiropas Parlamenta un Padomes 2011. gada 13. decembra
Direktīva 2011/92/ES par dažu sabiedrisku un privātu projektu
ietekmes uz vidi novērtējumu (OV L 26, 28.1.2012.,
1. lpp.).
[9]               Eiropas Parlamenta un Padomes 2006. gada
12. decembra Direktīva 2006/113/EK par kvalitātes
prasībām ūdeņiem, no kuriem iegūst čaulgliemjus
(OV L 376, 27.12.2006., 14. lpp.).
[10]          Laba
ražošanas prakse, kas definēta 3. panta a) punktā Komisijas
2006. gada 22. decembra Regulā (EK) Nr. 2023/2006 par
materiālu un izstrādājumu, kam paredzēta saskare ar
pārtiku, labu ražošanas praksi (OV L 384, 29.12.2006.,
75. lpp.).
[11]          Eiropas
Parlamenta un Padomes 2008. gada 16. decembra Regula (EK)
Nr. 1334/2008 par aromatizētājiem un dažām pārtikas
sastāvdaļām ar aromatizētāju īpašībām
izmantošanai pārtikā un uz tās un par grozījumiem Padomes
Regulā (EEK) Nr. 1601/91, Regulā (EK) Nr. 2232/96 un (EK)
Nr. 110/2008 un Direktīvā 2000/13/EK (OV L 354,
31.12.2008., 34. lpp.).
[12]          Eiropas
Parlamenta un Padomes 2008. gada 16. decembra Regula (EK)
Nr. 1333/2008 par pārtikas piedevām (OV L 354,
31.12.2008., 16. lpp.).
[13]             Komisijas 2009. gada 10. jūlija Regula (EK)
Nr. 606/2009, ar ko nosaka konkrētus sīki izstrādātus
Padomes Regulas (EK) Nr. 479/2008 īstenošanas noteikumus
attiecībā uz vīnkopības produktu kategorijām,
vīndarības metodēm un piemērojamiem ierobežojumiem
(OV L 193, 24.7.2009., 1. lpp.).
[14]          Komisijas
2009. gada 14. jūlija Regula (EK) Nr. 607/2009, ar ko
paredz konkrētus sīki izstrādātus noteikumus Padomes
Regulas (EK) Nr. 479/2008 piemērošanai attiecībā uz
aizsargātiem cilmes vietas nosaukumiem un ģeogrāfiskās
izcelsmes norādēm, tradicionālajiem apzīmējumiem,
konkrētu vīna nozares produktu marķēšanu un
noformēšanu (OV L 193, 24.7.2009., 60. lpp.).